
Na padu Pliue. 



to šumiš tako žalostivim šumom, 
Davnine davne knjigo otvorena, 
Gdje motrim jadan zamaglenim umom 
Svu povjesnicu , gorkih uspomena? 

Pod zidinama kraljevskoga grada 
U ponor mirno sipaš kaplje sitne, 
K6 mrki usud, što no svijetom vlada, 
Vršeći samo sude nedohitne. 

Nit haješ, što se duga prelijeva 
U raznoj boji o sunčanom žaru; 
Nit oko stranca što u milju sijeva. 
Tvom zamjernomu diveći se caru. 

Srebropjeni tek katkad talas drhtne, 
Ko srce, kad ga mori grižnja crva; 
Uskipi bijesom, pa se o vrletne 
Razkrhav stijene u dubljinu shrva. 

Zar i njeg m6r^ tajne uspomene 
Te ne će tih u ponoru da drijema? 
Ta kuda god ti pogled oka krene, 
Prošastih ljeta sve je slika nijema. 

Tu sivi bedem mršti crno čelo, 
K6 junak, kad mu slava već ne cvjeta, 

Prkosit nebu holio bi smjelo, 

Al podgrizč ga zub prošastih ljeta. 

No iz bedema tamnog izniknula, 
Pa skriva kamen razbujala lijeska: 
Pa iz života skrhana i trula 
Nov život opet, nova sreća bljeska. 

Tu gore gledaj strašne uspomene, 
Na mjesečini sklize se polako, 
Oko nje prse nekajane sjene, 
A pod njom puca ponor kao pak6. 

Al iz te krvi za dom proljevene 
Probujali su novi naraštaji. 
Tek lahor kada tanke grane krene. 
Još misliš: šume mučenički vaji. 

Svjedokom prošlim sve je mjesto ovo, 
I strmo stijenje, i te kršne hridi. 
Sva okolina povjesničko slovo. 
Što um ga tekar kč proz maglu vidi. 

Oj, klekni zato, hrvatski mi sine, 
Na stečevinu hrvatskih djedova, 
Nek zakletva se pod nebesa vine, 
A u tlo tisni stotinu cjelova! 

Jer to amanet tvoj je dragocjeni. 
Tu nekoć kralji kraljevali tvoji; 
Amanet to je krvlju orošeni. 
Oj, za njeg živi, umri, nade goji! 

1888. 

Sudjeno je . . . 




a oblačku istočnome 

Prvi zorin stidak pliva; 
Na dušeku svilenome 
Zlato Ajka sanak sniva. 

Ko angjelak u svom raju 
Tih jutarnji sanak spava, 
A oko nje tihu igru 
Tihi lahor poigrava. 

U neredu dražesnome 
Rasplele se bujne vlasi; 
Blažen stidak djevičanski 
Rumeno joj lice krasi. 

Bijele ruke prekrštene 
Snježane joj grudi kriju, 
K6 dva lijera o proljeti, 
Kad o tihom jutru sniju. 

Na oblačku istočnome 
Prvi zorin stidak pliva; 
Na dušeku svilenome 
Zlato Ajka sanak sniva 

Koban sanak duh joj mori: 
Sad koraljna drhtnu usta, 
Plane lice, — a za časak 
Razlije se pustoš pusta. 

Vedrim čelom polagano 
Navlači se crna tama. 

Pa se miješa sa crninom 
Crne noći — crnog prama. 

Kao rance, kada sniva 
U naručju majke mile, 
A oko njeg suđjenice 
Sakupe se gorske vile: 

Malo čedo slutnju sluteć 
Sad uzđrhti nježnim tijelom, 
Sad pogleda, sad se skrije 
U naru'^ju majke vrelom. 

Na oku joj u prozračju 
Alem kamen k6 zablista. 
Odgoneni: II je alem, 
II je suza vrela, čista? 

Tiho rujna zora rudi, 
Tiho Ajka sanak spava, 
A oko nje tihu igru 
Tihi lahor poigrava. 

II. 

Sarajevom ljudstvo brižno 
Kao silna vojska grne, 
Toke ječe, sablje zveče. 
Da u grudi srce trne. 

Gledaj eno momka čila. 
Gdje sokakom jelen žuri. 
Ljut mu handžar za pojasom, 
A na pleću kaftan suri. 

Da ti oko prodrijet može 
Praskozornu gustu tamu. 
Vidio bi mlado lice 
U osvetnom, bijesnom plamu! 

U krvavi boj se sprema, 
A sad hrli svome zlatu, 
Da junačke, snažne ruke 
labuđjem svije vratu. — 

Tanka alka ođ srebra zazveknu, 
A kroz tamu sjajno svjetlo sjeknu: 
Zlato Ajka izmedj šarna cvijeća. 
Divna slika divna pramaljeća. 

Sitan cvijetak cvijetku 
Nježnu glavu savi, 
K6 da hoće nešto 
Da mu tajno javi. 

Zar i cvijetak sitni 
Kobna slutnja mori. 
Da na žarkom suncu 
Sutra ne izgori? 

S tajne priče svaki cvijetak dršće, 
Šta sve sudba okrutnica stvara! 
Istom pusti, šarno da raspupa. 
Bijes šalje, bijesom ga hara. 
Vjetrovima svud mu lišće hita, — 
Dršće cvijeće . . . Zlato Ajka pita : 

— „Što te crna nojca nosi 
Pod moj pendžer tako kasno? 
Sve se bojim: bit će nešto. 
Što mi srce zbori jasno. 

Šta ta buka, šta ta vika. 
Čemu rzaj konja vitih? 
Pa i tebi mjesto ruže 
Oštri handžar grudi kiti! 

U žarko ti oko gledam. 
Iz njega me slutnja bije; 

Kaži, dragi, što se strašno 
U tvom oku tajno krije?" 

— »Zveke, vike i handžara 
Ne plaši se, zlato moje: 
Oružje je za junaka, 

Za junaka kovano je. 

Zašto da ti slutnja crna, 
Grize srce, mori grudi? 
Od vijeka jednaki smo. 
Ostajemo vazda ljudi. 

Sudbine smo nepoznate 
Vječna igra, vječna šala; 
Iz srdaca ljudskih vazda 
Bijes i ljubav izvirald. 

Da te ljubim, — sudjeno mi, 
I bjesnit mi sudba daje. 
Puštajući, da nam tudjin 
Naše rodne gazi kraje." — 

Junak drhtnu, junak planu 
U osvetnom, gnjevnom jaru, 
A ruka mu i nehote 
Našla se je na handžaru. 

— „Knez Eugen sa silnom vojskom kreće, 
Bosnu hara, gradove joj plijeni, 

Garišta su kuće i selišta, 

A s krvi se hladna Bosna pjeni. 

Sunca nosi potlačenoj raji! 
Al ne, raja da je u slobodi. 
Već ko izmet bez volje i misli 
Da ne vid om gorem ropstvu vodi. 

Sunca nosi potlačenoj raji. 
Rad bi s oka obrisat joj suze: 
Da se guši čemerom bez suza, 
Kad u zlatne okuje ju uze. 

Sutra, zlato, gorjeti će plamom 
Tvoj dom i moj, cijelo Sarajevo, 
Ćujem topot ljutih konjanika. 
Vražji pocik čujem glasno evo! 

Ti da budeš sinja robinjica 
Tudjoj misli, da te svijetom vodi? 
Ti da kukaš, moje milovanje, 
U toj zlatnoj, čemernoj slobodi? 

Ne, ne, zlato!" — planu junak 
U ljubavnom, čistom žaru, 
A ruka mu i nehote 
Našla se je na handžaru 

Gradom ljudstvo sve to jače 
Kao silna vojska grne; 
Iščeznuo junak mladi. 
Cvijeće dršće . . . Ajka trne .... 

III. 

Cisto nebo. Bože dobri, 
Ko djetinji sanak vedri. 
Jedva koji da oblačak 
Kao bijeli labud jedri. 

Medju cvijećem nijema, brižna 
Sjedi Ajka, milo lane. 
Pa i cvijeće ko od straha 
Ne će vjetar ni da gane. 

Oko dragog misli lete. 
Što se za dom, za nju bije; 
Budna Ajka opet s nova 
Preksinoćnji sanak snije. 

Gjulistan je, pun je ruža, — 
U njem draga s dragim sjedi; 

On joj čudne priče baja, 
Sanljivo ga ona gledi. 

Na jedan put, ne zna kako, -— 
Nadvila se gusta tama: 
Nesta dragog u nevidu, 
Osta djeva, osta sama. 

Drhtnu Ajka, drhtnu cvijeće: 
Tko će samo zaljevati, 
Prije zore, prije rose 
Tko će sitnom hrane dati? 

Na grudi joj glava pala. 
Budna Ajka sanak snije. 
Bezazleni vjetrić tiho 
Crnu kosu zrakom vije. — 

Srebren-alka tanko zveknu, 
U dvor mlado momče banu, 
Zavijenu nosi ruku, 
Al pod srcem težu ranu. 

Hiti k bdbu zlatne Ajke, 
Bol ga prati, tjera sila: 
Nosi junak i ranjenik 
Oporuku od Tahvila. 

»Tahvil mrtav!** ču još Ajka, 
Tahvil mrtav! Bože, jao! 
Niti riječi ne ču više. 
Na oči joj sumrak pao. 

Bčno junak starcu priča 
junačkom razbojištu. 
Gdje junaci za budućnost 
Neumrlu slavu ištu: 

— »Sklonulo se sunce bilo 
Za vrhunce i za gore; 
Odjekivo gromor bojni 
Kč valovljem bijesno more. 

Jače lava Tahvil srtč : 
Pobjeda je s naše strane, 
Satrli smo crna vraga, 
Satrli smo dindušmane. 

K6 iz vedra neba munja 
Puče puška zlokobnica 
I ukide za vijeke 
Mog Tahvila zemlji s lica. 

Crnoj travi junak klonu, 
Baš kad prvi sumrak pao, 
Pa mi tiho zadnju svoju 
Oporuku šaputao: 

— „„Devet ljeta nek mi Ajka 
Poharano ruho nosi. 
Ali nikad da mi suzom 
Hladni mezar ne orosi! 

Devet ljeta nek mi Ajka 
Pije čašu gorka jada, — 
Desetoga neka ljeta 
Traži srcu druga mlada 

Eno sunce zapalo je — 
S njim i moje živovanje! 
Pozdravi mi rod i braću. 
Moje slatko spominjanje!"" 

Kada prva zvijezda zasja, 
Tahvil mi se na grud svinu; 
Šapćuć zadnju oporuku 
Tri put dahnu, pa preminu.** — 

Zape junak. Obojici 
Suza lice orosila, 
A u suzi zrcali se 
Oporuka od Tahvila. 

IV. 



Leti vrijeme kako kome, 
Ajka spore broji dane, 
Čekajući, dok deseto 
Veselo joj ljeto svane. 

Devet ljeta crnih, kobnih 
I bez smiješka, i bez suze, 
Al nit boli, niti vrijeme 
Ajki cara ne oduže. 

Po licu joj bljedjanome 
Ko od boli veo pliva; 
Crno oko kao bajka 
Ukočena, a sanljiva. 

Na oblačku istočnome 
Prvi zorin stidak pliva: 
Ko pred devet ljeta isto 
Budna Ajka sanak sniva. 

Tiho rudi zora rujna, 
U Ajkine oči gleda, 
Pa se čudi, pa se pita: 
Što je Ajka tako blijeda? 

Devet ljeta s kosom njenom 
Isprepliće zlato svoje; 
Devet ljeta dan za danom 
Nepovratno proteklo je: 

Al joj usne jošte nikad 
Tihi smiješak ne dodirnu; 
I bez suze i bez smiješka 
Gledala ju tihu i mirnu. 

Pa se pita zora rujna: 
Što se smirit Ajka ne će? 

Iz krvi je Tahvilove 
Već odavno niklo cvijeće . . . 
Gleda Ajka, gleda nijemo, 
Bol joj ljuta srce para; 
Oko svraća zori ruj noj. 
Pa joj tiho progovara: 

— Rujna zoro, posestrimo. 
Devet ljeta proteklo je, 
Od kad gledam svako jutro 
Tvoje lice, care tvoje. 

Rudjela si sto put ljepša 
( zlatnija nego sade. 
Ali nikad rujem svojini 
Ne ublaži moje jade. 
Jutros mi se mila javljaš, 
Ne spazih te nikad taku ; 
Prvi puta sjaja daješ 
Duše moje crnom mraku. 
Devet ljeta gledala si 
Tužnu Ajku poharanu; 
Al kićenoj Ajki sada 
Desetoga ljeta svanu. 

Jedva sam te iščekala. 
Izgledala lice tvoje, 
Jer mi nosiš sretan danak, -- 
Zar ne vidiš prosce moje? 

Spremni svati, konji bijesni, 
Evo srcu druga mila! 
Izvršena, ispunjena 
Oporuka mog Tahvila . . . 

Gledaj neve, — veo nosi, 
Prekrit će mi sada lice! — 

Ajka skoči, osmjehnu se 
I koraknu nehotice .... 

Hrli mlada kitnoj nevi, 
S uzdahom je cvijeće prati, 
A zorica suhim zlatom 
Zaručnicu Ajku zlati. 

Kitna neva — voda hladna, 
Talasi joj — spremni sva ti . . . 
Hrli Ajka, — dršće zora, 
S uzdahom je cvijeće prati. 

Zapjeni se voda hladna, 
Otvori joj dvore svoje, — 
A valovlje šaputalo: 
Sudjeno je, sudjeno je. ! . . . 

1892. 




Materine suze. 

Po narodnom pričanju. 

seocu zabitnome 
Živjela je žena jedna 
Ostavljena od sveg svieta 
Kukavica crna, bijedna. 
Znojem lica hranila se 
I jedinca milog sina. 
On joj bio sva utjeha, 
Sve raskošje, rajevina. 
Buj6 sinak uz majčicu 

Poput jedrog poljskog cvijeta, 
Sretnoj majci puna nade 
Brzo tekla spora ljeta. 

Ima neka grozna sila, 
Što nikada gledat ne će. 
Da se smrtnik na tora svijetu 
Naužije prave sreće. 

Jedno jutro budit sinka 
Rano došla majka bijedna, 
U postelji ogrlila 
Svog jedinca mrtva, leđna. 

Rano zorom, u noć kasno 
Uz jedinca majka bila. 
Prije rose suzom gorkom 
Grobni humak orosila. 

Satrvena tugom, boli. 
Ostavljena od sveg svijeta, 
Sadila je sitno cvijeće 
Leđnim stanom svog djeteta. 

Svako sjeme suzom gorkom 
Ponajprije okvasila. 
Pa u suzu sjeme sitno 
Tužna žena zasadila. 



Bilo jednom u noć kasno. 
Žarko sunce davno sjelo. 
Na grob hladni svog Jedinca 
Pritisnula majka čelo. 

Sama sobom stara zbori, 
Ko da mrtvog pita sina: 
— Je r ti, sinko, zemlja teška. 
Je r ti tvrda posteljina? 

AlaaiK>Yić: Probrane pjesme. 

Je r ti hladno, rano moja, 
Bez majčina naručaja? 
Plašiš li se samcat, diko, 
Usred ovog pustog kraja? — 

Sama sobom stara zbori, 
Crnu zemlju suzom topi, 
Dok joj sanak tiho, lako 
Teške oči ne zaklopi. 

U snu gleda čudno čudo: 
Krasna četa mladih lica 
U bjelini s Uljanima 
Svaki sjajan k6 danica. 

A na kraju — jao. Bože! 
Te dražesne rajske čete 
Gleda majka, — ne vjeruje. 
Jest, — ta to je njeno dijete! 

Dršće tužno golo, boso, 
Na glavu mu uvoj trna, 
A u ruci uvenuloj 
Posudica tamna, crna. 

— Gledaj, majko, tebe radi 
Ni u grobu nemam mira, 
Posuda je tvojih suza 
Puna evo poput vira. 

Svaku suzu morao sam 
Sabirati, majko mila, 
Štono si ih na mom grobu 
I dan i noć tužna lila. 

Moli, majko, i pregori. 
Štogod trpiš na tom svijetu; 
Utri suze, ako hoćeš, 
Da u rajsku stupim četu. — 

Od to doba majka stara 
Gorke suze utišala 
I na grobu sinka mila 
Molitvice k nebu slala. 

Bilo opet u noć kasno, 
Zemljom sjala mjesečina, 
Tihi sanak usnu majka 
Za jedinog moleć sina. 

U snu gleda divno čudo, 
Gleda rajsku četu istu, 
A u četi dijete svoje 
U haljetku krasnu, čistu. 

U oku mu tračak neba 
Ljuti prijegor zasadio, 
Pa srećicom suzu topi, 
Sto je bolom skamenio. 

Ali sutra u večerje 
Staru majku zakopali 
I uz sina preplakanog 
Počinak joj vječni dali. 

1892. 



Tudjinke. 




jetrić miris poljem nosi, 
Pretače se u noć dan; 
Sumrak ^pada, rosa rosi, 
Da po meku sklizi san. 

Slavuj pjesmom luge gluši, 
Pjeva svojoj milenoj, 
A o mojoj bonoj duši 
Razbija se sjetan poj. 

Kad bi ona samo znala, 
Sreća moja, život moj, 
Suzica bi zatreptala 
Na vilinskom licu njoj! 

Pjevaj, pjevaj, ptico sretna. 
Uza te je draga, lug: 
Domovina moja cvjetna, 
Moje milje — blagi jug. 



II. 



Letiš, golube bijeli. 
Možda na topli jug? 
Tamo ti ostao mili. 
Srcu priraso drug. 

Tajna čežnja te goni, 
Ljubav ti daje mah ; 
Tamnih, vrletnih gora 
Nije te ni malo strah. 

Deder, golube bijeli, 
Živ ti sladjani drug, 
Ovaj uzdisaj boni 
Nosi na topli jug. 

Kucni mi dragoj na prozor, 
Rani kad sniva san, 
Milo je zlato moje, 
Kano proljetni dan. 

Nemoj, golube bijeli, 



Digitized 



by Google 



21 



Zlata se bojat mog, 
Jer je kraljica ona 
Carstva nevina tvog. 



III. 

Svanu rano pramaljeće, 
Izniknulo sitno cvijeće, 
Ljubičice prvi struk; 
Istom zora istok rudi, 
A danica danak budi, 
Svud tajanstven grobni muk. 

Probdio sam nojcu cijelu, 
Dočekao zoru bijelu, 
Na oči mi ne će san; 
U planinu podjoh rano. 
Dok sunčani trak ne grano, 
Da pozdravim rodjen dan. 

Disalo je pramaljeće 
Na mirisno silno cvijeće, 
A blistala rose kap; 
Lahor kreto tanke grane, 
Treperio na sve strane 
Šarnih boja skladan slap. 

Oko mi se otimalo. 
Ali cvijeće šaputalo 
Kroz vjetrića tihi zuj : 
— Ti si tudjin, mi srao tuđi, 
Da kitimo svojim grudi, 
Za tuđjina nismo tuj . . . 

— Oj, oprosti, cvijete mali. 
Na um su mi danci pali, 

Kad sam brao cvijetke mlad. 
Mišljah, da sam u proljeću, 
Ovjenčavo kad sam sreću, 
Dragoj brao cvijeće rad. 

Gemu bih te nježno brao? 
Nemam nikog, kom bih dao, 
Na jugu mi sreća sva. 
Rasti, miri, cvijete sitni, 
Budi svojim ures kitni. 
Tugom ću se kitit ja! 

0, da imam stručak cvijeta, 
II kamečak sa vrleta. 
Domovino, visa tvog: 
Suzama bih zaljevao. 
Grlio bih, cjelivao, 
Ures bio srca mog. 

Neka svako svoje ljubi, 
Nek za svoje život gubi. 
Pa da na svom bude svoj: 
Ti si, dome, sreća moja, 
Vječni počin mog pokoja. 
Tvoj do groba, vazda tvoji 

IV. 

Sjajiš, sunašce drago, 
Tako dražesno, milo; 
Sipaš zlaćane zrake 
Majci zemlji u krilo. 

Sjajiš dražesno, milo. 
Ali na jugu mome 
Sto put ljepše se kažeš 
Ti u veličju svome. 

Ljepše uranit znadeš, 
Divno, dražesno sunce; 
Ljepše znadeš pozlatit 
Naše gole vrhunce. 

Sjaji, sunašce sreće 
Svakom narodu redom: 
Al ne daj, ni da rod moj 
Hladnim smrzne se ledom. 



Sjajiš, sunašce drago, 
Tako dražesno, milo. 
Možda dragoj mi sipaš 
Zlatne zrake u krilo. 

Draga vezak mi veze 
Svilom i suhim zlatom, 
Tvoja zraka leprši 
Njenim vilinskim vratom. 

Ti joj ljubavne priče 
Pričaš istoka bajna; 
Stidom ona se ruji 
Kao zorica sjajna. 

Ljupkaj zlato mi, sunce, 
Cista ljubav mi draga, 
S tvojih zlaćenih zraka 
Ne će ostati ljaga ! . . . 



Zar nikog živa nema. 
Da sa mnom skupa pati ; 
Zar meni samo rodni 
Zrak disat sudba krati? 

Zar grijeh je zemlju ljubit 
I vjeran sin joj biti? 
Cjelivat grijeh je majku. 
Na njenu grud se sviti y 

Grjehota zar je biti, 
Što predji slavni bili, 
Amaneta se stidjet, 
Za koji krv su lili? 

O zašto u tudjini 
Ispijat čašu jeda, 
Kad na svom domu možeš 
Sabirat slatka meda? 

— Na domu prosti ljudi 
I sijelo guste noći, 
A ovdje oplemenit 
Tek um je pravo moći! — 

Da, oplemenit zlobom, 
Razorit ideale, 
Što iz malena grudi 
Od majke usisale. 

znamo uzrok drugi, 
„Al šuti" — vele ljudi — 
»I čuvaj domorodne 
Nenatrunjene grudi." — 

VI. 

Budućnosti nam sudije zar misle, 
Lagdno sveti da će stišat plam, 
Što predji naši mačem rasplamtjeli 
I sinovima ostaviU nam? 

Nek na kraj svijeta baci nas sudbina 
Medj' divlje gore, orlovite stijene: 

U srcu našem cvjetati će samo 
Na domovinu milu uspomene. 

I srce nek nam istrgnu iz grudi, 
Tu zakopano ,nać će jedno tek: 
Da dovijeka biti ćemo ono, 
Što pradjedovi bili su nara vijeL 

Nek sve nam krate, što se kratit može, 
Al srce naše u našoj je vlasti; 
Za domovinu, za hrvatfco ime 
Sve preziremo pustog svijeta časti. 

Na razvalini minuloga slavlja 
Svi s braćom složno dizat ćemo hram; 
Na maču što nam pradjedovi stekli, 
To mora opet vratiti se nam. 



VII. 

U polutami izmedj' sna i jave 
Bez svijesti duša lebdjela mi mlada, 
A iz daljine dopirali zvuči, 
Ko sjetnu pjesmu nesretnik da sklada. 
I zaioirali . zagonetni glasi, 
Tek tanki kadgod odbio se val, 
Romonio je, ko da staru priču 
ljudskoj bijedi priča angjeo mal. 
Pa zatihnulo sve . . . 

Nebesa vedra smrkoše se ljuto, 
Oblačine se tmaste potjeraše; 
Zatrepti zrak, zaurla vihar .bijesno, 
Unakrst munje modro zabljeskaše. 
0, tko bi znao, čija djela crna 
Na plastu svome Vječni urezao, 



Digitized 



by Google 



Kroz tamni veo noći neprozirne 
Što pronicavim okom promatrao . . . 

I romon mora i valovja huk, 
Oluje bijes i ranog jutra muk ; 
I tiha noć i sitnih zvjezđa sjaj, 
I vječne tmine nedogleđni kraj, 
I burno, strasno, — sjetno, neveselo: 
Sve dušom mojom gonetno se plelo. 

A tko je to u rane zore cik? 
Zar angjeo s neba, il vilinski lik? 

Moguće je li? Što! . . . 
0, divna dušo, ti si to! 

Da, ti si, poznam svaku crtu lica, 
Da, ti si moja sreća, uzdanica. 

Za kosom mjesec vitorog ti blista, 
Na čelu zvijezda sja; 
0, sva si lijepa, uzorna i čista, 
0, sva si krasna, sva! 

Al što si došla, što te goni amo? 
bježi, dušo, rodnom domu svom: 
Povenuti će mirisni Uljani, 
Ugasnuti će zvijezda s mjesecom . . . 
Pa bježi samo iz tog mora zala, 
Gdje djevičanski ne štedi se cvijet: 
0, bježi, dušo, našem zavičaju, 
Drugačiji je kod nas ipak svijet. 



1892. 

Na PlešiDicu. 



agano đrht6 zrak nad Samoborom 
U čistom srebru nevidjena dana, — 
Na Plešivicu!" — prošaptala ona, — 
Krasotom božjeg sunca razigrana. 

„Na Plešivicu!" — odazva se društvo, 
A ja sam čezno, s plavetne visine 
U kolu braće, nevinog angjelka, 
Da oko bacim širom domovine. 

Daleko bijah rodnom zavičaju, 
Al medju svojim', bolje neg na svomu. 
Prijaznost s vedrih čitao sam lica, 
Ko rijetko kada na očinskom domu . . . 

Za gorom divne nizale se gore, 
A lišće sjalo o sunčanom zlatu; 
Po prođolici nizala se sela 
K6 sitan biser o gojenom vratu. 

0, zagrliti da sam mogo samo 
Te svijetle slike i te divne kraje, 
I sitnog crva, što mi domom plazi, 
I sunce, što mi rodu milo sjaje! 

Pomutilo bi katkad mi se čelo, 
Jer prošlost naša spomena je bona, — 
Al sjetne misli — često tako slatke — 
Raspršila je žarkim okom ona . . . 

Nad gorom vazduh sanljivo je drhto, 
A zapadu se naginjalo sunce. 
Kad znojna čela s željom ispunjenom 
Na ponajviše stupismo vrhunce. 

Ko očarani silom zagonetnom 

Svi stasmo puni lasti i milina, 
A s usta šapat drhtavo se krao: 
0, divna li je naša domovina! — 

Tu dolje Jaska, tamo u daljini 
U sivom mračku Karlovac je drijemo, 
S tog pogleda mi grud se skamenila, 
Taj krvni spomen gledao sam nijemo. 

Iz bratske krvi izniko je nekad. 
Na bratskim glavam' zidovi mu sviti, — 
Da čuva svoje? Ne! Da tudjem skotu 
1 mekim dušam zaledje da štiti! 

A tamo dolje za planinom sivom 
Moj zavičaj je, moja Bosna mila: — 
0, hoće li se ispuniti nada, 
U duši mojoj što se tajno krila ? 

Iz crnih misli trgnula me pjesma, 
Što modrim visom milo uzdrhtala, 
U kolu braće, nevinog angjelka, 
Od slasti mi se prsa rastapala. 

Tu hrvatska se duša razgalila 
U veličaju svome vasiona, 
A alem-kamen u veselja kruni 
Angjelak nježni — to je bila ona 

Ko mramor-ploča tvrda, neslomljiva 
Taj dan u duši bit će mi duboko: 
Visina modra, kolo prijatelja 
I ono nježno, golubinje oko. 

A želje moje? — Otrgnutih krila 
Zar k nebu soko vinuti se može? 
Tek uzdah, što mi često grudi dirne. 
Taj uzdisaj mi bar olakšaj. Bože! . i • 

1893. 

Moj angjele, tiho ljeto! 



ad prirodom opet bajno 
Nebesa se smiješe vedra; 
Puna čežnje, puna nade 
Ljubavnička trepte njedra. 
Mnogo oko s molbom tihom 
O svodište zape sveto, 
Kud će moje? Što da molim? 
Moj angjele, tiho ljeto! 

Blago veče, lahor blagi 
Znoj s umorna skida čela ; 
Ćeta zlatna sitnih zvijezda 
U kolo se hv?ita smjela 
Svako za svoj ures pita 
Sitne zvijezde, nebo sveto: 
Zar da i ja za svoj pitam ? 
Moj angjele, tiho ljeto ! 

Mali slavulj pjesmu poje 
U svom lugu, u slobodi: 
Sretna duša pjesmu sluša, 
U slobodi pjesma godi. 
Od pjesmice slobodarke 
Drhti vragu srce kleto . . . 
Moj angjele, tiho ljeto! 

Proljeće se zemlji smiješi. 
Iza sna je narav čila! 
Nek uživa, komu sreća 
Sanak s drijemnog oka snila. 
Kod nas, dušo, zima ljuta. 
Tvrdim sankom oko speto, 

Ma ni traga pramaljeću . . 
Moj angjele, tiho ljeto! 

Bez života i mirisa 
Povenulo leži cvijeće. 
Da, da ! Jednom cvjetalo je . . . 
Ljudske sudbe, ljudske sreće! 
Uskrsnut će zar na život 
I procvjetat listom sve to? 
Zar se nadaš pramaljeću? 
Moj angjele, tiho ljeto! 

Jednom samo ruža cvate, 
Jednom cvate, pa opane; 
Jednom samo leptir sitni 
Cvijetku svomu ljubav da*ne 
Jedan put se živi samo. 
To je zakon, pravo sveto. 
Pamti dobro: jednom samo . . . 
Moj angjele, tiho ljeto! 

Znam: procvjetat da će ruže 
Možda ljepše, nego lane; 
Pramaljeće u naravi 
Sto put ljepše možda grane. 
I na zemlji možda nikne 
Pokoljenje čisto, sveto: 
Naša proljet nikad više . . . 
Moj angjele, tiho ljeto! 

1893. 

U spomen gospodjici S. Z. 



^ roz raskošje tihog pramaljeća, 
"^ ^ Stidnim rujem zoro ovjenčana, 
Putuj smjelo, ko kraljica cvijeća, 
Mekim putem mladjanih ti dana. 

Gledaj sunce, kako milo sjaje, 
Kako istok žarkim zlatom rubi; 
Slušaj šapat, slušaj uzdisaje, 
Kad se oblak s modrim visom ljubi. 

Pa nek vedra duša ti se vije 
Iznad želja svagdanjega svijeta: 
Mutnom oku, što se prahom vere, 
I najtanja svijetla zraka smeta.^ 

Sav ti život zlatnom knjigom budi. 
Strast nijedna da je ne išara, 
Pa nek oko zavidno se trudi, 
Tvog vilinskog ne okalja cara. --- 

Putuj mirno, ko kraljica cvijeća. 
Srijedom vala uzburkana mora; 
Zavidja ti raskoš pramaljeća 
I sestrica na uranku zora. 

A kad srce čudan uzdah dirne. 
Kad oblije rumen lica mlada; 
Kad ti oko golubinje zirne 
Puno čežnje, neslućenih nada: 

Otkrij srce srcu, što te voli, 
Budi kruna sanljivih mu dana; 
Neizvjestnost odveć ljuto boli, 
Pritajana najgora je rana. 

1894. 

Sjeni očeooj. 




hladu vječnih sjena zaboravi 
Već snivaš dugo, zasićen života; 
A čedom tvojim k6 trstikom tankom 
Sudbina ljuta bez milosti mota. 

Iz tudjeg kraja, kao cvijetak sveli, 
Moj duh tvoj humak suhim okom gleda, 
Ah, mnogo srce, miso plemenita 
U zemlji sniva ispod krutog leda! — 

U noći mrtvih, kad uz krize tamne 
Plamećak svijeća budi uspomene: 
Prosuzi r tkogod hladnu ti na grobu, 
Da vrućim dahom mrtvu travku krene? 

Ja plakat ne ću, jer se bojim ljuto. 
Da suza moja nije prehinjena! — 
Sa čežnje tajne mrtav drijem me hvata, — 
A ti si tu ? Ne, — tvoja blijeda sjena ! — 

Primakni mi se i dotakni čela, 
U ognju plamte srcu mi nutrine; 
Izgorio bih, samo jedan tračak 
Da s mene milom narodu mi sine! 

A ti me motriš tako zabrinuto, 
Budućnost moja zar ti jasna crna? 
Tko puže prahom ko šarena zmija, 
Nek strepi samo sa svakoga trna ! . . . 

Sad znadem, pojmim. Gledao si, je li, 
Gdje dva se svijeta u krst križat stala? 
Mišljasmo: eto sreće! — Da, sad smrtno 
Raskrvarena nekad rana mala. 

Pa >.ivo pamtim tvoje opomene, 

U bdnoj jednom što mi šapnu tugi, 
A ne ću reći, — davno se ne zbori, 
Što srce hoće, no što žele drugi. 

A ti mi prosti, što me svijet novi 
I novi ljudi sjajem zavarali; 
Zaplovio sam, — al mi čamac slabi 
Zanesli silni predaleko vali. 

K6 leptir sitni slabašnijem krilom 
Za srećom podjoh u perivoj cvjetan, 
I nagradjen sam, — to mi srce znade, 
Ja plačem često, — suviše sam sretan! 

Al grizem bol, — ne ostavljaj me, oče, 
Tvoj duh nad mojim neka vazda bdije: 
Poštena čela da pred vječnost stupim, 
Na grobu kletva da mi ne proklije! . . . 

0, mašto pusta, život mog života 
U hladnom humak krije zagrljaju, 
A bdna duša k tomu humku leti 
I dalekomu milom zavičaju. — 

1894. 

Ladjareoa pjesma. 

(Komadid.) 

1^ ja nekad mlad sam bio, 
Grijala mi ljubav grud; 
Njeno oko ko jezerce 
Blažilo mi dnevni trud. 

Pjevč sam joj svako veče, 
Sijekuć veslom gorski val; 

Alanpović : Probrane pjesme. 3 

Za njom duša čeznula mi, 
K6 za rosom stručak mal, 

I već snivah — ludo dijete ! - 
Novu sreću doma svog: 
Jadan čovjek snove snuje, 
A budućnost kroji Bog. 

Ljubila mi drugog draga, 
Bio momak stasit, mlad; 
A ja šuti, pa se guši, 
Da ne vidi svijet taj jad. 

Živjeli su k6 dva ptića. 
Srećom cvao tih im dom. 
Ali i ja sretan bijah 
Sam na pustom stanu svom. 

Jedne noći — jao, rano! — 
Huj6 vjetar kao lud. 
Svezao sam kraju ladju, 
Na pod goli stisnč grud. 

Kroz cik bure k6 da začuh 
Sa jezera ljudski glas: — 
Ah, ta vrazi to se smiju, 
Budi s nama Bog i Spas! 

No mi sutra pokopasmo 
Nesudjenoj vojna mila, 
A i moja suza gorka 
Orobni hum mu orosila . . . 

Malo za tim tuga ljuta 
I njoj skrši život mlad, — 
Ja i moja ladja njenu 
Sad hranimo siročad . . . 

1894. 

Uskrs. 



z ogrljaja zime ljute 

Na nov se život sunce radja, 
Pa plovi tiho kao zlatna 
Iz davnih dana bajna ladja. 
A žarki traci dršeu stidno 
Uz novu snagu i čeznuće, 
Cjelivanjem bi rada cvijeću 
Najavit skoro uskrsnuće. 

Sa obumrlog zemlje skuta 
Za život što je, milo sjaje, 
Pa stručak plavi nježnom drugu 
Strahote zimskog sanka baje. 
Kroz šapat vjetra dah božanski 
Po naravi se lije vruće, 
A cijela zemlja u sklad jedan 
S nebesa moli uskrsnuće. 

Na cvjetnom krilu pramaljeća 
U rajski kraj mi leti duša, 
Ta malo zemlja slasti ima ! . . . 
Nebesku rad bi sad da kuša. 
No visi nisu to, što mašta 
Zemaljskog stvora nisko baja; 
Modrine, smrtnom oku zlatne. 
Sve trepte s ljudskih uzdisaja. 

Ja poznam želje, — no ni jednog 
Svog roda ne čuh uzdisaja! 
Zar blaženo mi narod žive 
U zagrljaju zemnog raja? 
II stisnula ga kao more 

Oda svih strana magla gusta, 
Pa nije kadra da se vine 
Sa uzdisajem želja pusta? — 

Svi očajnički idu vaji 
Pred prijesto Boga milosrdja, 
A milost prosi slaba duša, 
A mtlost moli sinja rdja . . . 
Jer nisu naši predji znali 
Gorčine srca, suze vruće: 
Al crna krv im pravdu ište, 
A pravda jamči uskrsnuće. — 

U naravi se proljet budi, 
Životom novim diše cvijeće ; 
Nek cvate nježno, — nikad više 
Procvjetat starim cvatom ne će! 
Nek cvate nježno! Ah, kolikim 
Bog pamet dade, srce vruće, 
Al malovjerni nikad svoje 
Ne proslaviše uskrsnuće. 

Uzvini mi se, rode mili! 
Po kalu gadna gmiže zmija; 
A gledaj crva, kako sitan 
Pred dušmanom se gnjevan svija 
Nek milost mole slabe duše: 
Ti s pregorima radi vruće. 
Djedova krvca pravdu ište, 
A pravda jamči uskrnuće. 

1894. 

Laku noć. 



alog zvona tanki glasak 
U tišini gluhoj mre; 
^ ., Zašlo sunce, sumrak pao, 
^^ Muči narav, šuti sve. 

Samo kretora utajanim 
Stražu čuva višnja moć, 
Sklapa mi se trudno oko, 
Zvijezdo moja, laku noć! 

Tajna pjesma ljudskih težnja 
Uspava me svaki put; 
Al i u snu srce dršće 
Kč na vodi tanak prut. 
Probudim se, — ruke širim: 
Sad angjelak moj će doć . . . 
Crne tmine ljuto tište. 
Moj angjele, laku noć! — 

Ona zvijezda, što nad druge 
Resi neba modri vis: 
To je zvijezda zlata moga. 
Slatkih nada živopis. 
Duh joj leti — al gonenut 
Skrovne tajne nije moć — 
Žensko srce bezdan tamni, 
Zlatna zvijezdo, laku noć! 

Man'te me se, brižne sjene, 
*Ne plaš'te mi tihog sna! 
Našim ranam krvavima 
Tko li lijeka naći zna? 
Boljeg dana porodjaju 

Nadati se je li moć? 

Sve se gušće mraci kupe . . . 

Rodna zvijezdo, laku noć! 

S Bogom sitne, zlatne luči^ 
Pitati mi nije mar: 
Tko vas vodi tvrdim putem, 
S čijeg cara vaš je žar? 
Recite mi: Kad će vjesnik 
Bolji dan nam javit doć? 
Vi dršćete, — o, to boli . . . 
Zlatne zvijezde, laku noć! — 

1894. 




Srce moje . 



rce moje — crkva mala 
Bez raspela i oltara; 
Raspaljena mladim žarom 
Tanka svijeća već dogara. 

U tišini goloj, pustoj, 
Kud ne stupa ljudska noga» 
Zapušteno, porušeno 
Podnožje je hrama moga. 

Tužna pjesma jadikovka 
Puste kraje razgovara, 
A o zidu potamnjelu 
Čvrsto visi slika stara. 

Roda moga povjest to je, 
Bratskom krvlju naslikana, 

Tamna lica blaženika 
Još i sad su puna rana. 

•U noć kasno, kad mi dušu 
Nemir stegne i čeznuće, 
Pred tu sliku padam niče 
Pa se molim tiho, vruće. 

Jednostavna molitva je. 
Što je šaljem višnjoj sili, 
Vijekovi me, krvi žedni. 
Tu molitvu naučili. 

Ali nebo kamenito 
Kč da molbe i ne čuje. 
Jer sve dublje bratska zloba 
Plemenit mi narod truje. 

A ja molit prestat ne ću 
Svijem žarom u grudima, 
Znam, da jošte stare pravde 
U nebeskom kraju ima. 

1894, 

Iz daljine. 



romonu potočića 

I u šaptu sitnog smilja 

Slušam samo glasak sitni 

Svoga zlata i omilja. 

U modrome nebu gledam 

Oči njene umiljate, 

A u zlatu zvijezda sjajnih 

Motrim njene kose zlate. 

Kada narav u noć tiho 
Zagonetne sklada strune, 
Pa se tiho, polagano 
Tajne pjesme u svijet rune, — 

S šumom tajni šum se miješa, 
Čudnovata pjesma to je: 
A ja ipak razabirem 
Iz tog šuma ime tvoje. 

Uz tu pjesmu besvjestan sam, 
Ko ranjenik sred bojišta. 
Pa uz tisuć burnih misli 
Ja ne mislim, zlato, ništa. 

Što me pratiš, sjeno mila, 
Poznajem vas, oči plave! 
Zar vas nije strah pogleda 
Očajničke teške glave? 

Što me pratiš po tudjini. 
Gdje mi srce izjedjeno. 
Gdje i zadnji stručak nade 
S tudjeg leda davno svenO? 

Bježi, dušo! — pa sjajniju — 
Tako krasna — zvijezdu prati, 
A s daleka samo zadnje 
Mom životu čaše zlati. 

Bježi, dušo! — Mog života 
Primiče se konac kraju; 
Uz pjesnika ne ćeš nikad 
Željenom se vinut raju. 

Nestat će me zemlji s lica. 
Za grob mi se ne će znati. 

A sunce će k6 i do sad 
Sa svog neba divno sjati. 

Drhtati će mjesečina 
I vrh dola i vrh luga, 
Sjetit će se makar tkogod 
Mladih ljeta vjerna druga 

Ti ćeš biti, zlato, sretna. 
Proljetne ćeš trajat dane, 
A opjevat pjesnik bolji 
Tvoje care obajane. 

Ali svemu kraj će doći, 
Što se rodi, — u grob pada; 
Nestat će te, zlato moje, 
Svenuti ćeš puna nadž.. 

Pa će sadit možda tkogod 
Tvojim humkom svježe cvijeće, 
Al napokon zima ljuta 
Zamijeni pramaljeće. 

Zadnji spomen kad ti svene, 
Još vrh grobnog tvoga hlada 
Krilit će se pjesma moja. 
No zaludu — k6 i sada! — 



Pogledajte mjesto sveto. 
Gdje se krajči ljudska zloba; 
Pogledajte u tišini 
Hum do huma, grob do groba. 

To je knjiga otvorena 
Moga kratkog pramaljeća. 
Koliko li leži pusta 
Povenuta sitna cvijeća! 

Pa kud godijer okom krenem 

Po tišini mjesta tijeh, 
Vazda jedan humak vidim, 
Što ga ne bi malo prije. 

Dan za dan mi na srdašcu 
Koji cvijetak naglo svene, 
A kd more — krvi žedne, 
Na razvali uspomene. 

Ja sam vičan već odavna 
Zaboravljat, pregarati, — 
Teško onom, komu sreća 
Nestašnica glavu zlati! 

Al da jednog svježeg humka 
Na tom pustom groblju nije! 
II se mora čaša jeda 
Da izlije, da ispije?! — 

Još nedavno rajski cvijetak 
Svim životom tu je cvao, 
A ja sam ga dahom duše 
I dan i noć zaljevao. 

Tudja ruka nesmiljena 
Ustrže mi cvijetak mali. 
Pa sad stojim mramorkome 
Žicu svome na razvah. 

Da bar imam suzu jednu, 
Da zalijem humak svježi, 
Zadnju žrtvu, gdje mi ljubav 
Prvog žara mrtva leži. 

Suze nemam, jer mi srce 
Isparano, isušeno 
A na život ne vraća se 
Cvijetak, što je lani sveno. — 

1894. 

Zašto strepiš? 



ašto strepiš, zlato moje? 
Što ti mladu dušu kini? 
^ Zašto tvoje oko bajno 
Sjetno bludi po daljini? 
Zar sara tako strašna lika, 
Zar sam tako loše ćudi, 
Te se plašiš, golubice, 
Svinuti se k mojoj grudi? 

Nisam sašo s božjeg krila, 
Neg sam tekar slabi čovjek ; 
A na zemlji dok nas ima, 
Ostat ćemo isti dovijek. 
Ljudsko srce ugarnica. 
Ljut ga korov zaraslo: 
Ne bolujem samcat, zlato. 
Bolestan je svijet cio. 

Ti si žena, u tvom oku 
Lijek prijeki mojih rana; 
Ti mi budi, što je zora 
U osvitku mlada dana. 
Pa kad umor s briga danjih 
Sjetom čelo naoblači: 
Ti si žena, ti razvedri. 
Blagim smiješkom čam ozrači. 

Životna je borba teška, 
Neprestana trzavica; 
Koliko se s nje po kalu 
Angjeoskih valja lica! 
A da budem čelik srca 

I U slasti, i na muci, 
Do tebe je sve to, zlato, 
Sve u tvojoj leži ruci. 

Pa ne strepi, željo moja. 
Nisam tako loše ćudi. 
Da ti skršim polet mladi. 
Da otrujem nježne grudi. — 
Čuvat ću te kao rosu. 
Što na sitnom blista cvijeću; 
Struni li se, — u toj kaplji 
I svoju sam satrć sreću. 



1894. 

Slacici. 

Gledam žioo . . . 

k 

j|;ledam živo sliku tvoju, 

Carobnice moja mala, 

Gdje ju zraka žarkog sunca 

Zlatnim tračkom obasjala. 

Odmor traži na tvom licu 

Kružeć cijelu vasionu: 

Al zatrepti, pa je nesta — 

S tvoga cara zlatna klonu 



Što je plavet modrog neba? 
More suza s ljudskih vaja! 

Tvoje oko bezazleno 
Angjeoskog odsjev raja. 

A ja padam pred tim rajem, 
Skrušen molim, pun čeznuća; 
Je li, zlato, da ti godi 
Molitvica tiha i vruća? — 

Ja sam opet . . . 

Ja sam opet čedo malo 
Razmaženo, raznježeno. 
Od kada me milo gleda 
Sutice moje — oko njeno. 

Teška kletva roda moga 
I na moje srce pala; 
Koliko mi puta duša 
S crne mržnje zadrhtala! 

Sad bih svakog ogrlio. 
Cijelom svijetu cjelov dao. 
Pa bih onda od miline 
Zapjevao, zaplakao. 

Momu srcu otvara se 
Nova staza, život novi : 
Prolistali krasnim cvijetom 
Razoreni moji snovi, 

A u tome perivoju 
Šarolika posred cvijeća 
Stoji tvoja divna slika 
U raskoši pramaljeća. 

Osjećaš li i ti, zlato, 
Barem trunak nove sreće? 

Godi li ti u tom Arrtu, 
Miri li ti sitno cvijeće? 

Pogledaj me: raskoš neba 
Tvoje mi je oko sneno; 
Vidiš, da sam čedo malo 
Razmaženo, raznježeno. 

Pričala mi . . . 

Pričala mi majka moja 
O nebeskom bajnom stanu, 
Gdje no božje oko sjaje, 
Gdje je osvit vječnom danu. 

Tu su sitni angjelići 
Prva slika s božjeg lica, 
Udešuju rajskom kućom 
Bajoslovnih sklad pjesmica. 

Vazda proljet i vedrina, 
Sitan biser, suho zlato, 
A uza to nebesnika 
Bajno oko umiljato. 

Čeznula mi duša često 
Za nebeskim divnim krajem. 
S mlada srca kidao se 
Uzdisaj za uzdisajem. 

Ali sada i ja kušam 
Nebesničkog milje dijelka. 
Ta imadem tu na zemlji 
Svoje zlato, svog angjelka. 

1894. 



•^ 



Digitized 



by Google 



47 




Iz tišine. 



đravo, sveta seoska tišino, 
Kolijevko mladosti mi rane! 
Zdravo, crna, gusta pomrčino, 
I ti tamo, izgubljeno lane! 

Zdravo, sitnih zvijezda milijuni, 
Zdravo i vi, paćeničke duše; 
Pogledajte: sve, što mašta zidje, 
Teške zbilje s korijenom ruše. 

Eno čeda na umoru mala, 
Kao zjenu čuvala ga mati: 
Al kroz blijed, kroz upalo oko 
Čistim zlatom duša mu se zlati. 

Teška staza na Golgotu vodi. 
Ispod križa svijaju se ledja, 
Smrtnim znojem kupaju se lica, 
S besanice zatvara se vjedja. 

Nosi, brate, nije ni daleko, 
Dosta će te dočekati takih: 
Lubanje im sjaju od ubjela, 
Vjetrići ih ljubakaju laki. 

Nosi teret, — ljuta bol je sveta, 
Obijest puka ljudsko radovanje; 
Bezbrižniku još je život crnji. 
Sto put teže zgode svakidanje. 

Bol je vatra besmrtnici duši. 
Očišćena da se digne smjela, 
Kada negve popucaju smrtne, 
Leđnim mrazom smrznu prsa vrela. 

Ovio sam tešku glavu 
Crnim velom zaboravi, 
Pa bez misli i bez čuvstva 
Na zelenoj ležim travi. 

Nada mnom se nebo svilo, 
Tisućom se zvijezde roje, — 
Ja nit gledam, niti tražim 
U tom moru zvijezde svoje. 

Nestalo je, — smišlja valjda 
Nesretniku drugom strave ; 
Bogu hvala, kad mi barem 
Poštedjela ovo glave! 

Čemu čuvstvo, čemu uzdah 
Dahnu narav ljudskoj grudi? 
Zar bez čuvstva, bez uzdaha 
Ne bi ljudi bili ljudi? 

II se smiješ, vječna silo, 
Teškoj boli očajnika? 
Zar ti godi, kad sve tlapnje 
Sakriješ mu iz vidika? 

II u boli ponajljućoj 
Ima ipak nešto sladi? 
11 nijesu tako crne 
Teške tuge, teži jadi? — 

Iz nesreće ove krila 
Zar odsijeva tračak sreće; 
Zar imade jošte cara 
Razbacano lanjsko cvijeće? — 

Bajna noći, tko bi reći znao, 
Što si crna, a uza sve mila? 

Tko li ikad čarobnost opisa, 9 

Što iz tvoga izlijeva se krila? — 1 

Samorenu kolijevka si meka, 1 

Očajniku željkovana luka; 
Iz tvog mraka sile svesilnice 
Materinska ovija nas ruka. 

U tvom krilu plač i pjesma sniva, 
Sretnik dijeli, s nesretnikom sreću; 
Ranjen sok6 nada se visini. 
Svela ruža ranom pramaljeću. 

Bajna noći, gustoga ti mraka, 
Ne patili uzdasi te ludi! 
Daj u svome slatkom naručaju 
Tiha mira izlomljenoj grudi! 

Obnemogla s ljudskih želja duša 
Neka vječnom pomrčinom bludi, — 
A ti pjesmi ne čudi se bčnoj, 
Jadovanju navikli su ljudi! — 



Naokolo pustoš nijema. 
Nigdje vjetra, list da gane, 
Cut bi mogč, kako cvijetak 
Bujno cvate, naglo sa'ne. 

Tajnom diše narav cijela, 
K6 zapušten božji hram : 
U pustoši ovoj ćutim. 
Da nijesam sasvim sam. 
f , Čudan žamor, kao glasak 

Bajne žice drevnih dana 

Zar uzdiše cvijetak sitni 
Sa propada ljutih rana? 

II je odjek želja tamnih, 

Alsapović: Probrane pjesme. 

Što ih žedno srce sanja, 
Kad ni u snu narav nema 
S čedom svojim smilovanja?! 

Ili duše blaženika 
Svjetska želja k nama prati? 
I njima se zar još hoće 
Uzdisati, osjećati! 

Zar bez ljudskih osjećaja 
Ni duh nema slasti prave; 
Zar su boli smrtnog stvora 
Alem-kamen vječne slave? 

Taj mi žamor, lane, godi 
Kao tvoga oka plam, 
U pustoši kada ćutim, 
Da nijesam sasvim sam. 



Ne gledam vas, sitne zvijezde, 
Kao divno Čudo neko; 
Sjajite se, — jer ste ljudskom 
Oku predaleko. 

Ne pitam vas za stanare, 
Kakove su ćudi; 
Bili ovdje, ili gore. 
Mi smo ljudi vazda ljudi. 

Nit se sramim sa neznanja, 
Nisam mudrih knjiga piso! 
Moju dušu ljuto mori 
Jedna samo teška mis6. 

Otrovnica zašto voćka 
Ljudskome je oku sladja? 
Zašto prezir ljubav jača, 
Zašto ljubav prezir radja? — 

Šute zvijezde, — tek je jedna 
po neba zadrhtala, 
Kd da veli: tu bi tajnu 
Nesudjena kazat znala. 

0, da mi je crnim velom 
Prekrit sliku prošlih dana! 
II će vječno da krvari 
Usječena smrtna rana? 

Što me gledaš prijekim okom, 
Proljeća mi prvo cvijeće? 
A zar ne znaš, sudjenica 
Da nikada mitit ne će? 

Otimaš se možda zaluđ. 
Sjajna zvijezdo moga raja; 
Možda zalud srce tvoje 
S misli na me podrhtava? 

Čvrsta volja oblak svija. 
Silnim gromom nebo trese ; 
Nebesnici pred njom klonu, 
Pako skriva svoje bijese. 

I prot sudbe tvrdom rijeku 
Ustati ću duše smjele; 
Ganut će je otpor smrtni, 
Kad već nisu suze vrele. 

Otimaš se možda zalud, 
Proljeća mi prvo cvijeće, 
Sudjena si srcu momu: 
Sudjenica mitit ne će. — 

* 

Ako klonu smrtne sile, 
Ruka pane, oko svene: 

Pratit će te duša moja 
Kao drhtaj lake sjene. 

Ljudskom žicu nije valjda 
Odbrojeno ovdje doba; 
Sastat će se duše naše 
Barem s onu stranu groba. 

Očišćeni kao zlato 
Vječne sreće pramaljećem, 
Lutat ćemo, zlato moje, 
Neuvelim rajskim cvijećem. 

Oteščo mi trh života. 
Jedva čekam, da raspline; 
Bar me ne ćeš prijekim okom 
Gledat više iz daljine. 

A što sudba tu rastavi. 
Mora gore bar da spoji ; 
Rastavlja nas za čas samo, 
Da budemo vječno svoji. 
* 

Noć je gluha, crna i nijema, 
Ukočeno zvijezde stoje ; — 
S Bogom, mlado uzdisanje, 
Prva nado nade moje! 

Putuj smjelo pramaljećem žica, 
Ko leptirić livadicom rani; 
Tvoja suza grud će mi raskidat, 
Moja sreća — tvoji sretni dani. 

S Bogom, zlato, — san mi oko sklapa^ 
Duh bi rado bezbrižjem da plove, 
I onako čujem brižnu majku, 
Gdje već sina na počinak zove. 

1894:. 

Malo čedo 

(Po narodnoj priČi.) 

tihi suton porodi ga majka, 

Kad žarko sunce za planine palo ; 
A prva zvijezda tek što zatitrala, 
Na vrata rajska čedo zakucalo. 

Pred božjim pragom tajno lepršanje, 
Zagušljiv plač, ko tih da cvili vjetar, 
Lagano teška otvore se vrata, 
A sneno na dvor zirnu sveti Petar. 

— I ti zar hoćeš rajsku gledat slavu, 
Uživat slasti, ne kušav gorčine? 
Ta nisi jošle, čedo prenejako, 
Odužilo se muke materine! 

Već eno tamo ruža netrganih, 
A ovdje evo košarica zlata, 
Pohiti žurno i naberi cvijeća. 
Pa okiti mi svijetlu raju vrata. — 

Oduljila se ružična dolina. 
Uz svaku ružu trista oštrih trna; 
Tek prvi put se sitni prsti šire, 
A iz njih mlazom brizga krvca crna! 

Ni majčino je mlijeko ne prostruji. 
Nit ustalasa svjetska medovina, — 
I ruža dršće, smekšava se trnje, 
I razbija se gusta pomrčina . . . 

Već pribrala se košarica puna. 
Sve ruže svježe, krvlju zalivene. 
Pa juri čedo pred nebeska vrata, 
Veseljem prvim zalivene zjene. 

Kad kitit htjede, — košarica prazna, 
A rumen ruže putem popadale, — 
Pred božjim stanom, zglćdajuć se tužno, 
K5 sitno lišće duše lepršale, 

I opet čedo ružičnjaku žuri. 
Uz svaku ružu trista oštrih trna, 
Pa širi prste za mirisnim cvijećem, 
A rumen-ruže topi krvca crna, 

I posuda je jedna eto puna, 
Sad okitit će svijetlu raju vrata! 
Al putem opet ruže popadale, 
Tek blista suncem košarica zlata. 

Uz vrata rajska stisnulo se čedo, 
Od umora ga stegla besvjestica, 
Nerasklopljeno oko ovlaženo, 
A ljuta bola izrovala lica. 

Nad njime krili angjeo se svijeta 
I šapće bono, gledajući jade: 
— Životom treba onom se o4užit. 
Životu tko ti žarku iskru dade. 

Tko nije kušo mjerom podjednakom 
Zemaljskog dara: meda i gorčine. 
Ni pravo nije, da na drugom svijetu 
Nebeske gleda vječite svjetline. — 

1895. 

Vjerici. 

a tebi pjevam, nevinašce malo, 
U krilu mile gledajuć te majke? 

^^ da ti pričam bajoslovnih dana 

Tvog roda sanje, bezazlene bajke ?^ 
uzor-djevi u zakletom gradu, 

Što mramorom se hladnim učinila? 

II da ti stanem razotkrivat carstvo 

Kč sunce čistih Hrvatica vila? 

bijesnom divu, koji jele lomi 

I vječno žedja krvi od junaka? — 
Ta naći ćeš ih dosta u životu. 
Što duše sišu crnji od oblaka. 

II da ti brojim biser nenizani, 
S kog mnoga ljutu odnijela ranu; 

II da ti stavim oko vedra čela 

Od ljudskih želja krunu sakovanu? — 

Pomutio bih nevino ti carstvo. 
Od ljudskih želja tek je crnji pakč ; 
Umarale su već mi dosta dušu, 
Uz divlje srce ja sam često plako. 

II da se penjem na sunčanom traku, 
Da vijenac pletem od zvjezdanog luka? — 
I sitne zvijezde, sunce i oblake 
Okaljala je sto put ljudska ruka. 

Tek nać da mogu lijek od zaboravi, 
Da sveg se kaniš, što se ljudskim zove; 
A sama mišlju misliti kad staneš. 
Da imaš svoje carstvo, svoje snove. 

Daleko buke obična života 
I trzavoga ljudskog mahnitanja — 

Ne pusti nikad, da te vir zanese, 
Pa tudja mis6 da ti srce ranja. 

Gle, svaka ptica sebi gnijezdo vije, 
Na rodnoj muci istom pjesmu sklada, 
A pošteno se zlatom ime veze 
Na crnom žulju napornoga rada. 

Kč sjena život nek ti lagan bude, 
Pa bilo besna, bilo truda jaka; 
K6 kolijevka što ti sada meka, 
Nek tako bude ugodna ti raka. 

Okretat će se svijet i naprijeda, 
A ljudi vazda ostati će ljudi: 
Ti u svom carstvu tiha mira traži, 
U čistom srcu, neburkanoj grudi. 

1895. 




PoDratak. 



marala me želja nesnosnica. 
Za tobom, dome, ginuo sam vruće ; 
Sto puta suza orosi mi lica 
I sto put sjetno dirnu me čeznuće. 
Pa zalud dari umjetnice ruke. 
Zaludu ljudstva ustalasan vir: 
Ja gledah samo poput željne luke 
Seocu malom — u vječiti mir. 

Povrati, noći, uzdahe mi b6ne 
Što dizali se tiho, al visoko; 
Baš sad bih trebo gorke suze one. 
Gdje isušeno mutno mi je oko. — 

Ta nesretniku bar se suza krene 
I ojadjena grud mu lakše diše: 
A moje oči ledom zastaklene, 
Ja suzu mamim, al je nema više. 

Znam dobro, da me kita prijatelja 
Ko izdajicu ispod oka gledi; 
Na jug me mnoga dopratila želja, 
Razočarana sad se svaka ledi. 
Al ne bojte se, — nikad moga čela 
Zaslijepit ne će časoviti sjaj ; 
Tek onom jao, što sa bujna vrela 
U mladoj dobi srko slasti raj. 

Pred radom jošte ne klonu mi ruka. 
Sunčana žega ne pali mi lica. 
Ta rodjeni smo, da nas tare muka 
I hladnog znoja teška besvjestica. 
Na golom podu odnjiha me mati, 
A jauk braće uspavanka bila; 
Ne marim kula na oblaku zlatih, 
Komadić kruha hrana mi je mila. — 

crna noći, vrati uzdisaje 
I gorke suze ludo istočene! 
U rodjcne sam eto došo kraje 
Na kućni prag, medj pradjedovske sjene. 
Za domovinom čeznuh punan žara, — 
O, kako hladan sad je pogled njen ! . . . 
Ni sanjo nisam, srce mi se para, — 
Na svom sam domu tudj i osamljen. 

Za nagradu me bratski handžar ček6. 
On i jest danas ponajbolja plaća! 
Jer čemu sterat onom ležaj meko. 
Što hoće gorem da se roba jača? 
Al duša boli, krvca nije voda. 

Za svojim bratom grud nehote diše. 
O, kleta sudba jadnoga mi roda, 
Bar suzu daj mi! — Ni nje nemam više! 
1895. 

U mehani. 



mijete se mojoj divljoj pjesmi, 
Nesuglasna kad se u noć gubi; 
Gudite se, što vam prijan mladi 
Oblak dima, žarko vino ljubi?! 
Ne gledajte oči pomućene. 
Ne gledajte kose nečešljane: 
Vina radje — srce mi se cijepa, 
Svisnuo bih, da nije mehane! 

Zlatna noći, crna kao tajna, 
Što me mori, što mi srce pije: 
Duša moja dršće s kobne misli. 
Davna slutnja već daleko nije . . . 
Žarka kapljo, čašo nekovana, 
Mlado doba, moje ljute rane! 
Čemer srcem iz sunčanog cara, 
Pa bih svisnO, da nije mehane. 

Ljubio sam, a tko jošte nije? 
Penjo sam se nebu pod oblake, 
Rukom skidč zvijezde sirotice. 
Pa u vijenac zlatne svij6 zrake, 
Da joj kitim kose nemršene, — 
Ludo dijete, moje grdne rane! 
Mlado doba, uzaman li prodje, — 
Svisnuo bih, da nije mehane! 

Zgražate se, — al lagano, braćo, 
Vjerno držim predaja se zlatih: 
Ostalo nam, da nas na svijet bijeli 
K6 i u grob puna čaša prati. 
U njoj topiš pocik i veselje. 
Njome liječiš neprebone rane, — 
A ja ljutih podosta imadem, 
Pa bih svisnd, da nije mehane! 

Amo, druže, pa mi zapoj pjesmu, 
Onu, znadeš, burnu i krvavu ! 
Ne o plavom, zamamnome oku. 
Niti diraj pradjedovsku slavu. 
Stari bili kao i mi djeca, — 
Blizu debla zrela kruška pa ne; 
Ljudi tek su, jer ne živu više, — 
Baš bih svisno, da nije mehane! 

Mnogu vitku kulu sam sazidč 
Sve na tankoj grani od oblaka. 
Pa sad nemam, gdje bih sklono glavu, 
Već sve strepim radi mraza jaka: 
A po krasnim, svijetlim palačama 
Šuplje glave mudro li se bane! 
Vina amo, — srce mi se cijepa, — 
Svisnuo bih, da nije mehane! 

Kobne slutnje ispred oka moga, 
U kraj blatni, zlokobnice misli! 
Dosta ste me puta napatile, 
Stoput grčem jadno srce stisli. 
Alaj grije iskra iz pehara. 
Ne daj. Bože, jošte dugo dana, — 
I onako ne grije me sunce. 
Za mene je tama i mehana! — 
1895. 

Jutrnja elegija. 

^^ a istoči se medju snenim gorjem 

U prvom stiđku ruji zora rana; 
Sve mrtvo, — samo katkad vjetrić laki 
Zašuštiv golih dodirne se grana. 

I šapat ode nevidljivim kretom, 
K6 drevna bajka čudnovatih dana, 
Pa čuješ skladno prebiranje žica 
I jauk tihi s neprebonih rana. 

Pred rujnim sijerkom strmim uvalama 
Lagano magla jesenska se krade, 
K6 ispred mrkog pogleda sudbine 
Životu mladom umiruće nade. 

A Miljacka se tromim tokom vuče, 
Tek katkad tisnu k obali se vali ; 
Zar sjetili se zgoda i nezgoda, 
Pa s uspomena krvnih uzdrhtali? — 

Na istoči se medju snenim gorjem 
U prvom stidku ruji zora rana; 
Sve mrtvo, — samo katkad vjetrić laki 
Zašuštiv golih dodirne se grana. 

I ode šapat nevidljivim kretom 
Od grane grani, — a sve jači biva, 
S munare vitke kroz tišinu gluhu 
Zastruji sjetno pjesma tugaljiva. 

Pohrl'te, vjerni, molite se vruće. 
Jer leti vrijeme kao brza strijela; 
Na pokajanje pohrlite prije. 
Dok smrt vam hladna ne takne se čela. 

Bože, milost, — milost, gospodaru, 

I pokojniku tvoja milost treba ; 
A koji umru, vjerujući u te, 

Tek živjet počnu usred tvoga neba. — 

Razlijegao se sjetan glas tišinom, 
U skladu divan čar se odsijeva: 
Beduin tako ginuć za oazom 
Kroz vrući pijesak u čeznuću pjeva. 

Na poziv sveti pohrlili vjerni, 
Za pokojnika svaki milost prosi; 
Al ne ćeš vidjet, da gdje lice koje 

II sijedu bradu vruća suza rosi. 

i Tu stoji starac, drvo osamljeno, 

Prevalio je davno pola vijeka, 
Pregorio je mnogu ranu ljutu, 
1 Jedinca sad mu samrt uze prijeka. 

I Al nema suze u starčevu oku. 

Ta još mu nikad ne dotaknu lica: 
I Tek oblak taman čelo mu prevuče, 

I Al tajnu bol ti skrije trepavica. 

« Lagano dršću žute voštenice, 

; Na svodovlju se čudnom bojom sliju. 

Uz šapat tihi — pradjedova slavnih 
Nad potomcima brižne duše sniju. — 
; Za časak stane pjesma odjekivat 

I puna straha, zebnje i uhvanja: 
; — »0, smrtni ljudi, što živite mišlju, 

Ne gub'te vrijeme posred pustih sanja. 
Svi stari putem stalnim su zamakli, 
i A danas, sutra istim ćete i vi: 

Veselje kratko, što nam svijet nudj a. 
Još kraće vrijeme, što se na njem živi. 
Smrt neprestance oko dvora lijeće, 
Za trenut može vašim gostom biti. 

Pa pripravite crnoj dobrih djela, 
Jer tim ćete je samo pogostiti. 

Oj, spremite se na daleke pute, 
No čiste duše, a poštena čela ; 
U torbe slatkih stav*te brašljenica, 
Al umiješenih tek od dobrih djela. 

Ni vrač sa travam' nije kadar tajnim 
Tog nemiloga otresti se gosta; 
Sve gine: bčnik, vrač i lijek prijeki, 
A ovdje samo kratka spomen osta. 

Tvoj cilj je smrt, — kud goder okom kreneš, 
Na svakom kretu sresti će te ona; 
I vjetra čuh i muke svakidanje — 
Sve na nju sjeća, cijela vasiona. 

Ti hrana zemlji, igračka vremena, 
A smrt u klancu neprestance reži ; 
Na svijetu nik© živ joj ne umače, 
Nit nesmiljenoj ne ote se mreži. 

U polusanku drijem nas sladak hvata, 
A brzo vrijeme nikada ne stoji*' 

0, čudno drhto plamen voštanice, 
Ko zadnje čaše smrtnima da broji. 

Podaviv ruke vjernici su stali, 
Na srcu svako ima svojih rana, 
A srebrnom im kosom poigrava 
Zlaćani rumen mladjahnoga dana 

Al sunce njima već odavno zašlo, 
Tek zadnji traci još ih opsipaju, 
I rad bi novom ugnut se životu 
I novom duhu, mladom naraštaju. 

Lagano kreću ulicom se tamnom, 
Za njima starac, drvo osamljeno. 
Sad upre pogled prema zemlji crnoj, 
Sad naokolo baci oko sneno. 

Zar traži starac miloga jedinca. 
Života nadu, — milovanje svoje? 
Da podupre ga? — Ah, jedinca nema. 
To boli starca, ali — sudjeno je ! . . . . 

A pred njim ljudi čudnovata vida, 
Pa čini mu se: u tudjem je kraju; 
Još ljuće bi ga boljelo, da sin mu 
Iza njeg osta u tom naraštaju. 

* 

Poznav6 sam ga, bio momče mlado, 
Života pun k6 palma sred oaze ; 
Zabludilo je za njim oko mnogo 
I mnogi uzdah pratio mu staze. 

Al novi život, novi običaji. 
Na tamburici žice potrgane; 
U moru svjetla, bjesomučnom zvuku 
Pametnije ti tratit mlade dane! 

Zamamila ga okom varavijem, 
E6 pauk mrežu svilenu mu sprela, 
U naručaje bacao se jadan 
I jed joj srk6 s ugladjena čela. 

U moru svjetla, bjesomučnom zvuku 
Od strasti brekla žilica mu svaka ; 
Vilinske dvore našao je eto, 
kojim stara bajala mu baka. 

A starac gledč teško, zabrinuto, 
Jedinac gdje mu danomice ven6. 

— „Ej, ljuto mora da mu srce pati!" 

Od bijesa noćnog oko mu je sneno. 

— Ah, gdje je, sinko, otaj cvijetak zlatni, 
Je r dična roda, slavnih pradjedova? 
Ta ubrat će ga, donijet će otac, 
Pa makar bila kćerka sultanova! — 

Jeđinac mladi veno danomice, 
Od bujnog bora suha grana osta, 
A zamamnica nove mreže plete 
I nezasitna novog čeka gosta. 

Vilinskim krajem bijesni zvuči ječe, 
U moru svjetla žare se dvorane: 
Zamuknule su naše pjesme stare, 
Na tamburici žice potrgane. — 

1895. 




U noći. 



tvrdom sanku cio grad zadrijemč, 
U brige svoje zakopo se svako ; 
Ko sablast tmina potkrada se nijemo, 
A kroz nju žamor vuče se polako. 
Oj, snivaj sretno, šarena ti sliko, 
Navijestila si mnogom bio dan; 
Iz pepela je mnogi fenić niko, 
Pa sad se bani kao Kulin ban. 

Kroz prozor zurim istrošena stana, 
A nada mnom se modro nebo svilo. 
Što dršću zvijezde ko sa ljutih rana? 
Dosadilo im zar nebesko krilo? 
U mijeni istom zaslada je žica, 
kršne hridi kršit sili moć; 
Života slast je borba s bićem bića, 
A stalnost vječnn, bezmjesečna noć. 

Kroz prozor zurim, — jeci pritajani 
Po crnoj tmini raspasani lijeću ; 

Ta sretna bila i te kako lani 
I smrtnice joj zavidjale sreću! 
A dala mu je, što je mogla dati, 
Za grud mu djela netrgani cvijet: 
Sad s uzdahom se stala rastajati, 
Ko da joj nije teško niti rarijet. 

Kroz prozor zurim, — pjesmica se roni, 
Čeznuća puna, sjetna, tugaljiva; 
Za rodnom grudom nekog želja goni, 
Pa pjesmu šalje, da mu rod cjeliva, 
Kd mornar, kad mu na moru se sinjem 
Naveze ladja i zamete trag; 
A na svom ja — za svojim eto ginem. 
Na kućnom pragu kućni tražim prag . . . 

U tvrdom sanku cio grad zadrijemo, 
U brige svoje zakopo se svako ; 
Ja u noć zurim ukočeno, nijemo, 
I slušam sata udaranje lako. — 
Oj, snivaj sretno, novi Babilone, 
U bezbrizi je odveć sladak san; 
Nek druge briga besanice gone. 
Ti snivajući bolji čekaj dan! 

Samoćom gluhom čudni glasi ječe. 
Pod teškim trhom ko da škripe kola; 
Tajanstveno se čudovište kreće, 
Pa previja se s neizmjerna bola: 
Sudbinu kroji, obara i gradi, 
A to baš nije tako pos6 lak, 
U bezradju kad treba da se radi, 
Još uz to naš je preveć oštar zrak! . . . 

Oj, snivaj sretno, goro i dolino, 
I kućarice crne, istrošene! 
Nek drugi pije medovinu, vino, 

laupović: Probrane pjesme. ^ 



Digitized 



by Google 



— 66 ~ 

A nama, Bože, vodice studene. 
Tudjinac diže kule do oblaka, 
Al nije, brate, za nas takav stan! 
Zar nije dosta, što vam žila svaka 
Preporodjaja naviješta dan ? . . . 

U crna su nas obukli odijela, 
Koracat znamo sićušno po modi, 
A Europa zapanjena cijela, 
Ta kakvim plodom uljudba ne plodi! 
Ej, gdje su lonci roba misirskoga 
I miris luka, govedine mast? 
Nabrani radje gola, nevoljnoga. 
Na blistu sjaja hvala vam i čast! — 

Kroz prozor zurim, — tajno lepršanje, 
A vjetrić blagi lišćem poigrava; 
Od teških vedja bježe tihe sanje. 
Na desnoj ruci naslonjena glava. 
Tek čudan smiješak uz usne se vije, 
Al kupi crte kao gorak cvijet: 
Ja cijelom svijetu, meni svijet se smije, 
I smijat ću se, kada stanem mrijet! 

0, bajna noći, štono znadeš skriti 
Sve tajne srca i skrovišta rana. 
Da hoćeš barem svoje velo sviti 
Nad uspomenom mladja*nih mi dana! 
Jer s dana u dan postaju mi crnje. 
Zakopat ne znam gdje ću ih ni kud. 
Kad ruže nema, čemu golo trnje. 
Da probada ti isparanu grud? 

A ti mi snivaj, novi Babilone, 
U žarkom svjetlu svjećici bez broja! 
Na uranak će da ti zvona zvone. 
Sred visećih da podješ perivoja. 

Al čuvaj mi se otrovnica zmija, 
U grmlju im se lasno skriti moć. 
Oj, snivaj, grade, — hladovina prija, 
A iako divna, bajovna je noć * . . . 
1895. 

Nazdraoiea. 



aćaj čašu, živo željo moja. 
Nije suhim zlatom okovana, 
Al amanet jedini nam to je 
Naših davnih, opjevanih dana! 
Gledaj vino — tisuće iskara — 
Pa se žare kao krvca vrela. 
Što je stari ludo istočiše. 
Da žig nama gori nasred čela. 

Prvu čašu! Komu? Reci, lane. 
Ta za našu krasnu domovinu! 
Pusti jadnu, neka dušom da'ne, 
Skoro cijelu ispismo u vinu. 
Da joj Bog da toliko vijekova, 
Koliko se za nju prazni čašd, 
Vječnost bi se pred njom postidjela. 
Vječnost zemlja zvala bi se naša! 

Ta imade toliko sirota, 
Sto no dršću s nevolje i glada, 
Ti si, rance, srca milostiva. 
Ti bi svima olakotit rada. 
Znaš li, što su sitne najezdice. 



Digitized 



by Google 



Krv što sišu s najbližega druga? 
S luđje smrti piju dah životu, 
Svoja radost — stotinama tuga. 

Gdje su naši mladi naraštaji, 
Nova snaga klonulomu žicu? 
Gdje se sije, mora što da klije, 
Drač i korov i od sebe niču. 
Bit će odsle kao i dosele 
Plemenitih k6 i niskih misli : 
Pa nit klon'o s niskog plemeniti. 
Nit su niski s plemenitih svisli. 

Jedan put nam sudba udarila, 
Dogta po njem nasadila trnja; 
Sve što dublje ronim u budućnost, 
Čini mi se, sve je pusta crnja. 
Al još nikad nisam suzna oka 
Naspram rajske podig6 visine; 
Još se nikad uzdah ne otkide: 
Bože, nek me gorka čaša mine! 

Ispij, zlato! — Osmrtnica ovo 
Neka bude pjesmam zakopanim! 
Bono čedo za grob se i radja, 
Gemu zdravim da ga sokom hranim? 
Mramorna ti nešto dršće ruka! 
Neka prošli osjećaji sniju. 
Nov se žicu otvara nam vidik. 
Nove misli, nova čuvstva vriju. 

Ogrli me, živa željo moja, 
S čela tvoga vječno sunce sije; 
Metni ruku na grud pomladjenu. 
Slušaj srce, — kako za te bije! 
Gledaj oko, suzom orošeno 
Pa goneni, što se u njoj krije: 

Cišća suza nego angjeoska, 
Duše u njoj splinule se dvije. 
Ogrli me, davno uzdisanje, 
Skupa ćemo po trnju i cvijeću; 
Skupa ćemo med i čemer piti, 
Skupa dijelit nesreću i sreću. 
Ogrli me, ispij do dna čašu, 
Nazdravicom nek se drugi kiti; 
Ispij šutke, djela će da zbore, 
Najbolje je mučati, pa piti ! . . . 

1896. 

Sjećaš li se? 



jecaš li se? — Zimni dan je bio, 
Snijeg pad6 sitnim zvjezdicama. 
Blažen sreću uza te sam snio 
I budućnost krojio sam nama; 
Sijev lica, plamsaj oka tvoga 
U vilinski slivao se čar: 
S podrhtaja žarkog osjećaja 
Prvi cjelov ... Ne sjećaš se zar? 

Sjećaš li se? — O p6 neba vedra 
Trepeta) o tisuć rajskih luča; 
Snježna ti se talasala njedra 
S tajne sreće, s tajnoga čeznuća . . . 
K6 carevna obajanih dana 
Ti si sjala, a ja bijah car! 
Bajno veče, kratko pramaljeće! 
Vjera tvoja? — Ne sjećaš se zar? 

Sjećaš li se onog cvijeća sitna, 
Mjesto tebe što mi šaputalo 
Ljubav tvoju, — s cara neđohitna 
Tvojom dušom šarno mirisalo. 
Sada leži svelo, razbacano. 
Zlatne ruke omamljivi dar; 
Niti diše, niti mi miriše - 
Jadno cvijeće! — Sjećaš ga se zar? 

Sjećaš li se milog šaputanja, 
Običajne pri rastanku boli? 
II i tebe gorka miso ganja, 
Stidiš li se, kaješ li se, što li? 
Lako ti je! Evina si kćerka, 
Naglo plano, utrnć se žar; 
Ispod vrela možda još pepela 
Samo tinja djevojački jar . . . 

Ne jadi se, svetinje ću tajne 
Guvat pomno u srcu duboko; 
Kratke sreće slike veličajne 
Ne će ljudsko prozrijeti oko. 
Snivati će kao strašne sjene, 
Otrovana što ih mami krv; 
Mjesto raja, željnog uzdisaja — 
Nesmiljeni griskat će ih crv. 

1897. 

Moja tajna. 



a mom srcu sniva dugo 
Sveta tajna zakopana: 
Ne zna za nju noćca tiha, 
Ne vidje je zora rana. 

Pa sve strepim, da je možda 
Ne poznadu dobri ljudi 
Po plamsaju oka moga, 
Po talasu moje grudi. 

U noć gluhu, kad se sklopi 
Najbudnije ljudsko oko. 
Ja se spuštam slatkoj tajni 
U tišinu, u duboko. 

Pa je budi duša moja. 
Pa joj šapće, pa joj zbori, — 
Žile dršću, krv rumeni, 
Oko plamti, srce gori. 

Zlobna želja grudi stegne, — 
Ta nek znade svijet cio. 
Da je pjesnik u životu 
Jedan trenut sretan bio! — 

Ali zar bi ostat mogla 
Tako žarka, tako čista? 
O, u tmini alem dragi 
Žarče sjaje, ljepše blista. 

Otišla bi bijelim svijetom, 
Pa na suncu izblijedila, 
A po mom se srcu opet 
Smrtna pustoš ražalila. 

Neka samo slatko sniva 

Sveta tajna zakopana, 
Nek je ne zna noeca tiha, 
Nek je ne zna zora rana. 

I onako jedna duša 
Sa mnom ju je osjetila, — 
Samo ne znam: je li i njoj 
Tako sveta, tako mila! . . . 

1897. 

Proi snijeg. 



ehajno mi padaš, zar ti nije žao. 
Da okaljaš halju o zemaljski kao? 
TJ vedrome visu negdašnjeg ti stana, 
t.>dakle si pađd kano rosa rana, 
(Jd biserka suzu izmamljivo čistu, 
Okrepicu slatku leptiru na listu, — 
Mrče se i vuku oblačine trome, 
A tu suhe grane svijajuć se lome. 
Srce me ne boli, što se svela svija. 
Što pod teškim trhom ocvjetala klonu: 
Bez životne iskre na zemaljskom tronu 
I onako mnogi suhi panj se njija. 
Obasjavan suncem sreće i sudbinu 
U proljeću vječnom novome se nada: 
A u kužnom zraku zdrava klica gine, 
U pole.tu prvom smjela duša pada . . . 

Obaraš se tromo, zvjezdice ti leđne 
Baš ko uspomena razorenih sanja: 
Ona avet crna, što nam krvcu pije. 

Od nemila što nas do nedraga ganja. 
Vrla krv se mrzne, mozak ti se suši, 
Bistar pogled crna obastire tmina . . . 
Krasno pauk mali sitne žice prede, 
Al velimo ipak, da su — paučina! 

Obaraš se sporo, ko da ti je žao. 
Da na cvijetak nježni ne bi leden pao. 
Ocvalo je cvijeće za sretnijih dana, 
U ruci mi evo samo suha grana. 
To je ruža bila, evala, mirisala. 
Ona mi je dala . . . 

Ali drugom srce. — Pjesnička je proljet 
Rumenilo ruže, pa nek mu miriše! . . . 
Patio sam ljuto, a sada sve mislim : 
Pa Bog znade, koga ljubila je više! . . . 

Obaraj se samo munjom, strelimice. 
Priroda te čeka, da golotu skrije; 
Da za život spremi jošte zdrave klice, 
Dokle žarko sunce snova ne ugrije. 
Priroda se brine, — al golotu ljudsku 
Tko će toplim plaštem meko da odije? 
Tko će gajit klicu, što životom buji 
I u proljet prvu hoće da proklije? — 
Nek se život mrzne, nek golota sijeva, 
K6 po pustom groblju blijeda mjesečina! 
Bar će ukočena da izmami smiješak 
Na usnama mnogim zemaljskoga sina! . . 

1897. 

Što sagriješih? 



to sagriješih veličanstvu tvome 

Ja sitan crvak u zemaljskom prahu, 
Da s ljute boli grudi mi se lome, 
A duša strepi ko u smrtnom strahu? 
Života iskra tek što klicu baci, 
Na hladnom vjetru mora zar da svene? 
Pa prvog sunca kad se gasnu traci, 
Zagrni barem i te uspomene. 

Udahno si nam iskru svoga bića. 
Da izmedj zemlje gorimo i neba, 
Pa prvi zamah poletnoga žica 
Zar sudba kruta razočarat treba? 
A obmana je tako bajna sila, 
I sretno srce, što se varat zna: 
U slatkoj riječi da je duša mila, 
U kapi rose dragi kam da sja. 

I moje mrene opstrte su bile. 
Kroz šarnu dugu ja sam svijet gledO; 
A sanje, što mi nevidovno klile, 
U zlatni vijenac budućnosti redd. 
Uz jednu želju — nesudjeno lale — 
Blaženstvo zemno moje misli snile: 
Pa što mi sruši igračke te male? 
I one zar su zamjerne ti bilo? . . . 

Sad leži sve ko razvalina pusta, 
Ni tračka sunca vrelog, da je zgrije! 
Ljut čemer jedom zaho je usta. 
Što na njim' cjeliv titro malo prije. 
I prodje sve, — al boni uzdah osta 

I ranjen polet, gorak osjećaj. 

Što sagriješih? — Zar već nije dosta, 

Da pako nadjoh, gdje sam snivd raj? 

Kad sreće nema na svijetu tome, 
Pa što nam dade, da se o njoj snije? 
Sa prazne želje da se grudi lome, " 
U čuvstvu ljuta da se guja krije? 
Na uzdarje ti evo srca meka 
I osjećaja, čuvstva blaženoga! 
A čovjek neka stupa uz čovjeka 
K6 hladan talas jedan kraj drugoga. 

Što sagriješih veličanstvu tvome 
Ja sitan crvak u zemaljskom prahu. 
Da s teške boli grudi mi se lome, 
A duša pade u prvom zamahu? 
Što opsjeni rae sreća lakokrila, 
Pa topla traka pretvori se led? 
Što? . . . 

Tvoja iskra dokle plamti mila, 
Lepršat nam je i izgarat red . . . 
1897. 



Soojoj sreći. 




ad grobom tvojim nijem klečim evo, 
I Neprežaljena srećo mojih dana! 
U grudi kamen, oko zastakljeno, 
A pamet stala kano ukopana. 
Ti mrtva ležiš, — ja ni suze nemam, 
Na svježi humak da se vruća spusti, 
Da lakim daškom suho lišće dirne. 
Što vihor zbilje po valja ga pusti. 

Pa zar bi mogla da oživiš snova, 
Da opet sineš bajovna i žarka? — 
O, snivaj samo! Kratak cvat ti nije 
Ni bio drugo, nego pusta varka! 
A ja kd putnik beskrajnom pučinom 
Za svjetlom čarnim lutao sam dosti, 
A ono ne bje nego trulež goli 
Od izglodanih, raspalih se kosti. 

0, zlatno doba mladovanja moga! 
U grudi ponos, polet, srce vruće, 
Nit znadoh, što su ljudske želje puste, 
Nit plamna žudnja, čemerno čeznuće. 
Ti podade mi Ikarova krila, 
I letio sam, kao laka sjena 
Vilinskom dvoru, da mi bude stanom, 
Al i ta vila bješe samo žena . . . 

I sad još nosim srce u grudima, 
No u tom srcii otvori se pako. 
Da, to je, za čim čeznd sam toliko 
I uzdisao, lomio se, — plako! 
Da mrzim sve, da patnjama se rugam . 
U paklu valja vrag da bude svako! 
O, ne! Ja hladni spomenik ću biti. 
Što smrt i život gleda podjednako. 

A ti svjetlucaj pustarom života, 
Zalutati će mnogi putnik jadan 
I grlit će ga mjesto tiha stana 
Na golom pijesku grob i humak hladan. 
Pa nek se igra kao i do sada 
Ta igra pusta, zlokobnica šala: 
Svjetlucaj samo grobištima marno, 
K6 vazda što si varakati znala! — 

1897. 

Soelo lišće. 



|tpalo ti suho lišće, 

Mili cvijete, 
Bog zna, kud ga vihor hladni 
Raznosi i mete! — 

U sumračju, kad se zapad 
Zadnjim žarom sunca rudi, 
Zalijevd sam, mazio te, 
Ko da si mi rasto s grudi. 

Došla jesen, — niti meni, 
Niti tebi nije krivo : 
Ti miriso, — ja uživo . . . 
To je sve! 

Sad se vrši sud ledeni. 
Da se vene, da se mre. 

Ti si vičan vječnoj mijeni, 
Tvoja smrt je slatki san, — 
Zar ne? Ti već sada snivaš 
Pramaljetni, svijetli dan? 

Krenut će se vjetrić laki. 
Da ti dahne život novi ! 
Ali zar će s novim cvijetkom 
Da oživu moji snovi? 

0, sa srca polagano 
Ljubavi mi lišće pada, — 
Ali zar će da prolista, 
Da ožive jošte kada? 

Ako tebi, cvijete mili, 
Svene klica; 
Ako tvoje grane slomi 

Ljuta vijavica: 

Živo sjeme već je našlo 

Toplo krilo, 

U proljeti da prolista 

Dražesno i milo. 

S moga srca polagano 
Još zeleno lišće pada, 
Da već nikad ne prolista 
U proljeću slatkih nada. 

Usred duše salomljene 
Otvara se grdna rana: 
To su plodi izgubljenih 
I sanljivih mladih dana. 

Trulo sjeme bez života, 
Što sve vene, a ne svene. 
Mi zovemo bučnom riječi: 
Uspomene . . . 

1897. 

Iza p6noći. 

aj prevuci lučcem, cigo, 
Samo jače, samo življe! 
Moje srce meko, nježno, 
^ Sad je vatra, sad je divlje, 
i U valovlju bjesomučnom. 

Burne pjesme ljutom ciku 
Ja sam našo novu sreću, 
Ja sam našo bolju diku. 
Vidim dobro, gdje mi nešto 

Gasne oko, vene lice, — 
Šta me briga! Svijet cio 
Pun je neke boljetice. 

Ja bar znadem, gdje me boli, 
Kakovi me jadi more! — 
Jače, cigo, eto dana. 
Kleta sunca, mrske zore! 



Sanjao sam čudan sanak, 
Ne vjerujem, da sam snivo: 
Vrtio se komad blata . . . 
Ja sve mišljah: sad će evo 
Da se stanji, da se skiti. 
Pa će krasan lonac biti! 
A kad tamo, stresu mi se grudi. 
Mjesto lonca stvoriše se ljudi! 

Kakvi ljudi! Ama ne znaš. 
Tko je dulji, tko li širi. 
Pa uza sve kolo vode, 
Ko po travi lagani leptiri. 

Stara igra, stara šala. 
Što se igra od vijekova, — 
Sto put pamet s nje ti stala, 
A sve misliš, da je nova. 

Čudna svirka kolom ravna. 
Čudno svjetlo lica žari, 
Pa se mota, pa se vitla 
Kao pijesak po pustari. 

Jedno samo lice bajno 
Za oko mi zape nama', 
A ja stadoh; ko na javi, 
Ha izvijam niz pjesama. 

„Divno čedo, evo svega, 
Što na duši pjesnik hrani: 
Žarkih čuvstva, uzdisaja, 
Slika, riječi odabranih!" 

Al badava ! Tko još mari 
Za te šale, za te trice; 
Ne ljubi se tako lasno 
Rumen-usna, snijeg-lice ! 

Sve se dalje kolo mota, 
Pa se vitla, pa se vrti. 
Baš ko dusi, kad se skupe 
Miljeniku na čas smrti. 

Dok na koncu od tog svega 
I od onog bajnog zlata 
Ne ostade, k6 što i bi, 
Hrpa blata! . . . 



Oblaci se modri dižu, 
Žarka kaplja bajno grije! 
Jastucima zakopana 
Samo troma duša snije. 

U valovlju bjesomučnom, 
Burne pjesme divljem ciku — 
Ja sam našo novu sreću. 
Ja sam našd bolju diku. 

Ne gledaj mi oka mutna, 
Ne gledaj mi lica blijeda, 
Strusio sam baš na dušak 
Zlatnu čašu svjetskog jeda. 

Udri, cigo! — Božja pravda 
Strjelica je zardjala. 
Dugo nije na svom luku 
Zatreptala, zaigrala. 

Pa i da se svemir gane. 
Da na crnu zemlju pane 
Sa visine . . . 

Ne plašim se teškog pada, 
Nemam želja, nemara nada. 
A to tijela — Bože prosti ! 
1 to nešto slabih kosti 
Tek su razvaline! 



1897. 



Ć^ 



Zadnji spomen. 




ščezavaš mi, izmičeš mi oku, 
Kud nagliš tako, moja bajna sliko! 

Oko tebe sam svoje nade svio 

Lagano barem... još se nisam sviko! 
[Grčevit trzaj divne crte hvata, 

Da snova digne mlado nebo svoje, 

A ti mi oku izmičeš i žuriš 

U ljepše carstvo . . . naše? — svršeno je ! 
I nikad više uskrsnoga dana, 

I nikad sunca, da upeče vruće : 

Iz hladnog srca osjećaj da mami. 

Veselje raj no, nadu i čeznuće. 

Pa još te ljubim nadi u beznadju, 

A bona mašta s teške omaglice 

U crnoj tmini tvoje kose traži, 

U varavome svjetlucanju lice. 

Na goli križ si raspela mi srce, 

U pirni vijenac splela oštro trnje, 

Alaapovi^: Probrane pjesmo. 6 

A mjesto zore željkbvana dana 
Gomilaš tmine sve crnje i crnje. — 
Zar ovit hoćeš slatkom zaboravi 
Pramaljeća nam uspomene stare? 
Ah, opraštam ti! — Bar zemaljske sreće 
Razotkrila si isprazne mi care. 

Pa još te ljubim nadi u beznadju 

I tanku tvoju, što izmiče, sjenu .... 
Na prozračnome, maglenom plamenku 
Odmarat još ću dušu izmučenu. 

II žališ mlada i to malo sreće, 

Što varkom srce omamljuje moje? — 
Odmakni samo i pohiti nagla 
U ljepše carstvo .... naše? — svršeno je! 
1898. 

Gozbu spremam . . . 



ozbu spremam, — amo driige mile, 
Mladih dana vjerne pratilice! 
Što ste svele p6davile ruke, 
Što vam sjetom zamagljeno lice? 

Divna sele! Sjećaš li se? 
Iza sna si trzala me, 
I uz tisuć masnijih žrtava 
Ti jednako sve uza me. 

Grlio sam, ljubio se 
S hladnom stijenom, 
Smrtan trzaj, bolan vapaj: 
A za sjenom 

Bajna dnigo, i sada se 
Smiješ lako, — 
U tom smiješku smrtnicima 
Raj i pak6. 

Pa ti rado pakč prašta, 
Kad ga ospeš rajskim čarom, 
I zove te najmilijim 
Božjim darom ...... 

Pobratim je sirotan vam, 
Pa oskudnu gozbu sprema; 
Pogledajte, — na svijetu 
Ništa nema. 

Ispiste mu, raznesoste 
Mlade snove, ideale, 
Ne osta mu ama ništa, 
Do li ove čaše male. 
Gle'te samo, kako li se bljeska 
Žarko vino u sto boja! 
Preko pola zlatne čaše 
Krv je moja. 

Ono drugo — polet vrli, 
Žarke misli otrovane, 
Razorene kule zračne, 
Skladne žice potrgane. 
Sve se miješa u toj čaši. 
Meni osta pustoš nijema, 
A nad njome izmoždena 
Duša drijema. 

Za zemaljskom bajnom srećom davno 
Zadnja suza svlažila mi lice, 
A sad čujte, vjerne drUge, 
I zadnje mi nazdravice. 

Divno li se čaša bljeska. 

Divno li se iskre žare! . . . 
Što ste stale? Zar vam žao 
Žrtve stare? — 

»Kruta silo, srca željeznoga, 
Što no svijaš crvića u prahu ; 
Što obaraš iz visina zračnih 
Mlada orla u prvom zamahu: 
Nazdravljam ti! — Eto zlatne čaše 
Pune svega, što se srećom zove. 
Na poklon ti! — Ne pozlati nikad 
Novom zrakom oborene snove! 

Nego zloba kada razapne te 
Proti crvu, što no gmiže prahom ; 
Kad iščupaš klice proklijale 
Leđnom rukom, željeznim zamahom ; 
Miso žarka kad se mrznut stane, 
U stožeru kad se svemir krene, 
Omaglica kada pritisne te: 
Tad se sjeti mene." — — — 

Vjerne dr&ge, što ste stale, 
Što ste uzdrhtale? 
De iskap'te zlatnu čašu! 

Stresate se — gorko, je li? 
A ja? 

Ja sam sretan bio. 
Dok sam barem piti smiol 

1998. 

KordoDski stražar. 



ndaluška se divna nojca spušta 
Sa modrog krila zvjezdanih visina 
Na krupno lišće palme ponosite, 
Na miomiris soka narančina. 

Miloduh miri, — raskošna je narav 
Sve milje svoje razastrla medno, 
Pa neka priča pokoljenje pozno. 
Kad dva se svijeta sastala u jedno. 

A Gvadalkvivir obalama šarnim 
K5 nit od srebra povija se Iako, 
Pa talasje mu suzom se zrcali, 
K6 angjeo božji da je nevin plako. 

I tiskaju se aloju kroz lišće. 
Što bajna zraka mjeseca ga šara, 
Te šaputaju priču neslušanu. 
Čudesa kakva sin istoka stvara. 

U raskošjima, slasti nečuvenoj, 
Kordova sniva kao labud bijeli, 
Doprhnč što je ispod ognja žarka. 
Pa sad domaji novoj se veseli. 

mjesečini mramorje se bljeska, 
A pod njim Maur umoran se hladi 
I ponosito dom AUahov gleda. 
Jer takvog ruka jošte ne sagradi. 
Pod šarnim svodom, nad mundrčm tankom 
Romance šapat plače, čezne, moli. 
Dok razdvoji se izmed igre bojne 
I uzdisaja ljubavničke boli. 

Na mekom krilu Andaluške plave 
Mlad Maur ljubav i junaštvo sniva, 

I merdžan-usta ljubi i cjeliva. 

Tu prvi osvit zore na uranku 
Sa čarom tajnih zgrlio se tmina, 
Pa cijepa srce izmeđ vjere stare 

I žarke strasti istočnjačkog sina. — 
Kordova sniva — čudo vijeka svoga, 

Svu raskoš noć je obavila gluha, 

Tek pred As-Sahrom, vilinskijem stanom, 

Mrk vojnik seta, vjernu stražu čuva. 

Sad stane, sluša, — sad se mača hvata. 
Sad napne pogled, smrči trepavice. 
Sa vitkim borom ras6 je u gori, 
A žarkom munjom čeličio lice. — 

U perivoju na dušeku meku 
Kći istoka se mjesečinom hladi, 
Ni sunčev trak se ne može pohvalit. 
Da svojim zlatom lice joj pogladi. 

Zar znade, što je suza sirotinjska, 

II što je vrijedna svila i kadiva. 
Što izvezena alemljem i zlatom 

Uz nježni struk se milo vidno sliva? — 

Za ljubav samo stvorila ju narav 
I haremske joj razotkrila slasti, 
Baš k6 i ruži, što uza nju cvjeta, — 
A kada svene? — druga će uzrasti . . . 
Mrk vojnik seta, vjernu stražu čuva. 
Sad stane, sluša, — sad se mača hvata. 
Ma niti sjena guste noći gluha 
Prošuljat ne će vrtu se kroz vrata. 
Zalutao je, ko u carstvo bajno, 

kojem stara bajala mu baka, 

1 sve mu oku čudnovato, tajno 

I pusta sve mu, kao nijema raka. 

Oko njeg šušte tanki šedervani 
Rasprskujuć se u kapljica trista, 
A u daljini na munari tankoj 

mjesečini polumjesec blista. 

Al mrki vojnik samo stražu čuva, 
Tek jedno znade: da mu slušat valja, 
Jer tihi šuštaj, s koga gospa drhtne. 
Poslušnosti mu tvrdi zavjet kalja. 

Zar rob je sinji sa pješčanih žala, 
Što žig mu ropstva crno čelo žari? 
Ta rodila ga u slobodi majka, 
Al slušat viko, ne, da gospodari. 

Svog ^kralja ima, vlastelu i bane, 
Daleko rodu medja mu se kruži: 
Al uklet igrom sudbe zlokobnice 
Tudjincu mora junačan da služi. 

Na obalama jadranskoga mora 
Uz ciku bure odnjiha ga mati; 
U kršnom stijenju Ijubovca mu vjerna 

1 uz nju sinčić ostao mu zlati. — 
Kordova sniva — čudo vijeka svoga, 

A praskozorne zadnje plaze sjene, 
Tek katkad lahor tanke grane dirne, 
Ko narav da se iza sanka prene. 

O blještavilo mramornoga stupa 
Mrk stražar tešku oslonio glavu, — 
Kad sniva sve, i sitan crv u prahu. 
Zar i on sanja svojih starih slavu? — 

U pustom kraju kućica je mala, 
U golom stijenju iz kamena ljuta; 
Već žarka iskra ognja dotinjala. 
Pa zadnji plamsaj crnim krovom luta^ 

Na tvrdoj stelji uz majčicu 

Jedince malo sanak sniva, 
A budna majka rance grli 
I suzom kvasi i cjeliva. 

Oj, plači, majko, grli samo. 
Jer skoro crni doć će dani: 
Na oca će se bacit čedo 
I služit poći u svijet strani! — 

A dolje sinje uzburkano more, 
Saracen veslom presijeca ga ljut; 
Pred njime strava, jauk djece sitne, 
A trag mu — krvlju omašteni put. 

Uz goli brijeg kao mravi gmižu, 
Za blagom čezne pakleni taj rod, — 
Iz puste krši ko da biser niče, 
A golo stijenje zlatan radja plod. 

I planu mala kuća na vrhuncu, 
I ču se jauk, zdvojna pomaganja .... 
.... Mrk stražar dršće, upinje se, gleda, 
Zar utvara je, ili zlobna sanja? 

Rumena krvca toči se iz grudi — 
Jedinca zar? Ta rodjena mu krv! 
Već čuje vranll kobno grakutanje, 
Ta blizu mora da je dobra strv! — 

O koplje mrki stražar se oslon*o, 
Zapekla ljuto nevidna ga rana, 
Dok nešto sušne, — osovi se, stane, — 

To lotos puca u osvitku dana 

Al oštra mača desnica se masa, 
Jer jedno znade: da mu slušat valja — 
I šuštaj, s koga gospa samo drhtne. 
Poslušnosti mu tvrdi zavjet kalja .... 

1898. 



Digitized 



by Google 



89 - 




Na Unskom mostu. 



asloni zlatnu glavu, živa želja moja, 

Na vruće srce, što je davno tvoje, 
A pusti sitne zvijezde nebesnice, 
Nek smrtnicima drugim sreću kroje ! . . . 
Života našeg čaša otrovana 
Napitka mednog iz vrha je puna. 
Ja gorim, zlato, — ljuta žedj me mori, 
Iskapit ću je do zadnjega truna! 

Privini mi se čvršće. — Traka mjesečeva 
U bistroj Uni bajno se zrcali, 
K6 biser-suza o božanskom svjetlu, 
Angjelak božji kad zapišti mali, 
S visine strašne gledajuć na zemlju: 
Pravica slijepa gdje nevinost ranja. 
Gdje lijer bijeli krši se i slama 
Na kužnom dahu bijesnog mahnitanja . . . 

Koliko puta skliznula se zlatna 
U mutne vale, što igraju eto?! 
Al na krv pala, na krv Abelovu 
I milosrdje otvrdnulo sveto. 
Pa bratska krv i suza angjeoska 
Od pakla tvrdja vrata satvoriše 
1 zalud vapaj očajnih vijekova, — 
Kroz tvrdo nebo ne čuje se više. 

Priljubi licu lice, upri oko sjajno 
I pogledaj me, grudi mi se lede, 
A miso staje, ko da mi na vratu 
Sudbine naše oštra kliješta sjede: 
Da istrgne mi vrele osjećaje, 

Pa prazno srce u valove baci. — 
Privini mi se, — ti si zvijezda nova. 
Što zasinu mi za tmastim oblaci. 

Ne zanosi me noćca tajinstvena, 
Ni sitni vali, što su podrijemali ; 
Na ponoru smo, — daj mi ruku, dušo, — 
Što vijekovi ga dugi iskapali. 
Ti dršćeš mlada s nova osjećaja, 
Jer leđnom rukom za srce te hvata . . . 
Hrvatica si, — ne plaši se, zlato. 
Sudbine gorke roda ti Hrvata! 

Medj* sklopom gora divno mjesec blista, 
U svjetlu svome večernjicu mije, 
A dolje Una srebrna i čista 

tvrde stijene svoje vale bije. 
Sazidali ih velikaši stari, 

Da bedem budu krstu i slobodi. 
Slobodo zlatna, koliko se robija 
Na krilu tvome danomice rodi! 

I sjekla sablja, sijevali handžari 
U divljem bijesu, 
A crni orli i gavrani 
Veselili se pustom mesu. 

Zacvilio je meki zapad cio, 
Kad Zrinski pade, braneć tudju grudu, 
Al kad je pado, — unuku je svome 
Zapiso krvlju mrtvačku osudu! 

A luda djeca krvila se dalje, 

1 sjekla sablja, bjesnili handžari, 
Dok na svom tronu, zlatom ogrnuti. 
Veselili se kraljevi i čari. 

Na domu našem vatre potrnute, 
I zadnja greda istrunula kleca. 

Al gledajući oca, gdje izdiše, 
Ubojstvu bratskom učila se djeca. 

I divlja vika bijesnog pobjednika, 
I mrtvih glava nepregledno groblje, 
I mahnitanje, smrtno izdisanje — 
Sve jedna pjesma i nevoljničko roblje . . 

Priuči, zlato, krvavoj se pjesmi, 
Sudbine gore ne smisli ni pako. 
Ta jedna krv smo, — al kucaji razni, 
I jedno srce — ne bije jednako. 
Al jedno nam je djedovski amanet. 
Na smrti otac predaje ga sinu: 
Prokletstvo crno sjedi nam na vratu 
I dajemo ga djeci u baštinu. 

Oko nas strše brda i krševi, 
Al teži udes gnjete zemlju jadnu, 
Pa bratu koru kad izbiješ s usta, 
Još rugaš mu se gladnu .... 

Ne dršci, zlato, krvava je pjesma 
I crnja^ nego gluha noć, 
I teža, nego one krši puste. 
Za koje ti je poć. 

Pa eto čaše, — puna je do vrha, 
Iskapi, zlato! — Pregorka je, šta li? 
.... Baš divno blista traka mjesečeva 
U bistroj Uni srebrom se zrcali! 
Visoko trepte zvijezde sjajne. 
Tišina gluha, nijema. 
I čovjek brižan i u prahu crvak 
U polujavi drijema. 

Nasloni i ti glavu, živa željo moja, 
h plavog oka čudan plam ti sijeva. 
Ti šapćeš, moliš, — vidim suzu čistu! 
Da, duša tvoja novu pjesmu pjeva. 

Al svijet je ne će čut! 
Izgubit će se u tišini zraka, 
Posrkat će je mjesečeva traka 
I zamesti joj put. 

Utari suzu vrelu, 
Na poćin zvijezde zovu; 
Za oblacima sudije nam 
Već slažu pjesmu novu. 

Oko nas noć je gluha. 
Sve slatke sanke snije, 
Za gorom mjesec večernjicu 
U svome svjetlu mije. 

A dolje sjena otegnuta pala 
Po raspucalom krovu, — 
Šta zato? Sudije nam brižne 
Već slažu pjesmu novu! 
A mi ćemo se na uranku 
U vrzinome kolu naći; 
Zaigrat bijesno i pomamno, 
I brat će vadit oko braći: 

Razvijat će se kolo bijesno, 
Dok ne zagrmi drugi: Dosta! 
Ta proigraste, od starine 
U mrvicama što vam osta. — 

Nasloni zlatnu glavu, ogrli me vruće. 
Jer šećera i jeda čaša je prepuna, 
A ja ti gorim, zlato, ispit ću je do dna, 
Iskapit pustu do zadnjega truna! — 

1898. 

Bez tebe 




ršćem kao žuti listak na zračnome talasanju, 
Kad ga igra zlobna vjetra obijesnom šalom ganja; 
Rastapam se kao duša iznemogla, satrvena, 
Kada joj se ulagiva zlatnom varkom tiha sanja. 
Dođji, dušo! — Sve je pusto oko mene i u meni, 
K6 olovna vlažna ponoć bez srebrne mjesečine, 
Kao oko krvnikovo, što ga spali uzdah suhi. 
Pa nit može planut bijesom, nit u suzu da raspline. 
Dodji, dušo! — Raširene čekaju te obje ruke, 
Tamne oči zastaklene i bez slasti i bez muke. 
A ja hoću obojega : srkat pelin, piti meda . . . 
Ovako sam u ponoru težak komad pusta leda. 

Omrzli mi modri visi iznad zvijezda i oblaka. 
Kojima se povijala neiskusna duša mlada. 
Mrzim šapat mednih usna, sladak pogled zmijskog oka, 
Što no suzi s bratske sreće, što se žagri s bratskih jada. 
Vjerovo sam .... a tko nije? Davao sam sjenu svoju. 
Pjenio se bez svog daha, kidao sam srce svoje. 
Nudio ga, kao da je loša roba na pazaru, 

Nek ga braća kao braća il razlome, il razdvoje 

Kidali ga, raspinjali, kao pauk sitnu muhu. 
Kad naleti iz visine na svilene, tanke niti. 

Prosto bilo ! Mogao sara, da poživem i bez njega, 

Bar je sladje srkat tako i bratovu suzu piti ! . . . 

Sve je pusto, sve je prazno oko mene i u meni. 
Gole stijene mrko zure, gola stijena moja njedra. 
Dodji, dušo, k6 kraljica zvjezdanoga Ijetnjeg neba. 
Kao duša djevojčeta laka smiješka, čela vedra. 
Znadeš, da sam krvlju vrućom savio nam gnijezdo malo, 

Angjeosko ti rau srce poklonila iz njedara 

Dodji, dušo! — Sledio se na usni mi dah ti vreli, 

A na ledu i najžarča iskra gasne i izgara. 

Iza borbe svakidanje za koricom gorka hljeba, 
Što mi svaku žilu sisa, što poletnu miso pije, 
Kao žedna pijavica, koja krvlju život vraća, — 
Gdje će duša da počine, gdje će srce da se zgrije? 
Već se ledi kao kaplja, što o goloj grani zape, 
A ja čeznem za toplotom i za dahom ognja vrela; 
Na zrakama žarkog sunca titra život klice nove. 
Sa ognjišta razgorena uspinje se miso smjela. 

Sve je pusto, sve je nijemo, — teški danci, teže noći ! 
Gole stijene mrko zure, pritisla ih magla siva. 
Tek kroz ponoć kao sjena, ko utvara sanka laka 
Smalaksaloj, bonoj duši slatki san se ulagiva: 
Iskrsneš mi, željo živa, — ćutim dodir ruke meke. 
Usne gore u plamenu sa cjelova strasna, žarka .... 

Sve je pusto, sve je nijemo, — učila me teška zbilja. 
Pa i u snu lučit znadem: što je java, što li varka. 

1898. 



Oj, dodji! 




Borate, coeli, đesaper et nubes plnant justum. 

(/*. 46, 8.) 
Nos circumdederant multae tribulationes .... 
(/. Mack. J2f 13.) 



j, dodji 

K6 lotosovu časku u osvitku dana 
Razapinje nas želja, očajno čeznuće. 
Jer vatrom vrelom gori otvorena rana. 
Za novom kapljom vapi Tvoje krvi vruće. 

Pomamio se narod izabrani, 
U bijesu svom Ti svete halje dere, 
A malo će se koji Pilat naći, 
S krivine t^ da mirno ruke pere. 

Pod razornijem trhom griza udesova 
Smalaksali su davno getsemanski kedri; 
Na Libanonu pustom — svetištu vijekova, 
Nit sunce kada grije, nit se nebo vedri. 
Zamračile se oči umu čovječjemu. 
Pa blatom jadan gmiže, istini se smije. 
Izgubismo se ludo bludeć bespućima 
Za morem žarka svjetla, gdje ni tračka nije ! 

Oj, dodji 

Po utreniku ne će Tvoja noga sveta, 
Zarasli davno puti, krvlju prokrčeni . . . 
A Abelova krv se puši i rumeni. 
1 moj je narod s oštricom u ruci 
Sve za Te lio, ali s dobre volje . . . 
Pa sad nadviikla nad oko nam mrenu, 
Ko ljuta kletva guši nas i kolje! 

A naokolo čete redaju se divlje. 
Zamračile nam ljubav, mržnjom nas ovile. 
Ne klonusmo, dok srce udaralo življe, 
U oku sjao plam, na desni brekle žile. 
Al sada grakće jato gavranova, 
Od pustog mesa što već davno posti, 
Pa ubija nas bjesomučnim cikom, 
Ispijat što će isušene kosti. 

Oj, dodji 

Od ljute svjetske zime kad se tresti stane 
I božja sveta piit i vječnog oca čedo; 
Kad nebo, da Te zgrije, vrelim žarom plane 
I razne puke zemlje kada budeš gledć: 

Ubogalj oni, što je ruku praznih, 
Al vrelom usnom što Ti čelo dira: 
To rod je moj, — ogolili nas vijeci, 
Nit zlata u nas, niti ima mira. 

Al čekamo Te vruće kao travke suhe, 
Što žude sitnu kaplju rose nebesnice. 
U ljudske stare pravde davno uši gluhe, 
A nismo opet vikli bacati se niče 
I tražit milost, otkle mržnja bije 
I podmukao prezir trošne krpe mjeri. 
Te ko hijeni, željnoj i truleža, 
S pomodrelijeh usna glup se smiješak ceri. 

Oj, dodji . . . Vruće čezne isušena grana 
I smalaksali davno getsemanski kedri. 
Života će im iskru dahnut nova rana, 
A Libanon će teška muka da razvedri! 
— Al kada kreneš iz visine rajske, 
I mojom zemljom blagim okom prodji, 
Da čuješ, kako svaka travka dršće 
I svaka duša vapi : Spasitelju, dodji! . . . 



1898. 



% 



Na grobu pobratimu Hafizu. 



[ aman suzu mamim, da mi lakše bude, 

Kroz grlo je suho na dno srca pala. 
Pa o zaledjene drugarice svoje 
U inje se leđno krupna rasprštala. 
Desnica mi pero grčevito hvata, — 

Zar da pjesmu skladam? — Očajan i nijem 
Okrutnu sudbinu roda mi Hrvata 
Izvaljenim okom kao luda zrem. 

Tebe više nema. Žarko južno sunce 
Na mezaru tvome nove mami klice, 
A sudbina stara zagonetkom crnom 
Sledila ti čelo, pomrčala lice. 
Mnoga miso vrela, plemenite nade, 
Pobratime, s tobom vječni sniju san, 
Ali s ovim sankom jošte dublje pade 
Uskrsnuća našeg tako spori dan. 

Tebe više nema! Cvijeća pitominu 
Naše sudbe krute vjetri ne podnose. 
Već kad zdravoj klici život se nasmije, 
Nevidljive ruke haraju i kose. 
A kolikim slavuj sićani biljisO, 
A kolike grij6 toplog sunca trak, 
Pa u duši nikad ne sinu im mis6. 
Pa u srcu nikad ne razbi im mrak?! — 

Pomrčinom gustom naša braća jure 
U sunovrat crni, otkud puta nije, 
A oko nas jato gladnih gavranova 
Jeftinomu mesu lakomo se smije. 
Zamamljivoj riječi, ubojitom daru 
Pomamno veseli i star se i mlad; 
Svaki dan nam novi idol na oltaru. 
Pa mu prinosimo mirise i k^d. 

Svetinja je danas, što se jučer klelo. 
Te krvavo kolo tako zapliće se, 
Dok nad nama burom mršte se nebesa, 
A pod nogom zemlja rodjena se trese . . . 
II se sjedi mrko, skrstiv noge trome, 
I odbija gusti iza dima dim, 

Alaupović: Probrane pjesme. 7 

Pa svemirske da se osovine lome, 
Ta lomljava ne bi pomaknula njim. 

O, a tebe nema ! . . . Još se sjećam živo : 
Došao si k meni tih k6 djevojčica; 
Brat je brata vruće ogrlio tada, 
Jer nam jedna miso sijala sa lica. 
Pa vremena crnih lude uspomene, 

Krv i rane ljute, jauk, bijes, rat 

Nad oči nam nisu nadvlačile mrene. 
Bratac si mi bio, a ja tebi brat. 

Ao! sretni čaši mladih ideala, 
Plemenitih nada, zlaćanijeh snova! 
A u nas je tako malo kremenjaka. 
Otvorenih duša djedovskoga kova. 
Na gujsko te gnijezdo često put nanese. 
Gdje si iščekivo mekan ogrljaj; 
S bratske sreće brat se grčevito trese, 
Pak6 brata svoga — nebratu je raj. 

Tvoja duša čista suho zlato bila. 
Tvoja vjera tvrda — k6 rodne ti stijene; 
A životu puti čvrsti, odredjeni, 
Nisu bili magla, dim, ni lake sjene. 
Tvoje srce mlado perivoj je bilo, 
Tvoj rodjeni u njem živio je svijet; 
Nadalo se puno, snilo, čeličilo, 
Ni ne sluteć, da će tako rano mrijet. 

Snivaj! Oko tebe djedovi su slavni, 
A nad tobom modri rodne zemlje visi; 
Crna zemlja mora da ti bude laka: 
Kušo si joj boli, ali slasti nisi . . . 
A pobratim suze ne će ni da vabi. 
Da ti kvasi mezar iz daljine njom: 
Cemerika ljuta iz nje iznikla bi 
I davila bijelo cvijeće pelinom. 

Al hrvatsko srce, ko i tvoje živo, 
I u mojoj grudi udarat će vrelo; 
Nikad ne će pravim držat, što je krivo, 
Nit ću ikad pognut pred dušmanom čelo. 
Pa kad novo sunce našim grane poljem. 
Na mezar će doći, da ti javi brat ; 
Ili ćemo oba u životu boljem 
Zajednički sretni iščekivat sat. 
1899. 




Uz domaće ognjište. 



plamti oganj, a na njemu rodjeno mi srce gori, 
Slatke nade, smjeli snovi, ko i kaplje krupna znoja. 

I što žarče vatra liže, sve me ljuća žedja mori. 

Osjećaš li i ti tako, željo živa, ljubo moja? 

Gorjet valja, da se topi mraz života, zimska sjena? 
Pa kad mine, bar za vječnost da iznikne uspomena. 
Bliže, zlato, — tako treba! Žari ti se rujno lice. 
Meko nam je, toplo nam je, rajske sreće grudi pune, 
A uz tako sveto mjesto sve su žrtve dim i trice 
I rumene kapi krvi, što u oganj vruć se trune. 
Izdisajem duše svoje plaćat valja sreću svijeta. 
Pa još drhtat s leđne zebnje u zametku prvog cvijeta. 

Ti ne strepi, željo živa, naši snovi nisu varke, 
Sa svog krila nebo dobro angjela nam posla mala. 
Omjeri mu smiješak zlatni, zagledaj mu oči žarke! 
Tu je ljubav našeg srca na svetište jedno pala. 
Razgarajmo oganj žarki, bit će toplo našem čedu, 
Na njemu će grijati se u svjetskome mrazu i ledu. 

Ja sam mrzo kao cvijetak u jesensko mrtvo doba, 
Nadajuć se toplom suncu, mladih dana pramaljeću : 
Kidao sam prevjes gusti sa prošlosti crna groba 
I tražio klicu živu u svenulom davno cvijeću. 
Miloduh sam mirisao, što mrtvački trulež skrivo, 
Drhtala mi svaka žila,, strepio sam i — uživo... 

II se hvato tvrde tajne, što je nebo mudro skrilo, 
Penjući se maštom bonom iznad zvijezda i oblaka. 
U visini zamamljivoj jadno srce treperilo, 
Ko s nevjesta kada luka odapne se strijela laka. 
Pod teškim se talasima vrela mozga previjao. 
Sto put ust6, stoput pao, — i to se je život zvao ! 

Oko mene cvijeće qvalo, ali drugim mirisalo. 
Dah života, usna žarka, vatren cjeliv, vedra čela... 
Pun čeznuća sve sam gledo ko igračku čedo malo, 
A s grudi se uzdah kido, s oka tekla suza vrela. 
Pa tko nije pod udarcem bijesnih želja sto put plako. 
Što ne može da zagazi jal u nebo, jal u pako?! 

Davno bilo. Hvala Bogu! Sada mi je toplo i meko: 
Plamti oganj, a na njemu rodjeno mi srce gori. 
Ognjište je moje sveto, crnom sam ga krvlju stek6, 
Pa što žarče vatra liže, sve me ljuća žedja mori. 
Izgarajmo, ljubo moja, bit će toplo našem čedu, 
U životu kad nagazi po svjetskome mrazu i ledu. 

1899. 

Baština. 



krvavljena ruka pradjedova 
I ljuta žedja, pomamna osveta 
Na čelo krvav žig mi udarila, 
Pa vedru miso mrači i pomela: 
Uzburka krv, na bukove je vitla; 
Kroz smrt i rane krčio bih put 
I smijao se zadnjem izdisaju, 
Ko ris medj ovce kad naleti ljut. 

Nadvuče crn mi nad oko se veo, 
U grudi srce razmaha se bijesno; 
Razvalit hoće prsa razgaljena, 
K6 da mu uska, da mu odveć tijesno. 
Na stare mržnje mekanom Icžaju 
Nezasićeni nikad kopka crv, 
A mis6 traži pusta razbojišta. 
Da raspline se u bratovu krv. 

A ti me gledaš plaho, zabrinuto, 
Iz modrog oka čudan sijev ti sije; 
Sa pomračena, naborana čela 
Zar duša tvoja tešku miso štije? 
Pa dok me gledaš, u oku ti modrom 
Ko mjehur mali moja kletva pline, 
I rasprši se, — s izmučene grudi 
Ko uklet kamen uzdah se otkine. 

Ti trest se staneš s vatrenih cjeliva. 
Ja svu bih braću ogrlio tako. 
Pa strven kletvom krvavih vijekova 
K6 osudjenik smijd se i plako! 
I stištem srce, neka bije lakše. 

Nek ljubav čista kucaje mu broji, 
Jer makar krvnik jedan drugom bili, 
Al opet braća, opeta smo svoji! 
U oku tvome čarobne su sile, 
Ko u vedrini nedohitnih sfera; 
Ti stišaš bijes tek jednijem pogledom, 
Što vijekovima nemilo nas tjera. 
Al na svom logu zar će mekanome 
Za vazda kobni da ugine crv? 
Zar ima sila, što će u svom bezdnu 
Toliku crnu da upije krv? . . . 



1899. 

Sadio sam... 



adio sam cvijeće sladjanijeh sanja, 

Sadila ga ljubav, čupala ga zloba. 
Klonuo sam bio, složile se ruke, 
Da nastave poso s onu stranu groba. 

I kad otvorena mamila me raka, 
Nudjajuć mi čudne na pregršti sreće. 
Stišala se zloba, — ljubav neumorna 
Satrveno zlobom raspupala cvijeće. 

Rascvalo se jedro bujnim pramaljećem, 
U Edenskom vrtu nije ljepše cvalo!... 
Sav omamljen ležim s mirisa tolika, 
Volio bih, kad bi — manje mirisalo! 

Ali nek miriše, — jednom se rascvate, 
Da se nikad više natrag ne povrati. 

Kako samo divno o jutarnjem suncu 
Rosice se kaplja prelijeva i zlati! 

Ne znam, što me slutnja zaokuplja cma^: 
Ta kapljica rosna, — to je suza tvoja! 
Odviše se blista na najljepšem cvijetku, 
U odviše šarnih razbija se boja. 

Da se zloba natrag u nju ne uvuče! 
U zlaćenoj šari počinut joj lako; 
A da pomladjena klice trgat stane, 
Ne odoli onda ni raj joj ni pako... 

0, da žarka traka ljubavi nebesne 
S najljepšeg mi cvijetka gorku suzu zbriše, 
Bez brige bih lež6 u lisnatom hladu, 
Sunce nek mi sije, cvijeće nek miriše! 

1899. 




Zašto DOliš? . • . 



ašto voliš zvijezdu večernjicu? 
Od veselja što se topiš, lane, 
^Kada zlatna nebu na vidiku 
Kao alem blistajući plane? 

Zadnji trak se sunca na izdahu 
U svom ruju ognjenome kupa, 
A ti ne znaš, ne sjećaš se više: 
Na toj zvijezdi živjeli smo skupa. 

Na svom tronu kad providnost vječna 
Stvorit smisli zemlju i svijetove. 
Ljubav nježna i mudrost duboka 
Gradile joj nedohitne snove. 



Digitized 



by Google 



- 104 — 

Planu svjetlo ljubavi iz oka, 
Sunašca se použegla žarka; 
Zatitrala prvi put na zemlji 
Zlatna traka i sunčana varka. 

Po pučini vode neizmjerne 
Na ljubavnom dahu mekanome 
Sitni vali hitro zaigrali 
Prvo kolo u životu svome. 

Po dolini osulo se cvijeće, 
Radujuć se prvom pramaljeću 
I mirisom pojeći leptire, 
Što nestašni oko njega lijeću. 

Silan Ganges šumom zašumio, 
Pa se miješa s dahom povjetarca 
I sa prvim zujem neumornim 
Na obali sitnoga komarca. 

Al iz blata kada čovjek posta, 
Dušu svoju kad mu Vječni da'nu: 
Ljubav meka s krila božijega 
Prvu suzu na zemljicu kanu! 

Jer tek čovjek što je nogu kren6 
Po pitomom vrtu Edenovu, 
Sladeći se sokom dat ulj inim 
I životu radujuć se novu: 

Od svih sila neman najstrašnija - 
Mrki udes čelo namrštio 
Te skovao sreću i nesreću. 
Dok je Adam prvi sanak snio. 

Ali ljubav svoju suzu diže 
S kaljavoga zemlj inoga lica 
I daleko u svemir prenese: 
Eto, — to je zvijezda večernjica. 

Pa nam sjaji u ranom sumraku, 

Kad se suše prve kapi znoja, 
Trudno oko kada drijem sklapa, 
Duša bude slobodna i svoja. 

Pa nam sjaji u ranom osvitku, 
Da osvijetli jadnicima pute, 
Kad ih zora s prvom trakom sunca 
Sjeća borbe svakidanje, ljute. 

Na toj zvijezdi živjeli smo, zlato, 
Lepršali poletno i smjelo, 
Dok nam duha slobodna i vedra 
Nije teško obavilo tijelo. 

Al ne kloni pod bremenom krkim, 
Nek ti umor ne nabora Uca: 
Zemna ljubav stari stan nam sprema. 
Pogledaj ga: zvijezda večernjica! 



1899. 



^ 




Gosti u Hrcata, 



edlajte mi bijesna ata. 
Sram me ledi, krv mi stine, 
A u dvoru moga brata 
Ima mesa, medovine. 

Ima svega: rodno polje 
Pšenice mu nasu dosti. 
Brzo konja! — Puste volje. 
Danas su mi mili gosti!" . . . 

U tren oka juri kneže. 
Kao da ga vile nose. 
Gustu tminu strijelom reže. 

Vitlaju se plave kose 
Kao tanka paučina, 
Kad se vjetrić igra njome; 
Tutnji zemlja, dršće tmina 
U zapahu vatrenome. 

S munjom kneže nadmeće se, 
Sladjane ga misli gone: 

S cike mu se kuća trese, 
Cvrči meso, čaše zvone. 

Pa nit čuje piske ljute, 
Niti kletve, što se ori: 
Bratova mu kuća gori 
I konjicu svjetla pute. 

„Sve pones'te, što nam treba: 
Medovine, mesa dosti. 
Slatkog ola, bijelog hljeba. 
Zar Hrvatu gost da posti?!" 

Pa podbode čila ata. 
Kao da ga bijesi gone: 
Medovina žuća zlata, 
Gosti piju, čaše zvone. 

Otegle se zadnje sjene, 
Kad u bijele dvore pade; 
Taru gosti oči snene, 
A knez s čašom zdravit stade: 

„Medovina nek se lije. 
Meso trga, hljebac mrvi. 
Malo ne bi, bratove bi 
Donio vam čašu krvi! 

Proklet bio, medj blažene 
Ne stigla mu duša sjene: 
Ko sa kućnog svoga praga 
Otjerao gosta draga! 

Radogost mi Bog se smije 
U rumeni rane zore; 
Dužnost sveta — kletva nije, 
Što mi bratu dvori gore. 

Neka gore, nek nam sjaje 
U veselju svijetla kruna; 
Ova čaša do vrha je 
Moga brata muke puna. 

Nek se pjeni, nek se svija. 
Jedna krv nam žile grije. 
Tudja muka slasno prija, 
A bratova najslasnije! 

Zdravi ste mi! Svega ima: 
Medovine, mesa dosti; 
Kod kneza ste u gostima, 
A Hrvatu gost da posti?!" 
Zape kneže kd bez duše, desnica mu snažna klone, 
Prevrnu se zlatna čaša, medovina razlije se. 
... A na ražnju evrči meso, hljeb se mrvi, čaše zvone, 
S divlje cike kuća ječi, iznad glave krov se trese. 

Pa se bijesno kolo vije: 
Tudje kolo, pjesme divlje; 
Kd iz pakla čeljad vrije 
Te sve jače, te sve življe . . 

Knezu oko porarčalo: 
Prikovan je uz ognjište, 
A bratovo čedo malo 
Oca svoga muku ište. 
Polagano krv mu vadi, 
Zlatna čaša vrhom puna: 
Bratska žedj se krvlju hladi 
I kapi se sve do truna. 

A okolo gosti stari, 

Meso cvrči, hljeb se mrvi; 
Podbuhlo se lice žari 
Sve s kneževe vrele krvi. 
Kupi kneže zadnje sile, podiže se, upire se. 
Da razbije gustu tminu, crnu misd, što ga mori . . 
A u dvoru sve je pusto, samo gluha noć se trese 
Sa grohotna mrska smijeha, u daljini što se ori! 

1899. 



Jt 




Stara znanica. 

(Uspomena s ulice velikoga grada.) 

jedi samo tuđe, kukavice sinja, 
Toplo će nam biti, ugodno i meko; 
Na kaminu zera modrim daškom tinja, 
Sastasmo se eto, — a tko bi to reko? 
Nevolja ne pozna puteva ni druma, 
Već probira žrtvu, dok još nisi niko; 
U osvitku prvom bila mi je kuma. 
Pa sam krutoj ruci od djetinstva svik6. 

Kolijevku imam za siroče tvoje, 
Nek uz moga sina malo otpočine. 
Što ga stišteš tako? Je li, ozeblo je? 
Zar ga mogu zgrijat suze materine? 
Neka spava slatko mali rob uz roba, 
Ćudno vrijeme leti, čudne snove kiti, 
Pa na istom polju nadju li se oba, 
Duše će im barem stari znanci biti, 

Baš ko i nas dvoje. — Ti me poznaš, je li ? 
Ja se živo sjećam, odavna smo svoji! 

Iz dana se u dan gledali i sreli 

Kraj dvorova divnih, gdje se pravda kroji, — 

Ljudska sveta pravda, što ne pozna suze. 

Već života niti, kako valja, cijepa. 

Da ne vrati nikad, što jedan put uze, 

Izvetšala žena, stara, pa i slijepa. 

Na tebi je i sad ono jadnih tralja, 
Posivjele davno, pocrnjele, što li? 
Ali se ne stidi, neka te ne boli. 
Ma i krpe bile, svadbena su halja! 
Stupala si nekad ponosna i vedra, 
Ko carica mlada uz glasila cara: 
Malo želja kriju siromaška njedra. 
Pa i te im udes u pakao stvara. 

Usnice ti dršću. Znam ja priču staru, 
S običnosti svoje ni žalosna nije: 
Poginuo jadan na vrelome žaru, 
Kujuć drugom sreću, nek se sladje smije; 
Na ležaju meku sred sjenata hlada 
U proljeću starom da se novom nada. 

Što me gledaš tako, tvrda, čudnovata? 
Ja ne krojim pravde, niti sudim svijeta. 
Sa sobom donesoh lanac oko vrata 
I prezreno ime, što mi k slavi smeta, 
Da u dvore stupim besmrtnih bogova. 
Gdje se smiju mravlju, kako slamke nosi, 
Pa zidaj uć kule zlaćanijeh snova 
Za harač ih ljuti crnom krvlju rosi. 

Iz upala oka, s potamnjelih pruga 
Negdašnja ljepota još i sad ti sije 
Priroda se majka sama sebi ruga 
I rodjeno čedo kao zmija pije. 
Zato male dare, što ih tvrda daje. 



Digitized 



by Google 



— 110 — 

Unovčiti valja i u paru zbiti. 
Najsitniji alem, ako mrvu sjaje, 
Požudne će ruke zlatom obaviti. 

Ti se sjećaš, je li, onih bajnih vila, 
Što na oku život zasićen im drijemo: 
Ti u jednoj prnji, — a na njima svila; 
Šibale te smiješkom, — ti molila nijemo 
Milost, mrvu hljeba! 

Bijesan sjever brijo 
Zamećući snijegom otegnute sjene . . . 
Sada se nad svima hladan humak svio. 
Razlike vam bit će samo — uspomene. 

Ja sam meka srca, pa bih dušu dao. 
Krvlju srca svoga život povraćao: 
I zgaženom crvu, što se prahom vije, 
Salomljenom cvijetku, što za cvatom gine. 
Al mi hljebac suhi zadnje kapi pije 
I povija guste nad očima tmine; 
A iz crnog mraka niče ljuta zloba. 
Kada kleknut mora jadni rob pred roba. 

Ti se bojiš za me, kukavice sinja, 
I za iskru svetu, što još malo tinja? 
To će te i gonit na ognjište moje 
Uz vijanje vjetra, kroz puteve crne, 
Kad se ljute stijene s ciče zime dvoje. 
Mjesečeva zraka zaledjena mrzne. 

Sjedi samo, seko. Dolazi mi često. 
Uz ognjište moje toplo je i vruće. 
Zeljam mladih ljeta ispeo sam prijestč, 
Tu i tvoje mogu slavit uskrsnuće. 
Jošte srca imam, kad te vidim tako, 
I to čedo malo, što se k majci svija; 
Jer kad gledam jade, duši mi je lako, 
K6 melem mi slatki gorka suza prija. 

A s tvog tamnog čela, sa zjenice mrtve 
K6 aveti crne teški jadi vire. 
Gdje je pravda svijeta, da pogleda žrtve, 
Što plaćaju dušom pomamne joj hire? 
O, ne stišti čeda, nek ga udes mota, 
Nek mu k6 i ocu dah života pije . . . 
To je stara priča ubogih sirota, 
S običnosti svoje ni žalosna nije! 

1899. 



Slacska čila. 



Uli oznajete slavsku vilu, 
^ Zlatokosu, lakokrilu? 
' Nije čedo mutnog neba, 

Teške magle, vlažne tmine 

Pa ne bježi žarkog ognja. 

Ciste zrake i topline! 

. . . Kad se zlatnim zatalasa klasjem 

Prvog puta ravno slavsko polje. 

Rodni Daždbog slatko se osmjehnd 

Svomu daru, — pa je puste volje 

Pokupio miris bosioka, 

Žitnog zlata, s lipe zelenila, 

A na grani rumenog oblačka 

Povila se Slavenkinja vila. 
Zadrhtalo smilje i kovilje, 

Krupno lišće drva javorova, 

U tajnome šuštaju vjetrića 

Pjesmica se talasala nova. 

Cula pjesmu Slavenkinja mlađa 
Njihajući pod javorom sina, 
A na traci sunčanoga zlata 
Spustila se vila iz visina: 
Ljubi čedo u očice plave . . . 
Nevin cjeliv ženskog milovanja, 
Ciste usne s oblačnoga stana 
U plamsaju rajevitih sanja! 
Sniva čedo, — cjeliva ga vila, 
Vid mu mrači, — al dušu razgara; 
Skriva gnjilež s trulog svjetlucanja, 
Al otkriva srce iz njedara. 
Pa predaje drvo javorovo 
U nevine, a u ruke čile, 
I zazuji piesma nečuvena: 
Prvi darak Slavenkinje vile. 

Zamirisa smilje i kovilje. 
Potočići zažubore sitni, 
Slavske zemlje milje i omilje: 
Pusto klasje i voćnjaci kitni. 
Zgrnulo se slavsko pleme, 
U kolo se lako hvata; 
Nagrnuto krupno zrnje 
Kao silna hrpa zlata. 
Ječi pjesma, zuje žice. 
Vruća krvca breci žile: 
Pripijevaju mlade djeve, 
Otpijevaju slavske vile. 
Pa sve manje, pa sve tiše. 
Dok se mrkla nojca spusti 
I dok zadnji podcik plamni 
Ne zamrije vruć na ustih. 
Dobri Daždbog rosom rosi. 

Da se hrani sitno smilje, 
Da se goste krasne vile 
Uz veselje i obilje 
Te ostave drugi darak neba: 
Vruć komadić bijeloga hljeba. 



Okovala zima ljuta 
Topli dašak svijetlog dana, 
Naturila crne tmine 
Baba Ja ga i Morana. 

Stisnula se slavska čeljad 
Uz domaće svetilište: 
Žarka ljubav zajednice 
Pali vatru uz ognjište. 

Unučad se stisla sitna 
Oko slijepog djeda svoga 
I upija željno priče 
boj ima svijetlog boga: 
Kad u ciki pobjednika 
Strusi čašu svjetla čista; 
Od veselja prva suza 
Kad na sitnom cvjetiću zablista. 
Milovidne kada strugnu vile 
Po čistini jutra vedra; 
Kada prva pjesma pramaljetna 
Ustalasa djevojačka njedra. 

Bjesni sjever sniježnim mrazom 
Ciče Bijesi, jesni Jadi, 
Ali vila uz ognjišnu vatru 
Djeci svojoj sanak sladi. 
Smiješi im se cvjetna Lađa 
Na krilima povjetarca laka, 

AlaupoTić : Probrane pjeame. 

Kao oku, što za svjetlom vene^ 
Bijela zora s rumena oblaka. 

Mirno sniva slavska čeljad 
Uz ognjište, kućno svetilište; 
Bjesni sjever sngežnim mrazom, 
Ciče Bijesi, Jadi piste, 
Pa se miješa vražja cika 
S ljutom vikom pobjednika, 
Što se željan krvi vruće 
Na selište slavsko diže: 
Da utrne oganj sveti, 
Nevinašcu krv da liže. 

Plamti vatrom mirno selo, 
Ljutom vragu žile grije. 
Što je žedan vruću krvcu srkd, 
A sad slavsku medovinu pije. 

Razlijeva se slatka medovina, 
Na ognjište kapa razoreno, 
Pa u dimu crne slike šara, 
Krvoloku plašeć oko sneno, 
Jer na krilu oca nebesnika 
Slavska vila sniva okajnika. 



Na čistini sveta lipa bujnim cvatom iscvjetala, 
Smješka joj se toplo sunce, lahor dira čvrste grane; 
Iznad nje je mnoga crna olujina prohujala. 
Slušala je burne pjesme, gledala je grdne rane. 

Uz svetište poharano svinulo se sirotanče. 
Mirisom ga lipa sladi, tihi vjetrić ljupka čelo, 
A u sanku zlaćanome krasna djeva grli rance 
I podiže čedo malo na kriocu vješto, smjelo 
U oblačne svijetle stane, medju zvijezde, medju muiqe, 

Gdje se radja rujna zora, gdje se roje jesni Jadi; 
Gdje se trne žarka zraka sunčanoga svijetlog oka, 
Da iz tmine žarče plane, novim danom kad se mladL 

Hrani vila čedo malo 
Devet punih godinica. 
Vilinskim ga mlijekom doji, 
Žarkom munjom mije lica. 
Pa kad čedo ponaraslo. 
Bratimi ga mlada vila, 
U junačku desnicu mu 
Svoje krvi natočila. 

Kuje vila gvoždje ljuto, 
Šara žicom suha zlata. 
Teše sedlo šimširovo. 
Zmijom uzda bijesna ata. 

Odsijeva gvoždje ljuto, 
Čilog ata stoji cika: 
Slavskoj zemlji poharanoj 
Šalje vila ljuta okajnika . . . 
* 

Spustila se noćca tiha, umorena četa pala, 
Naslonjeni o tvrd kamen sniva junak uz junaka. 
Bezbrižno se oko sklapa, slobodna je slavska zemlja, 
Satrvena, raspršena krvopije sila jaka. 
Mogila se u vis diže, vječan spomen pokojnima. 
Što su pali za ognjište i kućište sveto svoje; 
Slavenska im lipa miri, sitnim cvijećem vijenac vije, 
A oko njih slavske vile kolo vode, pjesme poje. 
Ražarene bukte zublje, šušti svila, kosa meka, 
Junačke se vedre diiše na talasju zračnom slade . . . 
Savija se sveta lipa, prisluškuje tajnom šaptu, 
Da ga priča, kada na zbor dodju slavske majke mlade. 

Zar ne znate slavske vile 
Zlatokose, lakokrilc? 
Poslušajđe šapat cvijeća, 
Sitan romon bistra vrela; 
Razgovornu pitaj goru, 
Golo stijenj e mrka čela, 
I jezerca talas laki, 
Kako mol], kako zbori, 
Kad u vatri ranog sunca 
Rumen* oblak nad njim gori. 

Ne gori li na tvom srcu 
Vječna zublja vatre vrele, — 
Svetost pjesme da ne kaljaš! 
Slavska vila nosi strijele, 
Da probode kamen srce. 
Da ga u prah zemni baci: 
Nije stana za svakoga 
Nad zvijezdama i oblaci! 

Poznajete slavsku vilu 
ZlMokosu, lakokrilu, 
Punu snage ko dan ljetni 
U osvitku zore rane? 
Nije čedo mutnog neba, 
Niti ktvi istančane, 
Što' kroz žile popucale 
Hladnim tmcem grozu ganja 
I izvija trule slike 
Bolesnoga mahnitanja. 

Našega je srca dio, 
Naše sreće, naše suze: 
Vodila nas na razboje, 
Kidala nara ropske uze. 

U kamenu ne isklesa 

Umjetna joj slike ruka: 
S nama diše svjedok živi 
Naše slasti, naših muka. 

Zato, braćo; što imate srce, 
Vedro čelo, a desnice čile, 
Oko rodne kupite se vatre, 
Slavenkinje bratimite vile. 



1899. 



4^ 




Uz otoorenje franjeoačkoga gim- 
nazija u Visokom. 

a razvali pustoj, kraj ognjišta stara 
Iskrsavaš opet ponosna i smjela, 
Pa kraj razorena davno već oltara 
Buktinja se pali i žarka i vrela. 
Prosvjeti i umu, napretku i radu 
Ispod drevnog grada ispinju se dvori; 
U tišini svetoj, u sjenatom hladu 
Oganj će se umni s nova da razgori. 

Ispinju se dvori . . . S povenulih usta 
Kidao je fratar koru hljeba crna, 
A seljaku tekle kapi znoja pusta. 
Prebirući vlaće sa oštroga strna: 
Iz narodne muke teško i lagano 
Zidove su digle sirotinjske ruke. 
Pa se rastvaraju ko prozoije rano 
Današnjega dana bez vike i buke. 
Ne dižu se u vis krstovi od zlata. 

Ne trgaju bijesno nabiti mužari, 

Niti blješte gajem ožežena vrata, — 

Skromnim svjetlom dršću sirotni oltari. 

U sunčanoj zraci sakriva se varka, 

Da prekrije trulež mračnjaštva i tmine, 

A žrtvenik skroman traži ljubav žarka. 

Da se moli Bogu pravde i istine. 

U davnini crnoj uz mrtvačku sliku, 
Kad se gladan gavran nad lešinom vio, 
Znadete li, tko je stajo na braniku. 
Sto je stadu svomu skroman fratar bio? 
U svjetlacu oštrom ubojna handžara 
Tko je drž6 luču prosvjeti i znanju? 
Tko je s neba skidd sunčanoga žara, 
Crnu noć da stvori u svjetlinu danju? 

Tko je čuvo niti ljubavi i bratstvu, 
Da ih zloba tudja sasvim ne raskine? 
Tko je rod nam spas6 djedovskom Hrvatstvu, 
Da sa starom slavom ime ne ugine? 
U kućerku malom, uz ognjište vrelo, 
Ko najmanji bratac jadne braće svoje. 
Vedrio je fratar narovano čelo, 
Dav6 srce vruće, nek ga braća dvoj^ . . . 

Uzdanico naša, naraštaji mladi. 
Što ćete se kupit u tom svetom hramu, 
Nek vam ljubav bratska tople grudi sladi. 
Istinom i pravdom razganjajte tamu. 
Sjećajte se vazda opaljene ruke, 
Što u teškom znoju pita vas i hrani; 
Našeg svijeta rane nek su vaše muke. 
Cilj i sreća vaša — naši svijetli dani. 

Niknuli smo redom iz kućerka mala. 
Vični crnom kruhu i uzglavlju tvrdu; 

U povoju sudba teška nam je dala, 
Da nosimo krize po golgotskom brdu. 
Pa šarena knjiga kad vidike nove 
I novi vam svijet mudra kad razgali, 
Neka vam se srce uz poletne snove 
Kao bršljan vije uz kućerak mali. 

Vodit će vas ruka skromna redovnika, 
Što otkucaj svaki svoga roda znade; 
Ko prošlosti davne izrezana slika 
Živom bojom piše radosti i jade. 
Nad vama će bditi sjene pradjedova. 
Što su srce svoje raspinjali vruće. 
Samo mrak da raspu s rodjenoga krova. 
Samo rod da sretno slavi uskrsnuće. 

A vi, časni dvori, diž'te se visoko, 
Kd poletna duša, kao miso čista. 
Da vas zavidničko ne dosegne oko, 
Da nad vama suza zlobe ne zablista. 
Na vjetriću lakom, u gromova ciku 
Nek leprša barjak ljubavi i bratstvu, 
Nek na izvišenom plamti žrtveniku 
Vječno luča sveta Bogu i Hrvatstvu. 

1900, 



Jj^ 

Dobro došli! 

(Prigodom razvijanja Trebe viceva barjaka.) 

rvavo su kolo vodili nam oci, 

Povlaka iin oči sapinjala gusta; 
Ljubavi su bratskoj bivali svjedoci — 
Izdisaji smrtni i garišta pusta. 
Crna noć u duši, strašni grom na čelu, 
Da i malom čedu meka prsa para; 
Kroz tminu i maglu zrnje put nam sjeklo 
I svjetlica oštra ubojna handžara. 

Bilo je, pa prošlo, — milom Bogu hvala! 
Sukrvica mutna s oka nam se mače; 
Zora novog dana grudi otpučala, 
KO iza sna braća sjećaju se braće. 
A hrvatska vila ljubavi i mira 
Baca prevjes gusti preko prošlih dana. 
Preko mrtvog groblja grijeha Kainova, 
Preko teškog bola usječenih rana. 

U osvitku prvom novog porodjaja 
Dobro došli, braćo, s mora do Dunava! 
Kuća nam ne blista s alema i sjaja, 
Nit je vijencem ruža ovjenčana glava. 
Iste kršne gore, munjom opaljene, 
Isti šapat mili hrvatskoga slova; 
Jedna krv u žilam, jedne uspomene 
I budućnost jedna sprema nam se nova. 

Dobro došli, braćo! Suze radosnice, 
Otkucaje srca — tko će da prebroji? 
Pogledajte oči, pogledajte lice, 
Zapitajte dušu, — braća smo i svoji. 

Vreo cjeliv dršće na usnama žarkim, 
Gdje se kroz sto ljeta tresla kletva bratska, 
Sa cjeliva toga — o, da plane sveta 
Naše plavo more, gore i Hrvatska! 

Pružajmo si ruke kao zreli ljudi. 
Zatočnika umnih traže zdrave misli. 
Razbit valja obruč, što nam steže grudi 
I predsud^ mrake, što nam dušu stisli. 
Pa kažite vjernoj na ognjištu ljubi 
I dječici sitnoj, srcu srca svog: 
U visini vedroj ljubavi i bratstva 
Bog i AUah silni da je jedan Bog! 

Dobro došli, braćo, — barjak nam se vije, 
To treperi zvijezda željkovana dana. 
Blagoslov s nebesa nevidno se lije, 
Iskrsnula ljubav šapće iz tihana: 
Uhvatite kolo, miso nam je zdrava, 
Ne tražimo tudje, al ne damo svog; 
A u vedrom visu ljubavi i bratstva 
Bog i AUah silni jedan nam je Bog! 
19J0. 




Kumiei M. K. 

visini vedroj vasionog svijeta, 
Kud se jedva kada ljudska ispne miso, 
Ko najčišći dragulj trepti zvijezda sveta, 
Najviši joj prijestć Svevišnji upisd. 
Ne sluti je duša, što u strasti gori, 
Nit je motre oči prahom obavite. 
Samo čiste želje kao lijer o zori 
Angjeoskom rukom žrtvenik joj kite. 

Trepti zvijezda sveta gore u visini, 
Kd vječito svjetlo blista se nad rajem, 
Da je ljudsko oko, vično gustoj tmini. 
Ne može dokučit zemnim pomišljajem. 
Komu krv se mamna žilama vijuga, 
Komu vatrom plamte zažarena lica: 
Nikada mu vjerna ne će biti driiga 
Angjeoska seka — božja svećenica. 

To je sjajna zvijezda prijateljstva čista, 
Što uzdahom jednim po dva srca cijepa; 
U gorčini suze ko biserak blista, 
Iz duboke rane iskrsava lijepa. 
Na oltaru njenom ne pali se žrtva, 
U rodjenoj krvi kad ti brat se valja. 
Nit prolista listom iznad žica mrtva, 
Da otrovnim sokom suhi prašak kalja. 

Hodi sa mnom, sele, žrtveniku tome. 
Mila kao krotko u popasku lane, 
Gdje se dah svoj daje, gdje se srca lome, 
Jedna suza roni, jedne peku rane. 
Pa vilinskom rukom kao pramaljeće, 
Kad s vjetrićem lakim uz doline krene, 
Sadi na žrtvenik djevičansko cvijeće, 
.Plavomilja sitnog svete uspomene. 

A ja ću ga krilom čiste poezije 
Zaklanjati brižno od sjevera ljuta, 
Da mu nježne klice ledom ne ubije, 
Da mu dašak zima ne okuje kruta. 
A što zlobna guja iz praha se diže, 
I što otrov crni oko sebe lije. 
Ne plaši se, sele, — tko po kalu gmiže. 
Tomu zvijezda naša na dohvatu nije. 
1900. 

Iščikanje. 



i ga čekaš, je li? — Baš je davno bilo, 
Dva put snijeg pade, zapadoše puti, 
Pa prolista opet ruta i kadiva, 
Djetelina sitna, a i neven žuti. 
Ali gdje je srce, da junaka ruži. 
Što ga ne bi dugo, — kada cara služi! 

Jučer strina Jelka bijaše u gradu, 
Došao je, veli, vesela mu mati! 
Rodjena ga braća više ne poznadu, 
Ma sasvim se drugi otuda nam vrati . . . 
Mekan je k6 vuna brižno raščihana, 
Kad je mlada neva po prisoju suši; 
A kosa mu sjajna, sitno raščešljana, 
Blago li mu majci, blago li mu duši! 
* Vidiš mu u licu, kako krv vijuga, 
A kad zbori sok6, k6 da knjigu štije: 
Baš će sretna biti sudjena mu driiga, 
Jer u našem selu jednaka mu nije. 

Tako veli strina, — a ona ga čeka. 
Pod sigurno mora da se i njoj svrati; 
Ona mu je vazda, što je glasu jeka, 
Kada zvonko grlo kroz dubrave prati. 
Smjerna, umiljata kao bijelo janje 
Robinjicom sinjom biti će mu mlada, 
A krvavi žulji i pripeke danje 
Život su joj cio i sladjana nada. 

Saviti će gnijezdo, k6 što vije or6 
Na stječici stijeni mučno i polako . . . 

Ne varaj se, seko, sad je doba novo. 
Današnjega dana ne ljubi se tako! 

Gledala si, je li, ispod iniloduha, 
Kako pauk ružni sitne prede niti, 
Na sunčanoj zraci mnoga zlatna muha 
U mreže mu tanke kao mamna hiti, 
Jer on vješto vreba, još vještije cijedi 
I najmanju kaplju, što životom diše; 
A kad iskra smrzne, zlato kad ublijedi. 
Povjetarac svaki sitan prašak njiše. 

Tvoja ljubav, seko, nesvjesna je sila. 
Što raznosi pelud sa cvijeća na cvijeće. 
Kad s crvena neba rujna zraka šiba, 
Kad se tihi lahor uz potočić kreće, 
Pa se narav mladi nevidno, polako, 
Al današnjeg dana ne ljubi se tako! 

Svaka žila breci, trza se i kida, 
A izgara život kao suha grana. 
Po mahnitoj krvi kopka gladna gnjida, 
Grotulja je kratka odbrojenih dana. 
A života punu k5 da srcu prašta? 
Okusio i on pogubna je dara. 
Pa ni čudo nije, — vidio je svašta 
U velikom svijetu, služio je cara! 

Splela mu je niti od tanane svile. 
Nije za njeg više uprtnjača torba. 
Tko će bodljikavim da se pirom guta. 
Kad gospodska sto put slasnija je čorba! 
On će bit gospodin, — kao torsko pseto 
Čuvati će pomno gospodaru vrata, 
Al mu nikad gladno ne će doći ljeto. 
Jer se na dlan prima u gotovom plata. 

Kad u kuću dodje, bojom ožeženu. 
Ljepše neg je crkva u kaljavom selu, 
Ogrlit će nježno svoju gojnu ženu, 
A ona će mila draškat ga po čelu. 

Krene li mu vjerom, — i to lijeka ima: 
Po mehanam svijetlim na izbor je vila, 
Dok u džepu zveči, — bit će mio svima, 
Uz drhtavu ruku šuštati će svila. 
U oblaku dima, uz pomamne žice 
Topiti će brige u čaši i vinu; 
Pogaziti božje i svetačko lice, 
Stideći se oca, kunuć djedovinu. 
Kada dan zabijeli, — mučno i mamurno, 
Ko jasika dršćuć čuvati će vrata 
Te obijat gradom kao pseto žurno, 
Al kad mjesec mine, — sigurna je plata. 

Sklopi oči, seko, i okancc lako^ 
Već u grmu ptica sluti ranu zoru; 
Tvoga crnog oka nije sanak tako, 
A ovce te željne čekaju u toru: 
Da izjaviš bijele na livade travne. 
Potok gdje žubori, iva gdje miriše 1 
Ne razbijaj okom pomrčine tavne, . 
Jer tako se danas ne miluje više! 

Tvrdje srce nadji i žuljave ruke. 
Što krvavim znojem crni krušac lome, 
Pa uz šapat lišća, uz skrušene zvuke 
Opaljeno čelo dižu Bogu. svome: 
Da ih grada čuva i godine crne, 
Mrkvi vuk da bijelo ne kolje im janje . . . 

— Eto zadnja zvijezda na obzorju trne, 
A sviću ti, seko, brige svakidanje. 
Sklopi crno oko i okance lako, 
Jer današnjeg dana ne ljubi se tako! 
1900. 

oć je meka pala ko tanane niti, 

O duvaru starom što ih pauk prede; 
Po cvijeću, po lišću i vjetrić zađrijemd, 
Samo zvijezde dišću, pa dršćući blijede. 

Snivaj, zlato moje, spokojno i mirno 

Iza brige danje, iza crne sluti . . . 
Gdje je klica, koju nije mraz dodirno, 
Šta su glatki, ružičasti puti? 

Nijem poput tmine crne 
Ponad našeg čeda stojim, 
Krv mi stine, srce trne: 
Kucaje mu brojim. 

Sve je tiho, mrtvo, gluho, 
K6 da sav se svijet isplakd, 
Pa i moje teške trepavice 
Slatki sanak t^kd. 

Čudno snivam: Težak komad leda 
Pritisnć mi prsa te ispija dah; 
Gvozdena mi ruka ganuti se ne da. 
Za srce me hvata kao mćra zla. 
Pa sve jače stište, sapinje i gnjete. 
Da izbije srcu osjećaje vrele. 
K6 svjetlice slike ispred oka lete: 
Jeka zvona, divlje pjesme, 
Bijesna družba, mirno selo, 
Šum i rijeke, slatke česme, 
Strasno oko, glatko čelo . . . 
Trzd sam se, — pa sve opet gluho, tiho: 
Ja sam mrtav bio . . • 

Nevidovna ruka laka 
Dizala me u visine; 
Iznad zvijezda i oblaka 
Lomile se guste tmine, 
A beskrajni svito dan: 
Žarko sunce, — ali bez zapada. 
Vječna proljet, — al bez novih nada, 
Casak vječnost, a sva vječnost san. 

U dubini dolje crnila se zemlja, 
K6 mrtvačka krpa što u grobu gnjije. 
Kao da joj nikad danak ne zasvijeti, 
Kao da je nikad sunce ne ogrije! 

Bilo mi je teško, bilo mi je žao, 
Što ne gledam više sivi prah i kao. 

Za zvekom sam čezno robija okovana, 
Želio sam vidjet, kako pisti rana. 
Kako krv se lije s ubojna handžara, 
Kada oštar vješto bratsko srce para. 
Da sam čuti mogo željezo i lance. 
Kojim sveta pravda kuje divlja pseta, 
Da ne dave bijesni u oboru janjce 
U osvitku prvom mekanoga ljeta. 

Teško mi je bilo, bilo mi je žao 
Pa sam zaplakao . . . 

. . . Sjatile se duše blažene i sretne. 
Ispod ruke jedna lagano me uze: 

— Prah zemaljski valja da se ovdje smetne. 
Tu se ljubi, živi — bez boli, bez suze . . . 

A patnici ljuti, mučenici dolje, 

Graktaj kobnih vrana i sljepoća bratska? 
Naše divno more — neorano polje — 
Zemlja i Hrvatska? 

Gušile me suze Ijiite, 

K6 što nikad nisam plako, 
Prvi put je uzdah čudni 
Božji prijesto tako. 

— O, povrati dušu moju 
Ženi mojoj, malom čedu, 
Patnicima, nevoljnima, 
Zemlji, ljudskoj bijedi! 
Šta će meni žarko sunce, 
Koje ne zapada? 
Šta će sreća, a bez suze, 
Proljet, a bez nada? 

Ja na zemlji ništa nemam, 
Niti časti, niti zlatna dara: 
Pjesme pjevam, pjevajući trgam 
Srce iz njedara! 
Pa komade braći nudim. 
Jadnim, nevoljnima, 
I što više trgam, lomim, 
Sve ga više ima« 

Ni za pustom vlasti želja me ne mori, 
Rad te želje lude angjeo je pao, 
A ti si mu, Višnji, za vječitu kuću 
Pak6 iskopao. 

Niti dižem ruku, da raskopam tajnu, 
Štono si je mudro ljudskom oku skrio, 
Pa iznad nje prijesto gromova i munja 
Povrh zlatnih zvijezda i sunašca svio. 

Za mrvice trga misao se ljudska. 
Rad te želje lude nevolje su ove, 
A kerubin mrki sa plamenim mačem 
Još i danas čuva bašte Edenove. 

Istinu na barjak čovjek je upiso 
Te kroz oštre bridi zlatne zvijezde mrvi: 

A po kalu valja poletna se miso, 
A ljubav se kupa u rodjenoj krvi. 

Žarko svjetlo puca, da te u užitku 
Kroz tminu i magle sluti bar ne more. 
Da ispijaš lakše krv i muku bratsku, 
Dok ubogalj lomi i probija gore. 

Upiru se sile, putevi se krče. 
Ispija se mozak i proliva krv, 
Kao da bi svemir uzdrmo se cio, 
Kada crnom krpom ne usplazi*crv! 

Vjeruje se u Te, višnji gospodaru. 
Tvrda im je vjera, — al u grudi kamen, 
Pa da svetu nogu opet svijetom kreneš, 
Ne bi krvi svoje našao ni znamen. 

Krstovi su danas od suhoga zlata, 
Na Golgotu vode ružičasti puti: 
Vjeruje se u Te, jer mekane duše 
U raskoši dršću ispred crne sluti: 

Da se zlatni lanci ne stvore u zmije, 
A svilena halja u pakleni plamen; 
Vjeruje se mnogo, moli se i — živi, 
Tvrda im je vjera, — al u grudi kamen. 

Ljubavi je malo, — pa u ljudskoj bijedi 
Jedva kad zasuzi samilosno oko; 
Velike se duše za istinom gone. 
Sa ležaja meka penju se visoko. 
mrve se sitne trgaju i lome. 
Ispija se mozak i proliva krv, 
A tko mari, kad se u blatu i prahu 
U rodjenoj krvi malen vije crv? 

povrati. Višnji, na zemlju me dolje. 
Mojoj ženi, mome čedu. 
Patnicima, nevoljnima, 

Alanpović: Probrane pjesme. 9 

Da još gledam ljudsku bijedu ; 
Da komadam srce svoje 
U pjesmama, 
Još imade u njem vatre, 
Ima plama 

Silni će uminut kao oblak dima. 
Što ustavlja dušu i sapinje dah; 
Istina i znanje, krsti, lovorike — 
Sve će se u kao smrviti i prah. 

A kad leđni obruč stegne zemlju cijelu, 
Kada zadnja iskra načini se led. 
Pa rasprsne mahom ko mjehurić mali 
Sve u nedogled: 

Sakupit će ljubav i taj prašak sitni 
I sazdati novi, nevidjeni svijet, 
A zlokobno stablo spoznaje i znanja 
U Edenu novom ne će pustit cvijet. 

Ljubavi te silne i ja iskru gojim, 
Al na vječnom suncu utrnut će mala; 
A na zemlji dolje u crnome prahu 
Na mnogu bi ranu kao melem pala. 

Pa me vrati, Višnji, teškom mučeniku, 
Na zemlju me vrati i u svjetsku bijedu, 
Da sokolim braću, dižem očajnika, 
Da kucaje brojim bolesnomu čedu. 

Smilova se nebo dobro, 
Nevidovna ruka laka 
Ponese me kao munja 
ispod zvijezda i oblaka. 

Noć je meka bila k6 tanane niti, 
O duvaru starom što ih pauk prede; 
Po cvijeću, po Ušću lagan vjetrić drijemo. 
Samo zvijezde dršću, pa dršćući blijede. 

A ja nijemo opet ko i tmine crne 
Uz ognjište svoje u tišini stojim, 
Pa bolesnoj braći, bolesnomu čedu 
Otkucaje brojim. 
1900. 

Doa soijeta. 

[Pmo, željo živa, da te majka gleda, 
Stani, tvrdo ti je uz ognjište staro . . . 
Znadem, da je svima umirati reda, 
Al te život, sinko, odveć rano shard! 
Krvavom ti mrežom oko ispleteno. 
Kao da ga guje iz kamena pile. 
Pa široku zjenu, život, vatru vrelu 
Na jeziku tankom ljute izvadile. 
Cvat i klicu zdravu život ti već zgasi 
U proljeću ranom, gdje još sunca ima. 
Šta će biti, čedo, kad jesenski mrazi. 
Sa sjeverom oštrim kada stegne zima? — 

Majko! 
Iz rodjenog mozga valja cijedit misli, 
Raspinjati dušu na vječnom propelu; 
Zaigrati lako, kad te grči stisli, 
I na sitne kapi krv vaditi vrelu. 
Da je jastreb pije, što nad glavom kruži, — 
Tako, samo tako kruh se danas služi! 
A ja ljubim, majko, orla na oblaku 
I sunašce žarko, što mi mladu sjaše, 
Ljubim kršne vise i doline plodne . . . 

Dobro, čedo moje, al to nije naše! . . . 
Pogledaj nam kuću: s temelja je pala, 
Ko i duša moja samo što još diše; 
A nekad je puna pjevala i evala, 
E6 jabuka jedra, kad se o grani njiše. 
Djevojke i momci trgali se o nju, 
Omrkne li putnik, pred njom će da sjaše; 
Med i mlijeko teklo, pogače je bilo. 
Pa nas vezir štovč, častile nas paše. 
Sada učestalo nevrijeme i kiše, 
A drvena gradja na mokrini trune; 
Drač i korov guši i te male klice. 
Što sa zdrave biljke na zemlju se rune — 

... Na ognjištu vatra tinjala je sporo, 
Ko da mrkih čadja plaši se i boji, 
A plamečak tanki s drhtajem se kido. 
Kao srce mlado od milenih svojih. 
Iz prikraja majka pogledom me pila, 
Ko vošćana slika srebrna okvira. 
Po svenulom licu, naboranom čelu 
Blijeda sjena pala mrtvačkoga mira. 
Na prsima ruke izlomljene svila: 
Ćunak im je snagu izmoždio mladu, 
A očima igla ispila je vatru 
U vezivu hitru, u noćnome radu. 
Ko slika je bila zvijezde utrnute. 
Što odavno bilo životno joj stalo ^ 
Bila je ko biće iz vremena starih. 
Što u tamnoj priči amo zabasalo. 
U dubini oka sjetna, obnemogla 
Prošlosti nam davne pjesma zamirala, 
A medj' obrvama teški umor drijemd 
Sa tolikih nada, sa tolikih zala. 

Utrnula vatra, kroz sumračje meko 
Mir je tiho pado otajan i svet: 
Bez uzdaha bonog, bez slova i suze 
Na mrtvačkom odru čitav lež6 svijet. 

A na dvoru dolje u sunčanom zlatu 
Čudnovati glasi čudne pjesme zvone: 
Dječica se luda oko starca gone, 
Sićušnu mu paru pružaju za platu. 
Al ubogalj crni bit će brzo goso 
I po omraženoj baniti se grudi; 
Na jastuku meku, uz pogaču bijelu 
Smijat će se slatko magarcu i ludi. 
Što bez kućnog praga ko strašilo noćno 
Pomiče se svijetom i prebire smet. 
Pa očajnom kletvom zemlju s nebom trese, 
A živjeti mora, ne daju mu mrijet. 

1900. 



Na groblju. 




bogo se stislo u dnu malog sela, 
Ko siroče crno, živim da ne smeta. 
Pramaljetna kiša, zraka sunca vrela 
Ispila sa križa i Gospodnja ljeta. 
Nesigurna ruka što ih iskopala 
U kamenu meku. 

Pa kad s punog grla glas se ne izvija. 
Da zamete jeku. 

Al porasla bujno drača i kopriva, 
Pretio joj korijen tu, gdje život gnjije. 

Iz grobova smrti niče klica živa, 

Rosica je draška, sunce joj se smije! 

A od gadnog crva, što iz zemlje gmiže, 

Ugojen i punan leptir će da skoči; 

Za šarenim krilom, lakim lepršanjem 

Ljudske će se mnoge otimati oči. 

Pa kroz maglen oblak, il kroz prevjes zlati 

Gledati komadić božije ljepote, 

U kojem nam mrvu od Edena vrati, 

Što sa voćke kobne Adamu se ote . . . 

Podjednako grob se groba hvata, 
Dignula ih bijeda, pa ih bijeda ravna. 
Grob i kolijevka — dva blizanca brata, 
A nad njima pustoš razlila se tajna. 
Pa kroz crnu tminu klize tužne sjene. 
Udaraju zemljom i Ilinjskim znojem: 
Polomljena snaga, istančale žene 
S trzavice teške u životu svojem 
Za koru se lomeć ječmenoga hljeba 
I za mokru glavnju uz ognjište malo; 
Kajuć se i moleć za komadić neba. 
Što od izbranika božjih preostalo. 
Za to im se trgd zadnji izdisaj: 
Sirotinjski život — sirotinjski raj! 

U zvjezdanoj noći, tihoj mjesečini, 
Kad poraamna ljubav bijesnu vatru pali; 
Pa nad rastrganim, polomljenim cvijećem 
Novim se životom, novom žrtvom hvali: 
I najmanji drhtaj umora i slasti 
Gušio je njima jauk siročadi. 
Što će danas, sutra pred majčicom pasti 
I ukočit oko s mraza, s ljute gladi. 

Nevolja i bijeda život im je dala. 

Nevoljom će harač crni joj da plate, 

Da se vrši zakon, što ga ukopala 

Nemilosna sila u zvjezdice zlate. 

Pa pomamna čežnja kad joj raspne grudi, 

Da imade barem što će ništit, trt: 

I tu ima mesa, ta i to su ljudi, 

A život im cio, sva im svrha — smrt! 



II. 



Na najtanjem valu smalaksale vike. 
Gdje se meki glasi žuboreći krile. 
Umjetnice ruke digle spomenike: 
Ugojene žene, angjele i vile. 
Pa punanoj usni, zaroamnome oku 
Udahnule sjetu u dražesnom sanku, 
A po jedroj grudi, nadojenom boku 
Prebacile vješto koprenicu tanku. 
Na vratnici smrti rasipa se zlato. 
Da se trulež srca i golota skrije, 
A u crnoj vlagi, zapari i dimu 
Jedra krv i meso troši se i gnjije. 
Koliko bi za to sinjih kukavica 
Rashladjenu usnu t^ko smiješak laki; 
Koliko bi suza otrlo se s lica, — 
Al ja adet taki! 

Tanani se čempres u visinu vije. 
Kroz tamno mu granje vere se i drhti 
Proziran oblačić soka Ijubičina, 
Štono žestok buja iz grobova smrti. 
Otegnuta traka gluhe mjesečine 
Zasjekla se tvrdo u mramorno stijenje. 

A po bijeloj niti, kroz mirise meke, 
Lagana se sjena polusvjetlom penje. 
Uvuko se vjetrić u šareno cvijeće. 
Nit se čempres njiše, nit se ruža kreće, 
Samo rosa tiha ko sićušno inje 
Kroz koprenu gustu probija se lako, 
K6 na brzom lijetu da je angjeo mali 
Vlažnom usnom čelo grozničavo t&ko. 

Ispinje se sjena dražesna i mila, 
Iz Distroga vrela povotkinja vila. 
Sumorno joj oko na mjesecu titra 
Kao istančala, ispijena tuga; 
A po vlažnoj usni u trzaju divljem 
Medeni se cjeliv munje vno vijuga. 
Zlaćani joj pehar u desnici drhti. 
Dubok je i bezdan kao vrelo vlasti. 
Ispila ga eno na posljednoj časti, 
A trunje je zlobnoj ostavila smrti. 
Da joj put posvijetli nebu do predvraća, — 
Tako žena plaća! 

Za njom driiga vjerna otišla se brza, 
Još joj prstić trepti na srebrenoj žici. 
Pjevala je pjesmu mamnu i pomamnu 
Ljubavi i vjeri — žednoj pijavici. 
Što zemaljsku krvcu ispija i suši 
U škakljanju drijemnu, na izdahu sreće, 
A za stelju meku otupjeloj duši 
Stere bijelo cvijeće. 

Na drhtaju lakom ugodjenih žica 
Svijetom je slatkim promijenila mlada. 
Skliznula se hitra zažarena lica 
Po oblaku gustom mirisa i kada ; 
A dok prva suza ovlažila oko, 

Treptjela je davno visoko, visoko! 
Lagana i medna ko ljubavna pjesma 
Iz srca u srce što se strijelom vije, 
Pa joj slast iz duše pomamno i žarko 
Druga seka pije. 

Ispinju se sjene sanljivo i lako, 
Uspomene slatke dosadu im slade, — 
Na zemaljskoj sreći providnost i pravda 
Vječne kazne grade . . . 

Ispile su čašii medenu i slasnu 
Bez straha i brige, 
A na take duše sudija svemira 
Ne pomisli pišuć zakone i knjige. 

Tihano se čempres u visinu vije. 
Kroz granje mu drhti traka mjesečeva 
S ugodjene žice, što nad grobom smrti 
Ljubavi i slasti vječnu pjesmu pjeva, 
A miris je ruže upija i zove 
U tanane grane čempresove. 



IIL 

Slatka kao sanak, što ga Divi sniju, 
Premećuć po duši trista ljudskih jada. 
Na kriocu vlažnom mekanoga vjetra 
S vječitoga leda noć raskošno pada. 

Crv^n mango-cvijeta i bijela jasmina 
Sa zlatom se plete sunca indijskoga. 
Što treperi lebdeć sred čistih visina 
Kao žuto klasje sa jesenja stoga. 

Nevidno i tiho mrki mrak se hvata, 
A poutkom mliječnom vedro nebo šara. 

Dok zvjezdica prva dršćuć iskrsava 
Blizu, gdjeno sunce zamiruć izgara. 

Ljiljan se uz liljan dražesno poređo, 
Oblak ih rumen!, što nad njima pliva, 
Ko po mladom snijegu, o iglicam tankim 
Kada prsne krvca rumena i živa. 

Sve o zadnjoj traci iskreć se treperi, 
A noć s neba pada raskošna i nijema: 
Samo list o listak mrvu što zašušti, 
Kud se šakal veruć zalogaju sprema. 

Na čistacu pustom prisojnoga gaja, 
Gdje kamenje puca o pripeci sivo, 
Kud se samrt šulja mučno i polako, 
Rasteglo se u šir ljudsko groblje živo. 

Tu se u prah lome o užasnoj boli 
I mrvice sitne slasnom pomišljaju, 
A zloradi bozi stidom se rumene: 
Takih muka u svom ne smisliše raju ! . . . 
Pa ih strava hvata, — ne stigoše slovo, 
Da u paklu muke uvećaju svome, 
Al se i najcrnje kao grane lome 
Sve o raskrhano tijelo čovjekovo. 

Osušene ruke, razvraćene oči, 
Polomljene kosti, istančale sjene, 
A u dlane oštri zajeli se nokti. 
Pa kroz suhor kože strašni grč leden§. 
Lubanje im glatke na najljućoj žegi 
Ko usjano gvoždje vruća zraka šara : 
Proslaviti žele uskrsnuće duha 
Na krvi i puti, što se stijenom stvara! 

Jedan u vis suhe osovio ruke. 
Strše mu k6 grane u snijeg zakopane; 
A u zglobovima crna krv se siri. 

Pa otvara ljute u ramenu rane. 
Izdigo je ruke, — a kroz blijede usne 
Pomaman i žestok glas se ori: Shiva! 
I kad klone, zamre, — još se kao zmija 
Na usnama crta zavijuga kriva. 

A najveći svetac izmedj' čudne čete 
Jstrgnuo jezik, isjecao uda; 
Ohronulo deblo bez života, boli 
Zuri u noć crnu ko najcrnja luda. 
Uz bok mu se zmije previjaju ljute. 
Otrov im se smrtni učinio mlijeko, 
A trnje i drača, što mu steljom služe, 
U vunu se slegli i u perje meko. 

Drugi niče pali uz tjelesa mrtva, 
Da im noćna ptica krv i oči pije! 
Ćudna slast ih hvata, kad oćute krilo. 
Gdje šuštajem stravnim nad njima se vije. 
Ali bježe ptice i užasnom cikom 
U stožini tresu sve devet nebesa 
I bezbrižne sanke zloradih bogova. 
Što zavide sreću od krvi i mesa. 

Bogovi se tresu na uzglavlju meku, 
Šta će crni pako, šta će muke veće, 
Kada smrtna volja na skršenom bolu 
Iskrsava carstvo neslućene sreće ? . . . 



IV. 



U svetome gaju, kroz smokvino lišće 
Sunčani se traci probijaju kosi ; 
Uvuko se vjetrić, sklopilo se cvijeće: 
Ne plaši se sunca, ne veseli rosi. 

Ispod svete smokve složio se čovjek, 
Bijela mu halja po poljani pala. 
Obio je noge, izmrvio misli, 
Pa mu duša stala. 

Šta je smrt i život, šta je slast i muka, 
Ćemu li se mravlje, gmižuć sporo, nada; 
Što u mahnitanju raskoši i sreće 
Iz oka nam često gorka suza pada? 
A u ljutoj boli, u trzaju smrti 
Što nam smiješak laki na usnama drhti? 

Zagledd se uman, lomeć zadnje misli, 
U oblačić tanki, što zapadom pliva. 
Pa grleć se malen sa sunčanim trakom 
Plamti kao glavnja uz ognjište živa. 
Da zarudi odmah licem djevojačkim, 
Iz kojeg će krvca rumena da kane, 
Pa da čistim srebrom prelije se tada 
Ko svilene niti sitno rastrgane. 
Sve se više tanji, — a na vedrom nebu 
Kao da je puk6 kablić čista mlijeka, — 
Misao se gubi u modrome visu, 
Na pustome pijesku smalaksala jeka. 

Trepte i drhtulje nedogledne ravni, 
Omaglica slatka misao mu hvata; 
Taj oblačić tanki, što ko mjehur prsi. 
Smrti i životu otvara mu vrata. 
Podrhtaji slatki i grčevi gorki, 
Očaj, strava ljuta, čežnja, slatka nada 
Tanje se i gube, a tišina sveta 
Bez slasti i boli polagano pada. 
Vedra i luda miso, što nam mozak pije, 
Ili se za stupom sinje magle goni, 
Mrvi se i čezne bez drhtaja slasna, 
Al ni suze gorke s grudiju ne roni. 

U zakutku neba stoji zvijezda mala, 
K6 u kamen modri da je ukopana, 
Ne dršće, ne trepti, — al je ipak zlatna — 
Zaboravi slatka! — vječita nirvana 

Na uzglavlju meku premeću se bozi, 
U korijenu carstvo davno im se stresa: 
Iz muke i slasti izniknu im sila, 
Iz krvi i mesa. 

A pod smokvom svetom umni mudrac snije 
Bez boli i slasti, bez čežnje i jada. 
Dok nad njime miikom krupno lišće šuti. 
Sitne zvijezde sjaju, tiha rosa pada. 
U krioce ptica zakopala glavu, 
Do nje šarka zmija u klupko se savi. 
Bez ljubavi žarke i bez mržnje ljute 
Sve se u se stislo — slatka zaboravi! 

1900. 



Iseljenik. 




; askošni se dvori penju, a po njima tiska, vreva 
Ponajviše tvrda žulja, udaraju oštrim znojem, 
Ćila momčad, zdravi ljudi, veselo im srce pjeva. 
Kad se muke ponamuče, vratit će se domu svojem 
I donijet mnogu paru vjernoj ljubi na odžaku. 
Što zarade i što steku na mišicu snažnu i jaku. 

Na vratnici, gdje počinje starog svijeta druga pola. 
Čudna tiska, silna vreva, ko da val se o val gnjete. 
Vedra čeljad jedva čeka, da vatrena zviznu kola. 
Da se tisnu polagano, pa ko munja da polete. 

Kratki dani, noći duge, radiši se žurit valja, 

A žulj crni snažne ruke nikad grijehom ne okalja. 

Baš u kutu, kud se oblak teška dima zgnjeten vije. 
Stisnula se žena mlada zamotana, zavijena; 
Ljutu suzu, — čemer gorki teški prevjes tvrdo krije, 
A uza nju dva dječarca plaha lica, oka snena. 
Zavili se, zakopali u majčine meke skute. 
Pa premeću trapovjesni ludje zemlje, duge pute. 
Onamo će i još dalje od carskoga svijetlog tahta, 
Tamo negdje, gdje su medje i mračnoga vilajeta. 
Kuda prse ko naprstak sitnih ptica čudna jata. 
Kuda nikad ne zaviri zla godina, gora ljeta; 
Gdje se pravda i pravica i od sebe sama čuva, 
A urnama slatkim radja podjedjena graha suva. 

Uz njih otac, mrk i mučan, mudro sjedi, umno puši, 
Pa ko arslan žedna risa gnjevnim okom čeljad pije. 
Što se mota kao klupko i slobodan dah mu guši 
I šio hoće na ugaru nesijanu sad da sije I 
Njegov sinak od tog kruha da okusi samo mrvu. 
Da pogazi adet stari? — Ne, to nikad, nikad ne će, 
On će tamo, gdje je pravo sivom orlu, sitnom crvu. 
Gdje se žarko sunce seta, gdje se zemlja još ne kreće . . . 
Djedovinu i to nešto, što starinske muke osta. 
Sve bud pošto uputio, samo da se brže ide. 
Tog zuluma, zala tijeh da mu oči već ne vide. 
Nagledo se, najadao kroz godine puste dosta, 
Sjedeć umno, pušeć umno, u tome mu život proso, 
Pa natisle kao more zle godine, vrijeme lošo. 

Polagano zora puca, medju gorjem dan se bijeli, 
Kao munja vedrim nebom po ravnici stružu kola. 
Gorka suza suzu stiže, kad se s dragim drago dijeli, 
A kako je, kad ti srca uz djedinu osta pola? 
Mlada žena u dan zuri, teški prevjes suzu krije. 

Sama joj se s oka runi, pa je sama gorku pije 
I dječicu milu gleda, što joj drže meke skute, 
Pa premeću snena oka tudje zemlje, duge pute, 
A njihove rodne njive, bujna sela, draga bašta, 
Kao oblak laka dima iščezava polagano 
Nije teklo med i mlijeko, al po malo bilo svašta ; 
Zlatna žica nije bila, al je mnogi dukat kan'o, 
Imala bi sitna djeca i djedove uz svog oca. 
Da je bilo snažne ruke, staroj kući ustaoca. 

Stisnula se dva posopca, ko da svaki svetost sluti. 
Gdje se kida tvrda žica, što je dugi pleli vijeci; 
Gdje će u drač i koprivu da zarastu stari puti, 
Što djedovi mukom sjekli, u amanet dali djeci; 
Što se rodna gruda pušta sve za trice u bescijenu, 
A za svaki pedalj stari dali glavu u ramenu. 

Sluti žena kobi časa, gdje se meso s kosti kida, 
Iščeznuše rodna polja, draga bašta, bujna sela. 
Kada rana zakrvari, tko će doći da je vida? 
S čijeg će se bratskog oka otisnuti suza vrela? 
Tudja zemlja — kamen tvrdi; tudji ljudi — šta im stalo. 
Što siroče nepoznato pred kućom im zakukalo?! 
Jer to malo muke crne, što u gotov novac zbiše, 
Prebrzo će kao ugljen na ognjištu da dotinja. 
Zapiskat će, a bez nade, kukavica crna i sinja. 
Gledajući u tudjini sirotice dvije više. 
Čudni ljudi, zakovani, ni glasa im ne poznadu. 
Kad zavrište sitna djeca, kada ruku pruži mati, 
Sram i ponos kad ublijedi u nevolji i u glađu, 
Gdje je oko, da razumi, gdje je srce da je shvati? 
Skršit će se dvije sile, polomljene ostat grane, 
Da ih tudjin nogom turi i izmetne na smetište; 
A majka ih odnjihala ko begove i k6 bane! 
Pa lomeć se s teške muke u očaju kad zavrište, 

Cas rodjajni kunuć ljuto u bjesnilu i u jaru, 
Potrest će se sipke kosti, suhi prašak u mezaru . . . 

Iščeznuše rodna polja, bujna sela, draga bašta, 
Teška muka i znoj krvav mnogih pustih godinica. 
Nije teklo med i mlijeko, al po malo bilo svašta ! 
Taj amanet otac sinu mogo predat svijetla lica, 
Pa oko njeg nek se znoji, gazeć stopom svoga oca, — 
Al nestalo snažne ruke, staroj kući ustaoca. 

A kad kola nizbrdice ko poraamna zagrabila. 
Sve nam krivo, sve nas smeta, čak i zemlja, jer se kreće! 
Pa te knjige, crno sjeme, prokleta im kuća bila! 
Od t§ kužne vatruštine otac djecu poštedjet će . . . 
Što će tudjin orat zemlju i ubijat staro gumno, 
Da po glatku sjeme kupi i pogaču bijelu kuha. 
To su trine — za vjernike plod će radjat graha suha. 
Pa je dosta ko i do sad sjedit mudro, pušit umno. 

Pritisne li ispod grla, dogori li do nokata, 
Sve će prodat : rod i braću i — obijat tudja vrata. 

1901. 

Na grobu Hanibala Lučića. 



;! okraj hladne ploče stojim, dva su na njoj samo 
5^^ U kam urezana, [slova 

Ko poglavlje najpokonje hrvatskoga starog kova, 
Neplakanih dana . . . 

Prijatelj me vjeran vodi, rajna duša, vedro čelo, 
Kao bršljan jedno srce uz drugo se čvrsto splelo. 
Jedne rane na grudima kao živi ugljen gore, 
Al usta ne zbore. 

Stare slike o duvaru pocrnjele s vijeka duga, 

Jedva kada da proviri zlatna zraka sunca vrela. 
Nadvio se vlažan oblak, slegnula ih ljuta tuga, 
Što se blijeda mrtvo njiše iznad kosti i pepela. 

Tu si našd vječna mira u sredini braće časne, 
Spjevaoče slatkih pjesni u hrvatskom milom slovu. 
S vrela žara vlasteoka čas se žari, časom tme, 
Medna usna tiho šapće neslućenu pjesmu novu : 

„Jur nijedna na svit vila 

Lipotom se već ne slavi"... 
Pomorkinja mlada pjesan uhvatila, 
Sestricama svojim srdašce da travi. 

Al se crna bura digla, pokidala zdrave klice, 
Sklonula se slavska vila medj' kamenje i medj' hride. 
Pa kroz p6noć crnu i gluhu gorkom suzom mije lice. 
Jer rodjenog svoga slova umne joj se seke stide. 

Samo talas tihi, kad se o hrid lomi, 
Pričati bi znao, što je davno bilo ; 
Al ti smetat iie ću rajevita sanka. 
Nit spomenom vrijedjat oblomljeno krilo. 

Robinjica tvoja mlada s podunavskih rodnih strana 
Zaman traži vjerenika, strunuli joj licu care 
Gusari je tvrda srca i sad vuku na pazare, 
Al ne traži ljube svoje hrabri unuk slavna bana. 
Ne čuješ li i u grobu ljuta cvila, gorke suze? 
Sve nakite, ures carski požudna joj ruka uze. 
Ko sirota gola i bosa vjerenica slavna bana 
Krvi tijelo obijajuć tudje strane, tudje luge, 
Žedjajući čista daha i slobode bijela dana, 
Ali gdje će tudje srce da razumi bol i tuge? 
Pomamno se oko trga za ljepotom vita struka, 
Za baštinom plodne grude, da se razda medj' gusare. 
Klonula je u grob davno i kneževa desna ruka, 
Pa siroti tko da spremi plrnu slavu, svatske dare? 

Alanpović : Probrane pjesme. 1^ 

Pokraj hladne ploče stojim, urezana gledam slova 
I trak zadnji južnog sunca na raspeće kako pada. 
Omagliea vid mi hvata, klonula mi slaba ruka. 
Ali nije nada. 

Mrak se hvata, — i gušći je nekad gnjeo naše kraje, 
Kopali nam tamnu raku, ispili nam krvi dosta ; 
Al duh pravde provede nas kroz pustinju i kroz vaje, 
Krvavoga našeg žulja, sirotinje još nam osta . . . 

Snivaj mirno, spjevaoče Robinjice, slatkih pjesni, 
Dan se puci iza gore, rodit će se vilin sin, 
Pa u sretnoj kobi na ploču će tvoju 
Položiti zadnji Robinjice čin. 

1901. 



^ 




Na morskoj obali. 



ustite me ovdje na kamenu ljutu. 
Na poklon vam mudrost i starinska šala ! 
Obio sam noge po tjesnacu putu. 
Pa nevična duša obnemogla, pala. 
Mjehurići zlatni, sa koliko boli 
Dahom duše svoje šaramo vam boje, 
Da na prvom kretu krvi i života 
Rasprsnete s maha u dvoje, u troje! 

Pustite me ovdje, — kako li me draška 
Kad se talas mrvi o liticu lako, 
I kada mi nježno ko drugaru davnu 
Vlažnom usnom čelo izrovano takO, 
Pa mi šapće, šuška — poznam svako slovo, 
Iz čaše smo jedne izliveni oba: 



Digitized 



by Google 



— 147 — 

U ljubavi prva začela se kliea^ 

Al junačkom snagom pasala nas zloba. 

Oko mene zemlja, kamen, sve miriše 
Kao razgaljena prsa djevojčeta. 
Sve što jače srcem, sve je srce tiše, 
Mamna krv se vraća u nevina ljeta; 
Mlađe burnom strašću rasparane rane 
Na mirisu tihom sitne mažurane. 

A nad glavom galeb bSnom cikom pisti, 
Poznam drhtaj svaki, — to je pjesma stara, 
Kad se kolju djeca istine i pravde 
Nezasitnom Valu kod vrela oltara, 
Uz pomamnu ciku struna i cimbala 
Svetačka je igra, al pogubna šala. 

Volim evo ovdje medju golim stijenjem. 
Kuda jedva kada ljudska noga rClpi, 
Tu se lasno diše, a debele kapi 
Vrelog znoja vjetrić polagano kupi. 

vrlet se sivu trak sunčani kida. 
Pa u času prsne dugom žarkih boja, 
A kroz tanku mrežu tište se i vije 
Iznad čiste pjene za njom mašta moja. 
Ja joj puštam maha, nek me laka nosi 
Zavičaju starom, mladenačkom raju. 
Da se ljubim s morem i s talasom lakim 
Sve u sladjanome, davnom zagrljaju; 
Da u jedno splinem s česticom vedrinš. 
I sa modrim cvijetkom sitnog ružmarina! 
Iz čaše smo jedne, rađjala nas ljubav, 
Al nam zloba mrko izrovala čelo, 
Da mi je ovako bez burkanja strasna 
Vratiti se natrag u starinsko vrelo! 

Pustite me ovdje na kamenu ljutu. 

Na poklon vara mudrost i starinska šala! 
Tu je carstvo moje, u tom pustom kutu 
Gdje odavna nije ljudska noga stala 
S podrhtajem drijemnim pomame i krvi. 
Gdje se talas samo čistom pjenom mrvi 
Pogubne su sanje, otrovna je mašta 
I oblačak šarni, što ga prede lako. 
Kad o zbilji puca, krvavo se prašta, 
Otvara se pako. 
A ja volim niti svilene i male 
Pa makar se često o trnje kidale. 
Usud nam je davno taku sreću skovo 
I prozv6 je zloban: carstvo pjesnikovo. 

1901. 



^ 



U kahoi. 



'legao se oblak crni gusta dima, sive vlage, 
Pa se stište uz pendžere i o tamni duvar gnjete, 
'J ^J^ Da se miješa s vinskom duhom i sa bijesom oka mutna, 
Što uz kletvu karte gleda neoprane kako lete. 
Sinošnji su. — 

Što je bilo gotovine nešto mdla, 
Ubili su u ciliku tanke žice ciganove, 
Popili su, ko krv mlada zaškakljala, zaigrala, 
S vješta oka krčmarice i u smrt bi, da te zove ... i 

A sitniša što još osta, masne karte nek raznesu. 
E, pa to je život novi na novome tom zemanu! 
Krv pomamna k6 crv grize i po jedru kolje mesu, 
Veseleć se s duše pune na izdahu dugom danu. | 

f 

Razgaljena prsa jaka sve se s teške kletve tresu, 
A drhtava ruka briše sa mamurna kapi čela 
Cevrmicom svile lake, što je mlada ruka vezla 
I tananom zlatnom žicom prometala ljubav vrela. 
Jadna seko! Sad je ovo zeman drugi, doba novo, 
Ne pjeva se sitno smilje, niti drvo šimširovo! 
Dim se mota, karte lete, — gnjije život, miso trune, 
A iscijedjen mozak smami i nad oči krv nadvije, 
Te kroz zanos i kroz vatru i u svijetd obraz pljune 
I u ime, — što jedino iz starine još mu sije. 

Kroz pendžere niske i male ni da sunčan trak proviri, 
Bar na valu zlaćanome da zaigra prah i smeće! 
Teška vlaga staklo stisla i zaduha s jadna svjetla, 
Što žmiruca iz budžaka, ko da mu se pravo ne će 
A ovamo divno jutro božjim suncem obasjano, 
Štono traži zdravu klicu, da u jedar klas je zbije. 
Divno jutro, — blago ruci, što će rano da podrani ! 
Naša ruka, naša snaga u zapari gustoj gnjije, 
Sve se tako kletva penje, sve od oca uče djeca, 
Na pokore starog bola otvara se nova rana, 
I krv pada, a za strehom sve po jedna streha kleca, 
Pa će tako u nedogled, — dok je kahvi i mehana! 




5^ 

Staroj kuli. 



e pričaj mi davne dane, krvne igre i mejdane, 
Kako gojan dorat rzo, razmećući krupno zrno, 
II kako bi tankom nogoni prebirao kroz sokake, 
Rasturivši gustu grivu, povaljujuć oko crno, 
A bajraktar jak i silan pod puškama i pod nožem 

Tres6 toke na prsima, da po jeku suha zlata 
Sitnu tkanju, đjerdjef laki baci zlato materino, 
Pa da lomi punu nogu na oborna leteć vrata. 

Ne pričaj mi Jurjev-dana, kad se harno kolo vije, 
Krvca šiba uz obraze, a srce se srca hvata; 
II delija iz daleka izmorena voda ata. 
Pa djevojku negledanu željom guta, okom bije. 
Ljut mu handžar žedan dršće, igraju mu puške male, 
Naskoro će kroz bogaze, ujagmljene kud se vode. 
A da klanac ne zaječi smrtnom ranom i jaukom, 
Nema kuda u družinu, glas mu pade, obraz ode . - . 

Strašna priča i od sebe ko krvavo nebo blijedi, 
Tvrd se kamen u prah mrvi, a pucaju rasjeline ! 
0, da tako kletva stara i žedj bratske krvi mine, 
Pa da klupko zamršeno neslućena ljubav sredi! 
Jer dok drugi premetali sitnu knjigu, mudro slovo, 
Izbijajuć crnoj zemlji iz utrobe sjajne dare: 
Naš je umnik u dućanu pušku vez6, sablju kov6. 
Suho zlato, kamen dragi zakovasmo u handžare. 
I koljeno dok nam golo kroz čakšire propadalo. 
Oružje je za pojasom k6 danica čisto sjalo! 

Ne pričaj mi, kulo stara, već koprenu tešku baci 
Preko dana opjevanih, preko bratske crne krvi. 
A ti pucaj, tvrda stijeno, i u prah se meki mrvi, 
S uspomenom crne kobi da uminu i junaci, 
Što jašiše bijesna ata, premećući duge šare 
I zbijajuć bratsku muku sve u puške i handžare. 

Za oblakom, al daleko, zlatna slika podrhtava : 
Sa razvale kule stare ispinje se kuća mala. 
Na polju se čeljad složna nalomila, naradila 
Te uz punu pod noć sofru s blagoslovom posjedala; 
Pogača se bijela lomi o rodjenu svoju muku, 
Da nadoji snagom živom izradjenu snažnu ruku. 

. . . Pjesnik hvata divne crte slatke slike sa oblaka, 
Pa ih slaže, pa ih reda mlado srce, bistra glava. 
Ječe gusle s pjesme nove, da pronesu nepjevanu 
Sa dna mora debeloga, pa sve tamo do Dunava. 



^ 



Doije slike. 




I. 



rignuo se k poslu, pa ne diže glave. 
Nego žicom zlatnom čudne veze grane, 
A uz njega ljuba tankom iglom bode 
Šimširovo lišće, visoke jablane. 

Ni da sitni vjetrić na pendžer doprši, 
Pa da čuje dušu, kako lako diže. 
Kako ljubav čista iz njedara jedrih 
Bosiokom sitnim i smiljem miriše! 

Savila se mlada, pa premeće iglu, 
U punom joj svjetlu gusta kosa pliva, 
A u besi tvrdoj k5 drijenak čedo 
majčinoj priči zlatan sanak sniva. 

Ni da zvijezda trene, ni da vjetrić krene, 
Pozaspalo cvijeće, utihnuli ljudi: 
Samo igla striže kroz čohu i svilu, 
Sve iz tiha cvileć, čeda da ne budi. 

I već davno pijetli osjetili zoru, 
Kad je zadnje svjetlo kroz okance malo, 
Miješajuć se blijedo sa osvitkom dana» 
Na glatkome staklu trudno zamiralo. 

Tvrdi sanak teške sveo trepavice* 

Pa oko njih šuška sve tiše i tiše; 
Samo ljubav čista sa dušeka meka 
Bosiokom sitnim i smiljem miriše. 



II. 



Protekla je mnoga teška godinica, 
Ogrknuo mnogom zalogaj u ustih, 
U procijepu tijesnom, putu na križanji 
Mnogo li je kapa krvavih i pustih! 

Uz pendžerak mali oprla se žena, 
Pa u p5noć zuri kao izludjela ; 
U oku joj zadnja iskra utrnula, 
A na čelo tuga isušena sjela. 

K6 kad bič se tanki u put jedru zadre, 
Rastupi se krvca, da se brzo slije. 
Pa najprije. talas ledeni zastruji, 
Da za časak tili vatrom uzavrije: 
Stoji žena nijema sad bez kapi krvi, 
Sad joj otrovana žilom zavijuga, 
Ko nad plačnim grobom srcem materinim 
Materinom suzom ukopana tuga. 

A po teškom mozgu oštricom od igle 
Zamršena miso čudne slike stvara. 
Pa sad lomi grudi, a sad polagano 
Tankim vrškom srce draškajući para . . . 

„Dolina je pukla ko sunčano more, 
Iz njega drhtulji svjetiljaka trista; 
Što će iza brda mjesečina čista, 
Da oblije polja i daleke gore! 

A na tihom valu noćni vjetrić nosi 
Vrisku grla tanka, ciku bijesne žice 

I stotine mutnih, pomamnih glasova, 
Kad žeženi pak6 zapali uz lice. 

K5 buk gorske vođe iz vilinskog dvora 
Gas se svjetlo prospe, čas se spuste tmine, 
A sušanj se u rug otegne i zovne : 
Obraz, ime svijetlo — kučine i trine! 

I besramna ruka čovjeka joj hvata, 
Zapaljen mu obraz pjanom usnom tiče: 
Sve se koči žena, drhtaj žile slabe 
Kao da bi rekd: proklet, nesretnice! 



Mekani joj vjetrić gustu kosu gladi, 
Mirisom se oštrim lagan ulagiva, 
A mis6 se vedri, pa golotu pustu 
U svilene niti zavija i skriva. 

Gemu bistra voda, kad se ne bi pila? 
Gemu vjetrić laki, kad ne hladi čela? 
Gemu sitno cvijeće, kad se ne miriše? 
A i medna usta, kad ne ljube vrela? 

I okance malo spusti se i sklopi. 
Pa zacvili očaj kroz noć i mrak tmasti: 

— Na zemanu novom i u moru svjetla 
Naći će se štogod i za ženu slasti! . . . 



Kroz sokake tijesne i pitome bašče 
Sve iz dana u dan razvalijgl više; 
Uz okanca mala s dušom djevojačkom 
Nit bosiljak sitni nit smilje miriše. 



Digitized 



by Google 



164 — 



Na pripeei. 



y^: roljetni je danak, — s prošarice neba 
J^ Pomladjeno sunce ko živ ugljen peče 
' I obliva znojem kuku i motiku, 
Što na crnom žulju mučan krušac teče. 

I mlada i stara povila se ledja, 
Pa uz jecaj teški tvrd trnokop pada. 
Otelo se živjet, — u znoju i krvi 
Komadić se hljeba s djecom lomi sada! 

A na mekom busu ispod niske šljive, 
Što u žutkast cvijet sva se razmotala, 
Naš je čovjek sio. 

— »Nevolja ih znala, 
Što se tudji ljudi u tom poslu krive?! 
Ničija do zore dogorjela nije, 
I begu i raji mrijeti je reda. 
Zar da na toj žegi mozak uzavrije, 
A onamo ništa ponijet se ne da!" . . . 

I ko da je miso ozbiljna, duboka 
Zagrebla mu mozgom, sjeknula kroz čelo, 
Zagledo se u svijet, u njive, u selo. 
Pa se lako oba zaklopila oka, 
A za duvan-kesu sama ruka hvata; 
Za čas, za dva dim se kroz cvat žuti vije: 
„Ko da će se lude nagrabiti zlata 
Svega ovog svijeta" i slatko se smije . . . 

S prozora ga gledam, — premećd sam knjige 
I razbijd glavu stotinama mukei, 
Sve na rane stare zgrćuć nove brige. 
Mračila se miso, klonula mi ruka. 

Al k6 sa dna srca da se talas krenu 
I kroz žilu svaku slatko škakljat slade: 
Uznese se duša u zanosnom trenu, 
A sa mozga težak k6 da kamen pade. 
Brat se s bratom naš6, duša stigla dušu, 
Pa će zagrljene u vrisku i ciku. 

Šargiju mi amo, da ugodim kletu 
U debelom hladu, cvatu na vidiku! 

Poliioka ljute kao suze čiste 
Dršće i treperi, iskri se i smije, 
A u loncu meso istihana vrije. 
„Ovamo vas, braćo, izdajice niste! 
I stari su naši — zemljica im laka, 
Pušili i pili, pili i pušili. 
Pa gdje danas smije reći rdja kaka, 
Da nam oci nisu junačine bili! 

A oko tog samo slava nam se vrti. 
Pjesme nam je cijelim pronesoše svijetom, 
Ranom i mejdanom u junačkoj smrti 
Hvalimo se redom kao proljet cvijetom. 

Ne zalivaj ruže, — na sunčanoj žegi 
Svenuti će mahom i oborit glavu; 
Pržeći se kano bubreg na ugljenu, 
Gdje ćeš ime dično, gdje ćeš steći slavu? 
A ovako, braćo, — Bog i božja vjera! 
Još kad sa šljive se cvat u čašu runi, 
Kad djul-voda sitnim bosiljem se truni, 
Miso stiže miso, pjesma pjesmu tjera. 
Onda dodju ljudi učevni, duboki, 
Pa nam pjesmu nose s kraja na kraj svijeta, 
Neka znadu puci i narodi silni, 
Kako loza buja, kako šljiva cvjeta! 

I UZ cilik skladni žice i šargije 
Izdigosmo ravno, što nas nose sile, — 
Imat ćemo kada zakukati zimi: 
Jao Mrkonjiću i gojen Halile . . . 

Biskupu Stro88mayeru. 



[ rnula se zadnja iskra, što je skroman fratar uzdi, 
Da se spusti k6 noć tamna, kao pako crna tmina ; 
Prevuklo se gustom mrenom isplakano, suho oko, 
Stara kletva zadrhtala iznad dola i planini.; 
A u smrtnoj trzavici ispred sluti čudne i nove 
Ispela se bratska mržnja, kud ne segnu nikad prije: 
Brat je bratu par6 grudi, — širom pukle stare rane, 
Krvcu zemlja žedno pila, ko da zadnjeg puta pije . . . 
Ostavljeni ko sirote s teškom kletvom, s težom kobi 
Skrstili nam oci ruke u smrtnome času prieku; 
Gluho nebo, zemlja tvrda, — a teško je mijenjat svijetom, 
Kada oštra bratska ruka nemilosno cijepa niti. 
Štono vežu prah u grobu sa životom iznad groba; 
Kad se ruši u temelju, što gradiše dugi vijeci. 
Pa da nikad ne iznikne mlada klica, novo doba. 

Za kordunom, što ga spleo udes teški, bratske kosti, 
Jedno samo srce vrelo ljuto pekla naša rana. 
Pa kad lakom tudjin segn'o, da nam zadnji dah ispije, 
Ti nam posla za pastira naše čedo,' — Marijana,* 

M ' U Dajtežim daDima po Bosnu i krSćanski svijet na 
preporuka biskupa Stros.smayera postade biskupom fra Marijan 
Šunji(^, jedan od najvećih umnika, što ih u to doba bilo Šunjiča 

A on đahnu život novi iznemoglu ranjeniku, 
Zape uzde bratskoj mržnji, ispe časne vilin-dvore. 
Na oltaru razvaljenom plamti vatra tiha, al žarka, 
Dršće suza zahvalnica, Tvoju slavu usne zbore. 

Al kad crna kob ukobi jadan narod, sinje roblje, 
Na mrve mu srce kida, sve kap po kap krvi pije, 
Dokle nebo ne zaplače, gledajući pusto groblje, 
A na njemu svjetsku pravdu, gdje se zlobno žrtvi smije. 

. . . Muklo ječi malo zvono sa novoga manastira, 
Poniknuli redovnici, gorke suze narod lije. 

„Smiluj nam se, gospodine, velika je milost tvoja, 
Jer kakve su naše rane, — tolika nam krivnja nije.** 
Muklo ječi malo zvono, vapi pjesma očajnika, 
Pa probija tvrde stijene, da se modrog neba lati, 
Da zapita, da zavapi: „Što nam ote Marijana? 
Al što nebo k sebi uze, Ti nam barem mrtvo vrati, 
Nek mučenik svoga zvanja na majčinoj sniva ruci. 
Pokraj svoje brižne braće, na rodjenoj svojoj muci.**' 

Sio fratar sav satrven, smaglila mu čelo sjeta,' 
Potamnjelo s tuge oko, sijedi prami, ruke sve'le. 
A i njemu smiješila se puna nade mlada ljeta. 
Ljubile ga kao dijete brižne majke usne vrele; 
Pjevala mu uz kolijevku tihe pjesme seka mila. 
Bratila ga u rascvatu Hrvatica bijela vila ! . . . 
Pa kada mu vjerna braća umno kolo zaigrala. 
Pružio im jaku ruku preko Save, preko Une; 

je 18. veljače 1855. posvetio za biskupa u Djakovu — s^m Stross- 
majrer. No naskoro umrije u Beču 28. rujna 1860, a veliki ga 
biskup na svoj trošak s dragocjenim miruhom dade prenijeti u 
samostan Gučju Goru, koji je Šunjič sam sagradio (1860). 

3 Znameniti pisac i vatreni Ilir fra Frano Jukič. Omer paša ga 
je okovana spremio u Carigrad, a kada se oslobodi tamnice, ne smjede 
se više vratiti u Bosnu, no nadje zaklona u dvoru Strossmayerovu. 

Uz svjetlicu oštra noža, uz stotine, teških zala 
Kucalo mu srce vrelo, žarke vatre grudi pune. 

Al što htio, što se nado, rasprsnu se ko mjehurić, 
Što o suncu proljetnome ko biserak sitan sjaje, 
Raspukoše stare rane, da poteče krv i voda 
Sa dna srca, nije čudo, teška ruka bratova je! 

U srcu je ko amanet čuv6 narod, zemlju svoju, 
Gorio je vrelim plamom, da mu braći vruće bude: 
Teške negve, crna kuća — platiše mu bratski braća, 
K6 beskućnik morao je sa rodjene bježat grude. 

Al u Tvome bijelom dvoru Hrvatsku je našu cijelu. 
U velikom srcu Tvome braću svoju, svoje rane: 
Pa kada je jad skončavo trnovitom na propelu, 
Sladio si mučeniku novom nadom zadnje dane. 

Kod ognjišta Tvoga vrela skupila se četa mlada,* 
Uz veliko srce Tvoje da se hrani, da se grije, 
Da vjeruje Tvojom vjerom, da se jača, da se nada, 
Pa da sjeme očišćeno po krvavoj grUidi sije. 
Ti si bio rujna zora neslućenom našem danu, 
Sa ognjišta Tvoga vrela grijao se dom nam cio: 
Nove misli, slatke sluti, žarka riječ, žarča pjesma, 
Ja sam tada dijete bio . . . 

Preda mnom se rastvarala sitna knjiga, život novi 
Srkao sam, pjevao sam, k6 što dijete pjevat znade, 
Cista srca, čiste duše ni ne sluteć stare slave. 
Ne znajući za kob tešku, za prošaste ljute jade. 
Nicala je klica živa, hranila je sveta vjera 
I plamena ljubav žarka za rodjene strme krši. 
Na tom suncu njihala je posestrima brata svoga, 
Na tom žaru pjesma moja na časne Ti skute prsi, 
Pa je primi, umna glavo, kano suzu vjekovitu. 
Štono si je rodu svomu s mučeničkog oko bris6. 



* Redovnička mladež bos. fratara učila je nauke u Djakovu. 

A spomenu? — Tu si vječnu u kamenje stanovito: 
U hrvatsko srce živo i u grobni prah upisć. 

Na starome razbojištu, gdjeno dva se svijeta klala, 
Podigo si bedem čvrsti, udario zlatna vrata, 
Pa nek klone vjera tvrda, nek poštenje bude šala. 
Taj će bedem zaklon biti zadnjega Hrvata. 




Vili posestrimi. 



jecam se kroz maglu : Zelena se draga 
Osula k6 čador krupnim ravanikom, 
A vršnjaci moji za leptirom lakim 
Otišli se živi s pomamom i cikom. 

I dok šaren leptir u nestašnoj ruci 
Od boli se ljute izdišuć previju, 

Dok je s tankog krila sitan pelud pado. 
Ja sam drhtfi tiho. 

Sjećam se kroz maglu : Bitke i mejdane 
Pričala je skladno knjiga izderana: 
Kroz Kotare ravne jablan do jablana, 
A po njima crne zagraktale vrane, 
Mesu se veseleć i junačkom oku; 

II je Kostreš pao na mekanu travu, 
Kabanicu prostrd pod jelu visoku, 
Za ucjenu tražeć i zlato i glavu. 
Pričala je knjiga i kada je davno 
Doplamsala slaba svijeća u čiraku, 

Sve kroz p6noć gluhu, po tmini i mraku 
Krvave bi sjene plazile mi ravno, 
Trzalo se srce, na dušek bih sio — 
Drhtajući tiho. 

Tamo podaleko, gdje se vile jate 
I uz bistro vrelo pletu kose zlate; 
Gdje u šušnju vjetra i u dašku cvijeća 
Hrvatska se pjesma neslušana vije: 
Nejako je čedo ponijela seka, 
Da mu srce mekša, krv da mamnu pije . . . 
Za oblakom tankim iznad zvijezde žarke 
Neumrlo ime i vječnost ga čeka; 
Ali srce valja da izgori cijelo, 
Da se svjetskoj sreći otpjeva opijelo, 
Pa nad izlomljenim kostima i mesom 
Da se oltar digne iz rodjene krvi, 
A za krvnu žrtvu da se duša nuri 
Medju tankom predjom i svjetovnim bijesom. 
Ta od paučine i od svile lake 
Zar se ljestve grade gore na oblake! 

I za posestrimom dizala se pjesna, 
Golušavo ptice nenaviklo krilu. 
Jao, noći duge olovnoga nesna, 
Kad se srce trza u plaču i cvilu, 
Hvatajući suze crne sirotinje, 
Što nad opustjelom djedovinom jeca, 
Gledajući sočno drvo mladikovo, 
Kad bi cvast mu bilo, slomljeno gdje kleca ; 
Ili brojeć igre i ljute mejdane. 
Pa krv bratsku kupeć po trnju i travi — 
Uzaludna muka! — Zrnje razbacano, 
Što ga na sve strane raznijeli mravi. 

U najljućoj muci, kad već ruka pala. 
Smilila se seka pobratimu svome: 
Ponajljepšu drugu iz vilinskog kraja 
Na kriocu brižno snila snježanome. 
Pa smiješkom slatkim i plavetnim okom 

Nasmijala srećom kuću i dvorove. 

. . . Hvala, pjesmo moja, digla si mi carstvo, 

Iskrsnula opet raskopane snove! 

Pobratimu brzo ponarasla krila. 
Pa se često hvata zvijezda i oblaka; 
Kud god okom krene, — svila i kadiva 
I koprena tanka od prediva laka. 
Kroz zelene gaje i šarene drage 
Povija se potok od srebrne žice — 

Nosiš me visoko, dižeš me daleko, 
Al modrina ne će da razvedri lice. 

I u strmom visu čujem zveket lanca 
I ko gusto snoplje roblje povezano: 
Pucaju mu ledja pod bremenom teškim 
Vijekovi su prošli, — a još nije dahno. 

II kad s drugom vjernom lomim komad hljeba. 
Iz daleka oko krvavo me gleda, 

Pogledom me siječe, proždire i guta: 
Glad je i nevolja užasna i ljuta! 

Pa što, seko moja, vezeš prevjes laki. 
Što će modri visi, zvijezde i oblaci! 
0, povrati natrag boli mi i suze, 
Razbi mjehur glatki i oko njeg šare, 
Dok utrobu grozne razapinju sile 
I u bijesu oči krvave se žare. 

Stari bol mi vrati, krv i gorke suze. 
Oštro gvoždje ovo proturi kroz grudi, — 
Obmana i varka pamet, sve nam uze, 
A u robu valja da se čovjek budi! 



^ 



Alaupović: Probrane pjesme. H 

